
Cuvänt-inainte 


Cartea pe care o tineti in mänä este, in esentä, o carte de 
istorie. Istoria unui mare räzboi, a unui imperiu funebru, dar in 
special istoria personalä a ultimelor zile ale unui celebru, 
puternic si sinistru dictator. Este scrisă de Joachim Fest cu 
metodä de investigator, cu pasiune de jurnalist si rigurozitate de 
istoric, autorul fiind unul dintre numele strâns legate de studierea 
detaliată şi constantă a celui de-al Treilea Reich. 

În 2006, când a murit, Fest avea 79 de ani. Der Spiegel scria 
atunci că Germania a pierdut unul dintre cei mai stimati 
intelectuali, The New York Times deplângea trecerea în neființă 
a celui mai respectat şi tranşant specialist german în istoria 
nazismului, The Times se referea la el considerându-l drept unul 
dintre puținii istorici germani care a scris bestselleruri ce iscau 
dezbateri naţionale care durau luni întregi, iar The Telegraph se 
apleca şi el, respectuos, în faţa carierei sale, afirmând că Fest 
este cel mai apreciat istoric şi cel mai distins jurnalist al Germaniei 
postbelice. 

Joachim Fest a fost, intr-adevär, istoric si jurnalist deopo- 
trivä, afländu-se in conducerea prestigiosului Frankfurter 
Allgemeine Zeitung aproape douä decenii, timp in care a devenit 
cunoscut si ca autor al biografiei lui Hitler. Probabil că marii 
editori ai presei internaţionale care l-au cunoscut vor spune că 
Fest a fost mai mult jurnalist decât istoric, aşa cum si istoricii 
care îi ştiu opera îl revendică deja ca aparţinând breslei lor. 
Scriitura elegantă, felul in care construia ideile si priceperea in 
a expune faptele l-au consacrat pe Joachim Fest ca om de cultură 
indiferent unde a găsit potrivit să publice, între copertele unei 
cărţi sau în paginile ziarelor. A creat opere şi, ceea ce nu se 
întâmplă prea des, operele sale au deţinut recorduri la vânzare, 
volumul intitulat Hitler, publicat în 1973, fiind una dintre cele 
mai căutate cărți de către public si, în același timp, considerată 
de specialişti drept genul de biografie care nu omite nimic. 
Biografia lui Hitler scrisă de Fest a fost publicată într-o epocă 
în care autorii germani explorau toate fatetele Reichului nazist, 
căutând explicaţii pentru opţiunile lui Hitler fie în natura regi- 
mului de putere şi a birocraţiei constituite, fie în persoana și 
„carisma” personală a liderului german. 

Berlinez care provine dintr-o familie cu o atitudine critică la 
adresa regimului nazist, Fest însuși are inițiativa caricaturizării 
lui Adolf Hitler pe o bancă de școală şi rămâne apoi interesat, 
pentru restul vieţii, de anatomia regimului nazist şi de particu- 
laritätile acestuia de ordin ideologic, politic, social şi psihologic. 
Joachim Fest a scris constant despre lumea în care a copilărit, 
despre nazism, Hitler şi Reich, iar a scrie despre Hitler nu este 
un lucru linear, lipsit de nuanţe sau de contraste. Pe măsură ce 
arhivele au revelat noi și noi ipostaze ale Reichului, istoricii si 
politologii au publicat numeroase studii despre natura acestuia, 
anturajul lui Hitler şi ultimele zile ale regimului nazist. 

Devenind specialist recunoscut în istoria aşa-zisului „Reich 
milenar” și în biografii ale liderilor naziști, Joachim Fest a 
publicat În buncăr cu Hitler pentru că, spune el, cu excepția lui 
Hugh R. Trevor-Roper, istoric britanic care a scris Ultimele zile 
ale lui Hitler în 1946, încă nu apăruse un volum care să ofere o 
imagine credibilă si de ansamblu a sfârşitului Reichului. Nume- 
roşi autori de prestigiu îşi dedicaseră până atunci studiile nazis- 
mului, ascensiunii şi decăderii lui Hitler sau istoriei celui de-al 
Doilea Război Mondial. Dar despre Hitler în celebrul său buncăr, 
în ultimele săptămâni ale războiului, comandând armate care 
nu mai existau şi cerând victorii imposibil de obţinut? Sau 
despre ultimele lui clipe de viață? 

În astfel de detalii istorice interesante constă noutatea demer- 
sului lui Fest, care analizează ultimele zile ale Reichului, perioadă 
de disolutie şi degringoladä, în care autoritatea lui Hitler este 
contestată, iar valoarea deciziilor lui este redusă, pentru că sfâr- 
situl era o chestiune de zile şi ore. Imaginea buncărului lui Hitler 
în acea perioadă este una a agoniei, a sintezelor de final. Hitler 
apare în ipostaza unui personaj resemnat, dar care nu are 
intenţia de a lăsa să se întrevadă vulnerabilitatea acelor clipe. 
Își trece în revistă deciziile adoptate de-a lungul timpului, nu 
regretă soluţia radicală adoptată în cazul evreilor, nici acţiunile 
agresive comise în Europa. Hitler rămâne prizonierul propriului 
său imaginar, pe care se străduise atât de mult să îl pună în 
practică: încercarea de a obţine în mod violent puritatea rasială, 
cruciada împotriva bolşevismului, dorința de expansiune în Est. 

În acele ultime momente, aşa cum descrie Fest, Hitler este 
un individ interesat de puţine lucruri, fiind într-o mică măsură 
preocupat de succesiunea puterii sau de cine urma să poarte 
tratativele capitulării germane. Hitler se agaţă de orice speranţă, 
de orice act comis de armata germană pentru el, considerat 

drept act de curaj. Berlinul este cucerit punct cu punct, după 
lupte dure, iar populaţia este într-o stare generală de haos. Bun 
observator al acestor ultime ceasuri ale conflictului, Fest are şi 
avantajul de a fi avut o sursă serioasă în persoana lui Albert Speer, 
arhitect al Reichului, cu un aport considerabil în reamenajarea 
Berlinului şi ministru pentru înarmare şi muniții, pe care Fest 
l-a ajutat să îşi scrie autobiografia. 

Joachim Fest atinge, întocmai ca si Ian Kershaw, problema 
rezistenţei finale. Kershaw se întreabă de nenumărate ori, prin 
intermediul cărților sale despre regimul nazist, cum au reuşit 
soldaţii germani să lupte până în ultima clipă, cu un nemaivăzut 
spirit de abandon de sine. Disperare, loialitate sau credinţă 
ideologică? Sunt dileme referitoare la construcția Germaniei pe 
care Fest le ridică, precum alţi autori celebri, cum este Klaus 
Hildebrand în volumul The Third Reich, care sugerează într-un 
mod foarte plastic că Hitler devine victima propriilor sale cre- 
dinţe politico-ideologice, care îi afectează deciziile strategice în 
mod ireversibil. 

Dincolo de toate acestea, citind În buncăr cu Hitler poate vă 
veţi întreba, așa cum am făcut-o şi eu, cum se va fi simţit în sinea 
lui Hitler în ultimele clipe de viață? Un om ratat sau un tribun 
care nu este înţeles de lume și care alege în final moartea? 
Ultimele ore ale lui Adolf Hitler, descrise şi analizate de Joachim 
Fest, constituie o lectură indispensabilă pentru toți aceia care 
vor să vadă cât de „ideologic” a fost Hitler, cât de mult a crezut 
în propria sa construcţie totalitară, cum și-a imaginat „cariera” 
si moştenirea. Citiţi această carte! O carte de istorie, spuneam, 
dar ce istorie fascinantă! 


Stejărel Olaru, istoric 


PREFAŢĂ 


În era noastră nu există nimic ce s-ar putea compara cu 
evenimentele din primăvara lui 1945. Până la momentul respectiv 
nu s-a mai întâmplat ca la prăbușirea unui imperiu să se piardă 
atâtea vieți omeneşti, să fie distruse atâtea oraşe si să rămână 
pustii atâtea regiuni. Herry L. Hopkins, consilier al celor doi 
preşedinţi care au condus destinele Statelor Unite în timpul 
celui de-al Doilea Război Mondial, a făcut, pe drept cuvânt, o 
comparaţie între Berlinul devastat şi Cartagina. 

Supraviețuitorii au trecut prin multe si au avut de îndurat 
multe, printre care cel mai important factor a fost teama, teama 
pe care învingătorii au ştiut foarte bine să le-o insufle celor 
învinşi. În agonia declinului celui de-al Treilea Reich, cei aflaţi 
la putere au făcut totul ca odată cu prăbușirea regimului impus 
de ei să se prăbușească și țara pe care o conduceau. În momentul 
în care a preluat puterea, dar şi după aceea, Hitler a afirmat în 
mod repetat că el nu va capitula. La începutul anului 1945, 

dictatorul i-a spus aghiotantului său Nicolaus von Below, care 
răspundea de aviaţie: „Poate că va veni cândva sfârşitul nostru, 
dar odată cu noi se va sfârşi întreaga lume”. 

Hitler știa de multă vreme că războiul era pierdut. Primele 
afirmaţii în acest sens au fost făcute încă din noiembrie 1941. 

Hitler mai dispunea, însă, de capacitatea de a distruge. În 
ultimele luni de război conducătorii naziști au emis o serie de 
apeluri, arătând că este necesar ca poporul german să reziste şi 
să se apere. Pe fondul acestor apeluri există o puternică dorință 
de distrugere. Aceasta rezultă clar din cuvintele lui Robert Ley*, 
care face referire la distrugerea oraşului Dresda: „Acum putem 
trage adânc aer în piept! Acum totul s-a sfârşit... Nu mai este 
necesar să ţinem cont de capodoperele culturii germane!” 

La rândul său, Goebbels** vorbeşte despre „zidurile unei 
închisori, care s-au näruit”. Deja în toamna lui 1944 Hitler a dat 
ordine precise şi apoi, în 19 martie 1945, a emis aşa-numita 
„Dispozitie Nero”, prin care a cerut distrugerea mai multor 
obiective care erau neapărat necesare ca oamenii să poată trăi. 
Din ordinul dictatorului au fost distruse instalaţii industriale, 
sisteme de aprovizionare, artere rutiere, poduri, sisteme de 
canalizare, astfel încât inamicul să nu pună mâna decât pe „un 
deşert al civilizaţiei”. 

Hitler îşi petrece într-un buncăr ultimele luni ale războiului 
pe care el însuşi îl provocase în anii 1940. Din buncărul care se 
afla la aproximativ zece metri sub pământ, Hitler comanda 
armate care fuseseră nimicite de multă vreme şi ordona atacuri 


* Robert Ley (1890-1945) a ocupat o serie de funcții importante in 
cadrul Partidului Nazist (n.tr.). 

** Joseph Goebbels (1897-1945), unul dintre apropiații lui Hitler; 
între 1933-1945 este ministru al propagandei în cadrul guvernului 
nazist (n.tr.). 

decisive care nu vor avea loc niciodată. De la Claus Schenk von 
Stauffenberg, cel care a organizat atentatul de la 20 iulie 1944 
împotriva lui Hitler, ne-a rămas următoarea afirmaţie: „Hitler 
în buncăr, acesta este adevăratul Hitler” Într-adevăr, răceala, 
dorinţa de distrugere şi patosul care caracterizează deciziile 
luate de Hitler către finalul războiului trădează trăsăturile de 
caracter ale dictatorului. Dacă avem în vedere comportamentul 
lui Hitler în ultimele săptămâni ale războiului, când s-a izolat 
din ce în ce mai mult de lume, nu ne putem da seama chiar 
foarte bine ce anume a urmărit de-a lungul vieţii sale. Am putea, 
în schimb, să ne gândim la câteva dintre lucrurile care l-au 
definit pe Hitler: ura împotriva întregii lumi, dorința de a copia 
anumite modele de gândire, înclinația către planuri irealizabile, 
care l-a ajutat să obţină victorii şi care l-a dezavantajat la un 
moment dat. În mintea lui, marele spectacol, la care visase toată 
viaţa, mai era posibil chiar şi în ultima clipă. 

Pentru a înţelege mai bine cele întâmplate, este necesar să 
realizăm că Hitler se bucura de autoritate, chiar și atunci când, 
conform mai multor martori oculari, sănătatea lui s-a degradat. 
Se pare chiar că îmbătrânirea bruscă şi faptul că se deplasa cu 
greu i-au sporit autoritatea. Generali cu îndelungată carieră, 
ofițeri cu pieptul încărcat de decoraţii stăteau muţi împrejurul 
lui şi se străduiau să aibă chipuri inexpresive în timpul şedinţelor 
zilnice legate de situaţia frontului. Acei ofițeri au îndeplinit 
ordinele lui Hitler, deşi trebuie să le fi fost clar faptul că erau niște 
planuri nebuneşti, care nu aveau niciun sens. 

În această lucrare se găsesc numeroase situaţii de acest gen, 
dar şi multe altele, care sunt de-a dreptul uluitoare. Respectivele 
situaţii au conferit evenimentelor o dinamică aparte. Uimitoare 
este şi „lumina incertitudinii”, plutind asupra evenimentelor 
care se petrec în buncărul Führerului. Sintagma pe care am 

citat-o ii aparfine istoricului britanic Hugh R. Trevor-Roper, 
primul care a prezentat intr-un mod credibil evenimentele, in 
Ultimele zile ale lui Hitler, lucrare apărută in 1946. Această 
„lumină a incertitudinii” este prezentă şi astăzi. Numai în ceea 
ce priveşte întrebarea dacă Hitler s-a sinucis avem patru 
mărturii contradictorii din partea unor persoane care s-au aflat 
în anturajul său. 

Nu se ştie nimic cert nici în ceea ce priveşte cadavrul dicta- 
torului şi trupul neînsuflețit al celei pe care acesta o ia de soție 
cu o zi înainte de a muri”. Şi în ceea ce priveşte asaltul asupra 
Cancelariei Reichului, acţiune revendicată de către sovietici, 
există anumite incertitudini. 

Incertitudinea are la bază si faptul că riguroase cercetări, de 
genul celor efectuate de către Trevor-Ropers, au fost întreprinse 
abia la câteva luni după producerea evenimentelor, moment în 
care numeroşi martori au dispărut sau au fost luaţi prizonieri de 
către sovietici şi nu au putut fi contactaţi. Nu doar oameni cu 
funcţii importante în SS**, care se aflau în Cancelaria Reichului, 
dar si ofiţeri din Wehrmacht***, care au luat parte la luptele 
pentru apărarea Berlinului, personalul de serviciu din buncărul 
lui Hitler, precum şi stomatologii lui s-au întors în Germania 
în 1955, după ce preşedintele Adenauer a făcut o vizită la 
Moscova. Aceste persoane constituiau surse de informaţie în 
legătură cu unul dintre cele mai dramatice şi mai încărcate de 
urmări momente din istoria Germaniei. Nimeni nu le-a cerut, 
însă, informaţii. Nici evenimentele în sine şi nici oamenii care 


* Eva Braun (n.tr.). 

** „Schutzstaffel”, organizaţia militară a Partidului Nazist, care a avut 
iniţial rolul de a servi drept gardă personală a lui Hitler (n.tr.). 

*** Termen generic folosit pentru armata nazistă, care se compunea 
din infanterie, marina militară si aviația militară (n.tr.). 

au luat parte la respectivele evenimente nu päreau sä prezinte 
foarte mult interes. 

Acest lucru are la bazä anumite motive. Printre acestea se 
numärä faptul cä sfärsitul celui de-al Treilea Reich a fost consi- 
derat a fi o catastrofă națională. Noţiunea de „nafiune” şi-a pierdut 
sensul, iar în ceea ce priveşte „catastrofa”, odată cu trecerea 
timpului, au avut loc în Germania o serie întreagă de dezbateri 
pe această temă. Termenul de „catastrofă a fost pentru mulți 
sinonim cu „soartă” sau cu o încercare de a se deroba de orice 
culpă, ca şi când din punct de vedere istoric s-ar fi abătut asupra 
Germaniei un nor de vreme rea. În plus, amintita noţiune nu 
cuprindea în sine şi ideea de eliberare, care s-a produs în 1945. 

Iată câteva dintre motivele care au dus la o ciudată indiferență 
în ceea ce priveşte informaţiile legate de prăbuşirea Reichului, care 
puteau fi obținute din surse credibile. Au existat câţiva reporteri 
pasionați de istorie, în majoritatea lor de origine anglo-saxonă, 
pe care i-a interesat sfârșitul Reichului nazist si care au intre- 
prins investigaţii în acest sens în anii 1960. Un rol important 
l-a avut şi faptul că în domeniul istoriei se încerca la momentul 
respectiv determinarea importanţei diverselor structuri în ca- 
drul procesului istoric şi se considera, simplu spus, că relaţiile 
sociale sunt mult mai importante decât evenimentele în sine. 
Nevoia elementară de raportare la trecut, cu care începe fiecare 
cercetare istorică, a fost catalogată ca fiind „nestiinfificä”. O 
abordare similară există şi în ceea ce priveşte tehnica redării 
evenimentelor. În acelaşi timp, niciun material care avea 
legătură cu istoria nu se bucura de credibilitate, de parcă ar fi 
fost vorba de un soi de „istorie tabloidă”*. La toate acestea se 


* Istorie tabloidă: bazată pe documente incerte sau insuficiente și 
urmărind să scoată în față senzafionalul (n.red.). 

adaugä si faptul cä detaliilor nu li s-a dat prea mare importanfä. 
Însă, cronicarul trebuie să se servească uneori de lupă, deoarece 
fiecare lucru este legat de o mulţime de alte lucruri si există 
aspecte care ies la iveală tocmai datorită amănuntelor. 

Prezenta carte a fost scrisă avându-se în vedere toate aspec- 
tele anterior amintite. Dorinţa de a scrie cartea aceasta a apărut 
în momentul în care am dat un material pentru lucrarea lui 
Etienne Frangois şi Hagen Schulze Deutsche Erinnerungsorte 
(„Memorial german”), lucrare in care se face referire si la bun- 
cărul Führerului. În eseul meu destul de scurt am prezentat is- 
toria Palatului Cancelariei Reichului, care se afla in Wilhelmstraße, 
şi ultima zi din viața lui Hitler, precum şi evenimentele care au 
avut loc după decesul dictatorului. 

După ce a apărut lucrarea amintită, au fost multi cei care 
s-au întrebat cum s-ar putea obține o imagine de ansamblu a 
sfârşitului Reichului. Atunci mi-am dat seama că nu exista o 
lucrare recentă, care să fie legată de ultimele săptămâni de 
existenţă a Reichului nazist, şi că niciuna dintre cărţile scrise 
pe această temă nu cuprindea datele mai noi, legate de sfârşitul 
regimului. Aceleaşi lucruri se pot spune şi despre istoria post- 
belică, despre lucrările scrise pe această temă în momentul în 
care lucrurile nu mai erau ascunse, când se vorbea deschis de 
sânge şi pierderi de vieți omeneşti. 

Autorii care sunt amintiţi şi în parte elogiafi la finalul acestei 
cărți au avut o perspectivă mai largă asupra evenimentelor. Nu 
s-a reușit, însă, prezentarea unei imagini de ansamblu, care să 
cuprindă atât evoluţia lucrurilor, cât si motivele care au stat la 
baza acestei evoluţii. Prezenta lucrare nu se vrea a fi decât un 
îndemn la reflecţie. Ea nu este decât „o schiţă istorică” În cuprin- 
sul a patru capitole, care se doresc a fi nişte relatări, se redau 
evenimentele care s-au produs în buncărul lui Hitler, dar şi în 

lumea lipsitä de sperantä a capitalei Germaniei. Titlul fiecärui 
capitol este ales in functie de evenimentele prezentate si in 
fiecare dintre ele sunt inserate si reflecţii, legate de respectivele 
evenimente. 

Nu se poate renunţa nici la relatare, nici la reflecţie, dacă 
dorim să înțelegem ultimele paisprezece zile ale Reichului, zile 
încărcate de groază. Dacă una dintre sarcinile istoricului este 
aceea de a relata secvenţe de viaţă trăită, el trebuie să prezinte 
lucrurile şi din perspectiva lui Hitler şi a altor oameni care au 
contribuit la sfârşitul Reichului. Nu trebuie să se uite deciziile 
nebuneşti ale celor care conduceau destinele Reichului si nici 
teama si disperarea pe care le-au provocat respectivele decizii. 
Am consemnat şi întâmplările prin care au trecut diferite per- 
soane, unele nu lipsite de umor, acel umor care reuşeşte să facă 
să dispară groaza pentru o clipă. Această lucrare îşi propune să 
fie şi o expresie a tristetii care se manifestă în legătură cu nebu- 
nia distrugerii, care apare de-a lungul istoriei. 

O ţară în extremis, despre asta va fi vorba în paginile care 
urmează. Dar şi despre evenimentele din cauza cărora a existat 
o astfel de țară. 


CAPITOLUL ÎNTÂI 


Începutul bătăliei 


a orele trei, în capul de pod de la Küstrin, se înalță pe cerul 
E câteva rachete de semnalizare de un roşu intens. 

După o clipă de linişte apăsătoare, se declanșează urgia. Se 
cutremură malurile fluviului Oder si acest fenomen îşi face sim- 
tite efectele până in Frankfurt. De parcă ar fi fost declanșate de 
spirite, sirenele încep să urle din loc în loc. Glasul lor tânguitor 
se aude chiar şi la Berlin. Telefoane sună, cărţi se răstoarnă de 
pe rafturile bibliotecilor. În ceea ce priveşte operaţiunea din 
16 aprilie 1945, sovieticii dispun de 20 de armate de 2,5 milioane 
de militari, peste 40 000 de aruncătoare de grenade, alte tipuri 
de armament greu, dar şi sute de „Orgi ale lui Stalin”*. Trebuie 
spus că sovieticii dispuneau de 300 de aruncătoare de rachete 
per kilometru. În apropierea localităţilor Letschin, Seelow, 
Friedersdorf şi Dolgelin se inältau până la cer coloane imense 


* „Orga lui Stalin”, denumită şi „Katiusa’, era un aruncător de rachete 
cu mai multe țevi, dispuse întocmai ca o orgă (n.tr.). 


20 JOACHIM FEST 


de foc, alcătuind o perdea de trăsnete, bulgări de pământ şi 
moloz. Au ars păduri întregi, iar unele persoane care au trăit 
acele momente îşi amintesc de uraganele de foc care pârjoleau 
întreaga Germanie, prefăcând totul în praf şi scrum. 

După o jumătate de ceas, zgomotul infernal a încetat brusc 
şi s-a lăsat o linişte mormântală, tulburată doar de zgomotul pe 
care îl făceau flăcările. Apoi s-a aprins undeva, în dreptul liniilor 
sovietice, un reflector, care şi-a îndreptat lumina spre cer. Acesta 
a fost un semnal pentru alte 143 de reflectoare dispuse la o 
distanţă de 200 de metri unul față de celălalt, reflectoare care au 
învăluit în lumină peisajul devastat. Acestea au luminat şi 
Inältimile Seelow, care reprezentau ţinta pe care şi-o propusese 
pentru ziua respectivă mareșalul Ghiorghi K. Jukov. Ordinul 
pe care îl avea înainte de a începe bătălia suna astfel: „Inamicul, 
care se află pe drumul cel mai scurt către Berlin, trebuie nimicit. 
Capitala Germaniei fasciste trebuie cucerită şi în ea trebuie să 
fluture steagul învingătorului”. 

Spectacolul de lumini, care fusese denumit de către ofiţerii 
sovietici din statul-major „arma-minune a lui Jukov”, s-a do- 
vedit a fi un eşec. Deşi se lovise de proteste, mareșalul a rămas 
la ideea sa ca, după un foc susținut, adversarul demoralizat să 
fie „orbit de lumină” si înălțimile să fie cucerite în urma unui 
singur asalt. Împotriva aşteptărilor mareșalului, în perdeaua 
densă, formată din fum şi aburi, lumina reflectoarelor sovietice 
a fost diminuată şi atacatorii s-au văzut nevoiţi să rătăcească 
prin întunericul lăptos. În plus, s-a constatat ulterior că ofiţerii 
de la comandamentul suprem al armatei sovietice au făcut 
aprecieri greşite în ceea ce privea terenul, pe care se putea înainta 
cu greu, fiindcă totul era plin de noroi şi gropi. Numeroase 
mijloace de transport, printre care se numărau camioane pentru 
transportul militarilor, utilaje de tractare şi utilaje grele, s-au 

împotmolit în noroi, au alunecat şi a fost necesar să fie aban- 
donate în cele din urmă. 

Cel mai important a fost faptul că ofiţerul care comanda 
Grupul Vistula şi care cunoștea tactica sovieticilor, generalul-colo- 
nel Gotthart Heinrici, se afla din nou pe poziţiile defensive pe 
care le recucerise la scurt timp înainte de începerea bătăliei. 
Din acest motiv, tirul sovieticilor nu a avut efectul scontat. Când 
infanteriștii sovietici, sprijiniți de un număr important de 
tancuri, au atacat cu steagurile fluturând în vânt şi strigând din 
răsputeri, militarii germani, mai puţin numeroşi decât adversarii 
lor, nu au avut decât să aştepte ca sovieticii să se apropie sufi- 
cient de mult, pentru ca apoi să tragă în mulțimea de umbre pe 
care le vedeau. În acelaşi timp, sute de militari germani, așezați 
pe flancuri, au deschis focul asupra inamicului imediat ce au 
observat formațiunile de tancuri. Când s-a luminat de ziuă s-a 
dovedit că atacul fusese un eşec şi că atacatorii sovietici sufe- 
riseră pierderi mari. 

Dacă primul asalt a fost un eşec, Jukov organizează un al 
doilea. Dezamăgit si disperat în urma eșecului înregistrat, dar 
şi presat de Stalin, el a ordonat modificarea planului de ofensivă 
convenit iniţial și folosirea a două mari unităţi de tancuri care 
să aştepte, formând ariergarda. Iniţial se convenise ca tancurile 
să intre în luptă numai după ce se va fi format o breşă în sis- 
temul de apărare german. Acum, însă, prin prezenţa tancurilor 
în spatele militarilor aruncaţi în luptă, confuzia devenea şi mai 
mare. Tancurile înaintau pe drumurile desfundate, printre 
grupurile de militari dezorientaţi, îi împiedicau pe artilerişti să 
intervină şi blocau căile de aprovizionare, dar şi drumurile pe 
care urmau să vină materialele şi oamenii. Pe lângă toate aces- 
tea, acțiunile tanchistilor nu erau coordonate de nimeni, astfel 
încât ei interveneau acolo unde credeau că era cazul. Rezultatul 

a fost acela că tancurile au dus la un haos total şi în cele din 
urmă la blocarea operaţiunilor militare sovietice. Unul dintre 
comandanții aflaţi în subordinea lui Jukov, generalul-colonel 
Vasili I. Chuikov, nota în seara de 16 aprilie că unităţile sovie- 
tice nu își îndepliniseră misiunea si că existau cazuri în care 
militarii nu înaintaseră „nici măcar un singur pas”. Dorinţa ca 
Berlinul să fie cucerit la cinci zile după începerea ofensivei s-a 
dovedit a fi una de nerealizat. 


În cartierul general al lui Hitler, situat undeva sub clădirea 
Cancelariei Reichului, atacul era aşteptat de câteva zile cu un 
amestec de nerăbdare, stare febrilă şi abandonare totală, asemă- 
nătoare aceleia care se manifestă ca urmare a consumului de 
narcotice. Îndată ce au sosit ştiri despre câteva reușite ale Abwehr*, 
au apărut din nou speranţe legate de faptul că armata germană 
ar putea obţine victoria. Hitler a ordonat ca în perimetrul în 
care se găsea Cancelaria Reichului să se ia toate măsurile nece- 
sare unei defensive. Dictatorul a dispus ca tancurile și aruncă- 
toarele de flăcări să fie pe poziţie si ca în întreg perimetrul vizat 
să existe puncte din care să se poată deschide focul. În cursul 
după-amiezii, Hitler a emis un „Ordin de zi pentru combatanții 
de pe Frontul de Est”. În acesta se manifesta ura față de „ina- 
micul de moarte, evreu şi bolşevic” şi se exprima certitudinea 
că atacul celor veniţi din Răsărit va implica „şi de data aceasta 
faptul că (...) la porțile capitalei Reichului German va curge 
mult sânge”. Mai departe se arată: „Voi, militari de pe Frontul de 
Est, ştiţi ce soartă le aşteaptă pe femei si ce destin vor avea copiii. 
În timp ce bătrânii, bărbaţii si copiii vor fi ucişi, o parte din 
femei vor fi umilite, devenind târfe prin cazărmi, în timp ce 
altele vor fi trimise în Siberia”. 


* Serviciul German de Spionaj, Contraspionaj si Sabotaj (n.tr.). 

Deja în timpul ofensivei din ianuarie Armata Roşie ajunsese 
la fluviul Oder şi îl traversase în mai multe locuri, la Kiistrin, 
localitate situată la aproximativ 30 de kilometri de Frankfurt. În 
decursul luptelor, militarii acestei armate reușiseră să aibă 
controlul asupra unui cap de pod cu o lungime de aproximativ 
40 de kilometri şi cu o Lăţime de 10 kilometri. Astfel, sovieticii 
controlau întreg aşa-numitul „Sector al Nibelungilor”, până la 
râul Neisse. Abia la începutul lui martie militarii germani au 
început să sape tranşee în imediata apropiere a Berlinului, să 
pună la punct sisteme de apărare împotriva tancurilor şi întări- 
turi. Când armata sovietică ajunge în preajma Berlinului, 
lucrările la sistemul de apărare a capitalei Reichului fuseseră 
oprite de ceva vreme, lucru care este de neînțeles. Sistarea 
acestor lucrări este legată si de viziunea lui Hitler. Acesta se 
incäpäfäna să creadă că, atunci când vine vorba despre capitală, 
apărarea trebuie să fie asigurată pe malul fluviului Oder si că 
niciun militar nu trebuie să părăsească poziția pe care o are pe 
front. „Rezistăm sau pierim”, acesta era sloganul întâlnit în 
nenumăratele apeluri, în care militarii germani erau îndemnați 
să reziste pe poziţii. 

Militarilor sovietici li se opun Corpul LVI Tancuri al genera- 
lului Helmuth Weidling şi, mai către sud, Armata a 9-a a gene- 
ralului Theodor Busse. În zadar a avertizat generalul Heinrici, 
care avea comanda celor două corpuri de armată, că există pe- 
ricolul de încercuire dacă oamenii lui Jukov izbuteau să stră- 
pungă poziţiile germane. Heinrici arată în mod repetat că 
germanii nu mai pot rezista multă vreme, deoarece trupele de 
infanterie erau insuficiente, muniţie nu exista destulă, iar oamenii 
erau extenuati. Însă Hitler credea cu tărie că prin voinţă se 
poate trece peste toate dificultăţile şi neajunsurile. Această 
convingere este întărită şi de angajamente neonorate, pe care şi 

le-au luat, cel puţin la un moment dat, oameni ca Göring, Dânitz 
sau Himmler. În cele din urmă, au fost trimise pe front batalioane 
Volkssturm*, care urmau să țină piept unităţilor comandate de 
Jukov. Chiar în timp ce se anunţa la radio că „mii de berlinezi 
au plecat pe front”, pentru o parte dintre aceştia misiunea lor pe 
front se sfârşise deja. Avioanele de război ruseşti, care stăpâneau 
întregul spaţiu aerian al Berlinului, nimiciseră numeroase con- 
voaie de camioane, şi asta în urma câtorva atacuri scurte. 

Tot ceea ce spusese Heinrici s-a adeverit. Jukov şi-a pus 
unitățile în ordine şi apoi, la lăsarea serii, a ordonat un nou atac, 
dovedindu-se a fi chiar mai hotărât decât rivalul său, mareșalul 
Ivan Konev, aflat undeva la sud. Konev nu doar că reuşise să 
traverseze râul Neisse prin peste 130 de puncte, conducând cu 
hotărâre ofensiva, ci avea şi pretenţia de a lua parte la cucerirea 
Berlinului, vrând să-i ia astfel „pretiosul trofeu” lui Jukov. A 
început o întrecere mută între Konev şi Jukov, pe care Stalin nu 
îl mai agrea. Konev îi ceruse dictatorului sovietic permisiunea 
de a se îndrepta spre nord, prin Lübben şi Lückenwalde, pentru 
a ajunge în câteva zile la Zossen, adică la porţile Berlinului. 

Stalin l-a întrebat pe mareşal dacă avea cunoştinţă de faptul 
că la Zossen se afla cartierul general al Wehrmachtului. În 
momentul în care Konev răspunde scurt: „Da!”, Stalin replică: 
„Foarte bine. Sunt de acord. Cele două armate formate din 
unități de tancuri se pot îndrepta spre Berlin”. 

Către nord, pe segmentul de mijloc al Frontului de Est, trupele 
lui Jukov ajung, în sfârşit, la primele case din localitatea Seelov. O 
vreme, lupta care s-a dat pe înălțimile în formă de potcoavă a 


* Batalioane germane, formate în ultima etapă a celui de-al Doilea 
Război Mondial; din ele făceau parte persoane cu vârste cuprinse între 
16 şi 60 de ani, care erau în stare să ţină o armă în mână (n.tr.). 

fost una în care nu era limpede cine va obţine victoria. Apoi, uni- 
tätile răzlețe ale Wehrmachtului şi unităţile de rezervisti au fost 
înfrânte. Germanii se retrăgeau în dezordine. Pe Heinrici îl 
îngrijora foarte mult faptul că militarii lui Konev, care atacau cu 
hotărâre şi în viteză, ar putea să le cadă în spate soldaţilor săi, 
încercuind Armata a 9-a a lui Busse. O zi mai târziu, Heinrici a 
aflat că una dintre unităţile sale de elită care s-a aflat pe Inälti- 
mile Seelow, mai exact divizia de parasutisti, a fost pusă pe fugă 
şi a cerut să i se facă legătura cu buncărul Führerului. 

Aşa cum se mai întâmplase deja, toate rapoartele şi solicitările 
lui se lovesc de indiferenţă totală. Sugestia ca trupele să se retragă 
în Cetatea Frankfurt pe Oder, acoperindu-se astfel o breşă de 
câţiva kilometri care exista în liniile germane, se lovesc de un 
refuz. Mai târziu, când îi cere generalului Krebs, proaspăt numit 
în funcţia de şef al statului-major, permisiunea de a ordona retra- 
gerea militarilor aflați sub comanda sa, urmează o tăcere apăsă- 
toare, după care Krebs îi spune: „Hitler nu va fi niciodată de acord 
cu așa ceva. Oamenii dumneavoastră să rămână pe poziţii!” 

La 19 aprilie, întreg şirul de dealuri situate între Seelow şi 
Wriezen se afla în mâinile militarilor ruşi, iar între acele dealuri, 
unde era cândva, conform memoriilor unui turist, „o lume 
minunată, toată numai pace, culoare şi parfumuri”, rămăseseră 
doar cratere. Liniile de apărare germane au fost anihilate bucată 
cu bucată. În luptele pentru cucerirea dealurilor se spune că au 
căzut peste 30 000 de militari. Există şi surse credibile care 
afirmă că ar fi fost vorba despre 70 000 de mii, dintre care 
12 000 mii de ostaşi germani. Berlinul se afla la 70 de kilometri 
distanță şi pe drumul către capitala Reichului nu mai exista un 
front în adevăratul sens al cuvântului. Nu mai erau decât niște 
puncte defensive izolate, precum şi unităţi germane răzlețe, care 
apărau câteva sate, păduri sau dealuri. La 21 aprilie cad deja 

primele grenade în Hermannplatz, în Berlin. Acestea fac nenu- 
mărate victime printre trecători, care nu cunoşteau situaţia 
existentă pe front, şi printre oamenii aşezaţi la cozile de la 
Magazinul universal Karstadt. 

Cu aproape o säptämänä inainte, trupe americane ajunse- 
serä la Barby, pe malul Elbei, si se opriserä acolo. 

Generalul Eisenhower, comandantul suprem al trupelor 
americane, le spusese subordonatilor săi cuprinsi de dezamä- 
gire: „Berlinul nu mai reprezintä un obiectiv militar”. 

Capitala Germaniei le aparținea rușilor. Aşa se convenise. 
Pentru trupele americane luase sfârşit războiul în partea de 
nord a Reichului german. În acelaşi moment, feldmareșalul 
Walter Model a ordonat încetarea luptelor în Bazinul Ruhrului 
şi a dizolvat grupul său de armate, după ce respinsese mai multe 
propuneri de capitulare. Peste 300 000 de soldați şi 30 de generali 
au ajuns în prizonierat. „Am făcut tot ce ne-a stat în putință 
pentru a sta cu fruntea sus în faţa istoriei?”, l-a întrebat Model 
pe şeful său de stat-major. „Mai rămâne ceva de făcut?” Şi, după 
ce a privit o vreme în gol, mareșalul a continuat: „Pe vremuri, 
comandanții de osti care sufereau o înfrângere se oträveau”. 

La puţin timp după ce a rostit aceste cuvinte, mareșalul 
german a urmat exemplul celor la care făcuse referire. 


De mai multe săptămâni, Hitler avea sentimentul că răul il 
urmărea peste tot. Era vorba despre marea ofensivă a Armatei 
Roşii, care începuse în Ungaria, de victoriile obținute de parti- 
zanii lui Tito*, de faptul că cetățile Kolberg si Königsberg 


* Josip Broz Tito (1892-1980), om politic comunist. În timpul celui 
de-al Doilea Război Mondial a condus partizanii iugoslavi, care 
luptau împotriva fasciştilor italieni şi germani; între anii 1943-1963 este 
prim-ministru al Iugoslaviei, ocupând apoi, până în 1980, funcţia de 
preşedinte al acestei țări (n.tr.). 

ajunseseră în mâinile duşmanilor, dar şi de veştile proaste, care 
soseau zilnic. La toate acestea se mai adăugau şi discuţiile în 
contradictoriu cu fostul gef al Marelui Stat-Major al Armatei 
Germane, generalul Guderian, şi cu răzvrătitul Speer, care la 
finele lui martie avusese îndrăzneala să spună că „nu mai spera 
la o continuare cu succes a războiului”. „Sunt trădat de toţi cei 
din jur”, a spus Hitler la un moment dat. „Doar nenorocirea mi-a 
rămas credincioasă. Nenorocirea gi ciobănescul meu, Blondi”. 

Şirul de veşti rele pare să se întrerupă în seara de 13 aprilie 
când Goebbels îl sună pe Hitler si exclamă: „Mein Führer, vă 
felicit! În stele stă scris că în a doua jumătate a lunii aprilie se va 
schimba soarta noastră! Astăzi este vineri, 13 aprilie!” 

După ce i-a spus aceste lucruri, Goebbels i-a adus la cunoş- 
tință că Roosevelt, preşedintele Statelor Unite ale Americii, a 
decedat. Are loc o reuniune la care participă generali, miniștri 
şi persoane cu funcţii importante în Partidul Nazist, iar con- 
junctia planetelor naşte noi speranţe. Cu un vraf de hârtii in 
mâna tremurândă, Hitler trece de la unul la altul, le întinde câte 
o foaie şi le spune: „Poftiţi! Dumneavoastră nu vreţi să credeţi 
niciodată nimic! Cine are dreptate?” 

Dictatorul a făcut referire la ceea ce a fost un adevărat miracol 
pentru Casa Brandenburg, când, în 1762, Frederic cel Mare a 
ieşit dintr-o situaţie dificilă. „Războiul nu este pierdut!”, strigă 
Hitler. „Citiţi! Roosevelt a murit!” 

Aşa cum i se întâmplase deja de multe ori în viaţă, se părea 
că şi atunci soarta, aparent potrivnică, va fi până la urmă de 
partea lui. De mai bine de un an încerca să-i convingă pe cei din 
anturajul său că acel „concubinaj împotriva firii” se va destrăma 
şi că până la urmă Anglia şi Statele Unite îi vor deveni aliaţi îm- 
potriva barbarilor din Est, pentru că este necesar să fie apărate 
valorile culturale. Dictatorul nazist este convins că prin moartea 


Planul reţelei de buncăre situate sub Cancelaria Reichului 

lui Roosevelt vor apărea modificări în ceea ce priveşte alianțele 
care existaseră până la momentul respectiv. Atmosfera din 
buncăr devine una foarte optimistă. Încep să fie convinși că totul 
se va termina în favoarea Germaniei, care va ieşi victorioasă din 
război. În timpul nopții încep să sosească, însă, din nou, veştile 
proaste. Se află, de exemplu, că Armata Roşie a cucerit Viena. 

După cum arată mai mulți martori oculari: „Hitler stătea în 
fotoliul său. Era epuizat, dar în acelaşi timp eliberat de o mare 
povară şi resemnat. Părea lipsit de speranţă”. 

Într-adevăr, moartea preşedintelui american nu a avut nicio 
influenţă asupra evoluţiei războiului. 

În ianuarie, după ofensiva din Ardeni, care s-a dovedit a fi un 
eşec, Hitler se inapoiase la Berlin şi îşi stabilise cartierul general 
în Cancelaria Reichului. Din cauza atacurilor aeriene, dictatorul 
se retrage în buncărul aflat chiar sub clădirea Cancelariei Rei- 
chului, unde, conform martorilor, se simte, în sfârşit, în sigu- 
rantä. Atacurile de panică, pe care le-a avut toată viaţa, s-au 
manifestat deja în 1933, la doar câteva luni după ce preluase 
funcția de Cancelar al Reichului. Din ordinul său, se construiește 
buncărul. Dictatorul era obsedat de edificarea adăpostului sub- 
teran, dovadă că poartă cu Speer discuţii despre arhitectură și 
proiectează „buncăre si iar buncäre”. Sala de festivități proiectată 
de arhitectul Leonhard Gall şi construită în 1935, în grădină, în 
spatele Cancelariei propriu-zise, dispunea de un adăpost anti- 
aerian cu pereţi care aveau inițial grosimea de doi metri şi 
jumătate, pentru ca ulterior să fie modificaţi, ajungând la trei 
metri şi jumătate. La trei ani după aceea, când s-a construit 
Noua Cancelarie a Reichului, conform planurilor lui Albert 
Speer, s-au făcut noi adăposturi subterane. Pe întreaga lungime 
a arterei Voßstraße existau peste 90 de încăperi subterane, din 
beton. Acestea erau legate de adăpostul de sub sala de festivități 

printr-un tunel subteran, care avea o lungime de aproximativ 
80 de metri. 

La finele anului 1941, când germanii trec printr-o adevărată 
catastrofă la porțile Moscovei, lucru care stârneşte temerile 
latente ale lui Hitler, pentru dictator rețeaua de buncăre care se 
construise era insuficientă. 

Deşi trupele sale erau răspândite într-un spaţiu imens, cuprins 
între Stalingrad şi Tripoli, Fuhrerul nu este deloc preocupat de 
militarii săi. El îi solicită in 1942 lui Speer proiectarea unor 
catacombe, care să se afle la adâncime mai mare faţă de cele 
deja existente. Această nouă structură era legată de adăpostul de 
sub sala de festivități, care va căpăta denumirea de „Vorbunker” 
(Vechiul buncăr). Acest „Vor bunker” cuprindea o cantină 
destinată colaboratorilor lui Hitler, spații de odihnă şi paturi, 
bucătăria, un spaţiu pentru curieri, în total 16 încăperi. În 
grădina situată în spatele Cancelariei Reichului, cu pomi 
încărcaţi de ani si alei liniștite, adică în locul din care Bettina 
von Arnim* îi scrisese lui Goethe că se află „în Paradis”, au intrat 
echipele de muncitori care au tăiat copacii, au adus materiale, 
betoniere, componente pentru armare şi scândură și s-au 
apucat de treabă. La începutul lui 1945, imensul buncăr era gata 
în linii mari, dar lucrările au continuat, construindu-se de 
exemplu foişoare, astfel încât lucrările nu s-au încheiat nici în 
aprilie 1945. 

În acele catacombe, situate sub noua Cancelarie a Reichului, 
se aflau spaţii destinate apropiaților lui Hitler. Este vorba despre 
secretarul său, Martin Bormann, de ultimul şef de stat-major, 
Hans Krebs, de pilotul lui Hitler, generalul Hans Baur, şi de 


* De fapt, Elisabeth Catharina Ludovica Magdalena Brentano 
(1785-1859), scriitoare, reprezentantă de seamă a romantismului 
german (n.tr.). 

Hitler împreună cu secretarul său, Martin Bormann 

oamenii aflaţi în serviciul acestuia, de comandantul SS Hermann 
Fegelein, care era loctiitorul lui Himmler, de multi alţi ofiţeri, 
precum şi de secretarele lui Hitler, oamenii însărcinaţi cu paza, 
ordonanţe, telefonisti, cartografi s.a.m.d. O parte a acestor încă- 
peri erau amenajate pentru a servi drept spital de urgenţă, altele 
ca adăpost împotriva atacurilor aeriene. Aici s-au aflat la un 
moment dat femei gravide şi copii, în total 200 de persoane. 

Buncărul Fiihrerului era legat de Vechiul buncăr prin inter- 
mediul unei scări în spirală. Nu se ştie cu exactitate cât de gros 
era tavanul din beton al respectivei structuri. Dacă avem, însă, 
în vedere că temelia structurii se afla la 12 metri sub grădină şi că 
peretele portant avea aproape trei metri, este posibil ca grosimea 
tavanului să fi fost de patru metri. 

Konrad Heiden, primul biograf al lui Hitler a arătat deja la 
începutul anilor 1930 care era felul de a fi al Führerului, un amestec 
de patos, megalomanie si agresivitate sau, cum se exprimă bio- 
graful amintit: „un om care se laudă în timp ce se retrage”. Acum, 
când Hitler se află în buncărul din pământ si fine cuvântări in 
care vorbeşte despre victorie, se poate spune că el încearcă să 
ascundă cu orice preţ adevărul şi să fugă de realitate. 

Buncărul Fiihrerului cuprindea aproximativ 20 de mici încă- 
peri, mobilate modest. O excepţie o constituia holul prin care se 
ajungea în camerele destinate lui Hitler. Aici se puteau vedea 
tablouri, o bancă tapisată şi câteva fotolii vechi. Alături se afla 
sala de conferinţe unde se discuta situaţia trupelor. Era o 
încăpere de aproximativ 14 metri pătraţi, în care se înghesuiau 
de mai multe ori pe zi chiar şi 20 de persoane, stând ore-n șir 
în jurul mesei pe care erau aşezate hărțile. 

Şi cele două încăperi destinate exclusiv lui Hitler erau mo- 
bilate modest. Deasupra canapelei era dispus un tablou, natură 
moartă, executat de un pictor olandez, iar deasupra biroului se 

afla, într-o ramă ovală, portretul lui Frederic Cel Mare*, executat 
de Anton Graff. În faţa acestui portret Hitler obişnuia să stea 
fără a rosti niciun cuvânt, de parcă ar fi purtat un dialog mut cu 
regele. La picioarele patului se afla un seif, în care Hitler îşi păstra 
hârtiile de valoare. Într-un colț, la fel ca şi în buncărul de la 
Rastenburg, se afla o butelie de oxigen deoarece Hitler se temea 
că s-ar putea să nu aibă destul aer, în cazul în care s-ar fi stricat 
dispozitivele care funcționau cu motoare Diesel şi asigurau 
lumina, căldura şi aerul curat. 

În tavanul fiecărei încăperi erau montate becuri, care arun- 
cau o lumină rece asupra chipurilor celor care trăiau parcă 
într-o lume a fantomelor, în adăpostul subteran. Într-una dintre 
zilele dinaintea sfârşitului s-a întrerupt alimentarea cu apă, iar 
din Vechiul buncăr a pătruns un miros de nesuportat, un 
amestec de gaze de eşapament, urină şi excremente. Peste tot se 
vedeau băltoace de ulei şi o vreme apa potabilă a fost rafio- 
nalizată. Mai mulţi martori au povestit ce efect aveau asupra 
psihicului uman acele spaţii înguste din beton şi lumina artifi- 
cială. În jurnalul său, Goebbels scria că evita cât putea de mult 
încăperile subterane, pentru a nu intra în „atmosfera dezolantă”. 
Nu se poate contesta faptul că acea lume subterană apăsătoare 
a influenţat luarea deciziilor, care nu aveau nicio legătură cu 
realitatea şi conform cărora armate-fantomă dădeau atacuri 
care nu au avut loc niciodată, avântându-se în bătălii care nu se 
desfășurau decât într-o lume a fanteziei. 

Hitler pare a fi foarte afectat de viaţa pe care o duce la 10 metri 
adâncime, într-o structură care este precum o grotă. De ani de 
zile Führerul are pielea flască, faţa buhäitä si cearcäne la ochi. 
Merge aplecat şi face mișcări lente, iar când se deplasează, se 


* Rege al Prusiei (1712-1786) (n.tr.). 

* Reichsicherheitsdienst = Serviciul de Siguranţă al Reichului (n.tr.). 

lipeşte de pereţii buncärului. La o examinare mai atentă era clar 
că dictatorul se afla într-o stare deplorabilă. Hitler dă primele 
semne de nepăsare. Dacă până la un anumit moment vestimen- 
tatia lui era îngrijită, el începe să poarte haine pe care sunt 
vizibile pete de mâncare. În colţurile gurii are fărâme de prăji- 
tură şi când se află în sala de conferinţe şi îşi ia ochelarii în mâna 
stângă, aceștia zornăie, pentru că îi loveşte involuntar de masă. 
Uneori îi pune deoparte, ca şi când ar vrea să nu se observe 
nimic. Oricum, faptul că îi tremură mâinile contrazice teoria lui 
că totul se poate realiza, dacă dai dovadă de voinţă. „Chiar dacă 
îmi tremură mâna, chiar dacă mi-ar tremura şi capul, inima nu 
îmi va tremura niciodată!”, le spune el vechilor combatanți. 

Un ofiţer de stat-major observă starea lui Hitler în ultimele 
săptămâni de existenţă ale Reichului nazist şi îl descrie astfel: 

„Ştia că pierduse şi că nu mai are puterea de a ascunde acest 
lucru. Din punct de vedere fizic era într-o stare deplorabilă. Se 
târa, cu trunchiul aplecat, abia miscändu-si picioarele, atunci 
când se deplasa din camera lui în sala de conferinţe. Nu mai 
dispunea de simţul echilibrului; dacă se oprea să vorbească cu 
cineva, pe scurta distanță pe care o avea de parcurs (20 sau 
30 de metri), trebuia să se aşeze pe una dintre băncile așezate 
special lângă pereţi sau să se sprijine de partenerul său de 
discuţie... Ochii îi erau injectafi şi nu putea citi decât folosind 
ochelari cu dioptrii mari, deşi toate înscrisurile care îi erau 
destinate erau bătute la mașini cu caractere de trei ori mai mari 
decât cele normale, așa-numitele «maşini de scris ale Führe- 
rului». Se întâmpla frecvent să i se prelingă saliva pe la colţurile 
gurii...” 

Şi starea psihică a lui Hitler se inräutäfea, după cum afirmă 
persoane care l-au văzut în acele ultime zile ale existenţei 
Reichului. Dimineaţa, la orele şase, când termina de discutat 

despre situaţia trupelor, se trântea pe o canapea şi îi dicta uneia 
dintre secretarele sale programul pentru ziua următoare. Una 
dintre acestea povesteşte că, atunci când intra la el, dictatorul se 
ridica cu greu şi se trântea imediat pe canapea, valetul având 
grijă să-i aşeze picioarele pe un scaun. Zăcea acolo, într-o stare 
de apatie şi îşi dorea... ciocolată si prăjituri. Apetitul lui pentru 
prăjituri era anormal. Dacă înainte de a trăi în buncăr obişnuia 
să mănânce trei felii de prăjitură pe zi, acum cerea de trei ori pe 
zi o farfurie încărcată cu delicioasele dulciuri. O altă secretară 
a lui Hitler povesteşte că în ultimele săptămâni înainte de 
înfrângere discuţiile cu Hitler erau monotone: „El, care vorbea 
cu pasiune despre orice subiect, s-a referit în ultimele săptă- 
mâni doar la câini şi la dresajul acestora, la probleme legate de 
nutriţie şi la prostia şi răutatea oamenilor”. 

Doar în prezenţa celor care veneau să-l vadă ieşea din dispo- 
zitia sumbră şi îşi recăpăta verva. De multe ori îşi amintea 
despre un mare comandant de osti sau de o personalitate de 
altă natură, pentru a-şi da gies curaj, dar şi pentru a-şi încuraja 
oaspetele. Vorbea despre armate inexistente, care se aflau în 
marş spre capitala Reichului, pentru a se angaja într-o luptă 
care ar fi urmat să decidă soarta războiului. În afară de asta, 
Hitler mai avea obiceiul să afirme că ruşii folosesc soldaţi din 
țările cucerite, „dornici de pradă”, aşa că superioritatea acestora 
ar fi „cea mai mare cacealma de la Gingis-Han încoace”. După 
aceea, începea să vorbească despre armele-minune care ar fi 
urmat să schimbe soarta războiului şi „să-i facă pe laşi să le 
crape obrazul de ruşine”. 

Deşi starea lui de sănătate se inräutäfea, Hitler nu voia să 
renunţe la coordonarea operaţiunilor militare. Constiinta de 
sine si ambiția îi dădeau putere. Dictatorul credea că generalii 
săi îi vor răul sau chiar că s-au înțeles cu medicul său personal, 

doctorul Morell, să-l anestezieze, pentru ca apoi să fie dus 
undeva, departe de Berlin. De obicei găsea puterea să se contro- 
leze, dar făcea şi crize de nervi. Odată, când se afla în fața 
şefului său de stat-major, Guderian, a ridicat pumnii si a început 
să tremure din tot corpul. La finele lui martie 1945, Hitler îl 
eliberează, de altfel, pe Guderian din funcţie. 

Dictatorul era din ce în ce mai singur. Una dintre persoanele 
care s-au aflat în buncărul de sub Cancelaria Reichului a afirmat 
că acesta voia să urce scara ce ducea spre grădină, dar renunţa 
epuizat şi făcea cale-ntoarsă, pentru a se duce la spălător, unde 
fusese amenajat un adăpost pentru câini. Acolo se juca de multe 
ori cu câinele lui, o femelă din rasa ciobănesc german, care 
adusese pe lume cinci pui la începutul lui aprilie 1945. 


Dincolo de zidurile groase ale buncărului se afla o lume a 
arbitrarului, a epuizării şi a temerii că totul se plăteşte odată cu 
sfârșitul războiului. Realitatea războiului nu mai avea nicio legă- 
tură cu sloganele propagandei naziste. Este adevărat că pentru 
unii, puţini la număr, noţiuni ca „onoare, „credintä” şi „loialitate” 
mai aveau valoare. Pentru marea majoritate, însă, astfel de 
lucruri nu mai însemnau absolut nimic. Cei care mai judecau 
la rece sau îşi recăpătaseră simţul realității nu mai voiau să audă 
discursuri despre nevoia de a rezista pe poziţii, despre Germania 
care era ca un erou singuratic ce lupta împotriva unei noi 
apocalipse a evreimii, bolsevismului si plutocraţiei, discursuri 
în care se făcea referire la disprețul față de viaţă. Toate aceste 
sloganuri, care avuseseră efect în trecut, nu mai aveau acum 
nicio valoare. Fronturile se rupeau, mijloacele de apărare erau 
insuficiente si necorespunzătoare, groaza pusese stăpânire pe 
viaţa de zi de zi şi toate acestea făceau ca lozincile și discursurile 
goale să nu mai aibă niciun efect. 

Măsuri disperate; un băiat de 15 ani şi un soldat mai în vârstă se află undeva, pe o stradă 
din Berlin şi trebuie să ţină piept sovieticilor, care deţin şi avantajul superiorității 
numerice, 


„Răzbunarea e virtutea noastră! Datoria noastră este ura! 
Vom fi curajoși şi credincioși, mândri şi hotărâți. Fortificațiile 
noastre vor deveni morminte pentru hoardele sovietice... Noi 
ştim prea bine că în ceasul de dinaintea răsăritului soarelui 

întunericul stăpâneşte totul. Gândiţi-vă la acest lucru când 
luptati, când vi se scurge sângele pe faţă şi când se face întuneric 
în jurul vostru. Indiferent ce se va întâmpla, victoria va fi a 
noastră. Moarte bolşevicilor! Trăiască Fiihrerul!”, suna unul 
dintre apelurile propagandei naziste. 

Imediat după începerea marii ofensive împotriva Uniunii 
Sovietice, Hitler ordonase ca toți militarii disponibili să fie 
trimiși pe Frontul de Est si ceruse ca apărarea Berlinului să fie 
organizată pe malul fluviului Oder. 

Nici la intrarea în Berlin, dar nici în interiorul capitalei 
Germaniei nu mai existau militari cu experiență. Generalul-loco- 
tenent Hellmuth Reymann, comandantul oraşului declarat 
citadelă la 1 februarie 1945, a afirmat în mai multe rânduri că 
are nevoie de 200 000 de militari experimentați. În ciuda acestui 
fapt, Reymann dispunea de mai puţin de jumătate din numărul 
de oameni solicitafi de el, iar trupele pe care le comanda se 
compuneau din resturile unei unități de tancuri, din regimentul 
de gardă, câteva unități aparţinând diferitelor arme, 40 de bata- 
lioane Volkssturm, alcătuite în mare parte din pensionari şi 
4 000 de băieți care făceau parte din Tineretul Hitlerist. La toate 
acestea se mai adăugau câteva unităţi aparţinând diferitelor 
arme, înşirate la periferia oraşului. Unităţile SS şi de poliţie care 
erau în Berlin nu se aflau în subordinea lui Reymann. Hitler i-a 
respins acestuia toate solicitările, motivând că există militari 
destui, tancuri suficiente şi destulă muniţie pentru situaţia în 
care s-ar ajunge la o luptă pentru apărarea, respectiv cucerirea 
Berlinului. 

Problema era că niciodată nu a existat un plan de apărare. Ar 
fi fost necesară punerea la punct a unuia, în cadrul căruia toate 
forţele implicate să conlucreze. Pentru că acest lucru nu s-a 
întâmplat, era necesar ca totul să fie improvizat rapid în funcţie 

de situaţie. Pe lângă toate acestea, Reymann s-a confruntat şi 
cu probleme în ceea ce priveşte ordinele pe care trebuia să le 
execute şi şefii ierarhici pe care îi avea. Uneori ordinele veneau 
de la Înaltul Comandament al Wehrmachtului, mai precis de la 
Ieldmaresalul Keitel, alteori de la Şeful Statului- Major General, 
Krebs, dar şi de la Heinrici. La asta se mai adaugă si faptul că de 
multe ori Hitler intervenea în lanţul ierarhic şi dădea el însuși 
ordine, astfel incât Hellmuth Reymann nu ştia exact ce anume 
uvea de făcut. 

Haosul organizatoric se instala şi din cauza lui Goebbels, 
care era gauleiter * al Berlinului şi care avea în această calitate şi 
funcția de comisar al Reichului, însărcinat cu apărarea. Goebbels 
a pledat întotdeauna pentru războiul total, dar ideile sale au fost 
combătute întotdeauna. Acum avea ocazia de a-şi pune în apli- 
care planurile, dispunând de aprobarea lui Hitler pentru a 
constitui batalioane de femei. În toate dezbaterile legate de sis- 
temele de apărare şi repartizarea forţelor disponibile, Goebbels 
avea grijă să sublinieze ideea că doar el este responsabil de 
apărarea orașului. De aici rezultă faptul că Goebbels îl considera 
pe Reymann subordonatul lui şi dorea cu orice preţ ca generalul 
să se prezinte la biroul său ori de câte era necesar. Amalgamul 
responsabilitätilor, schimbările în ceea ce priveşte funcţiile de 
răspundere, confuzia din lanţul ierarhic, imposibilitatea de a 
dispune de informaţii clare în ceea ce priveşte forțele şi mijloacele 
disponibile, toate aceste elemente au dus la un haos care a 
îngreunat apărarea Berlinului. 

Pe deasupra, Goebbels, fără a ţine seama de ierarhia militară, 


x» 


dădea el însuşi „ordine legate de defensivă”. De exemplu, in 


* Comandant, respectiv guvernator al unui district denumit „Gau, în 
timpul regimului nazist (n.tr.). 

fiecare luni convoca „un mare consiliu de război”, la care parti- 
cipau comandanţi SS şi SA*, primarul Berlinului, comandantul 
poliţiei din Berlin, dar și mari industriaşi. În plus, își trimitea in 
fiecare zi „grupele de recrutare” prin unităţile industriale şi ad- 
ministrative ale oraşului, pentru a găsi persoane care ar fi putut 
fi trimise pe front. Rezultatele obținute nu mai impresionează, 
însă, pe nimeni. Cei câțiva civili pe care a reuşit să-i „recruteze” 
şi care nu sunt deloc fericiți că trebuie să plece pe front, devin 
regimente de combatanți, care ard de nerăbdare să se avänte in 
focul luptei „pentru Führer si pentru patrie”. 

Germanii nu aveau tancuri, armament greu, pistoale, com- 
bustibil și unelte pentru realizarea unui sistem de trangee. În 
Grădina Zoologică, oamenii din Volkssturm făceau exerciţii, adică 
umblau dintr-o parte într-alta, străduindu-se să rămână neob- 
servaţi, sau băteau cu bețe în cutii goale, din tablă, pentru a imita 
zgomotul făcut de pustile automate. În alte puncte ale orașului 
membrii din armata amintită ridicau baricade folosindu-se de 
materialele provenite de la clădirile şi drumurile distruse de 
bombardamente. Fiecare membru Volkssturm dispunea, dacă 
avea norocul să i se dea o puşcă, de cinci cartușe. De multe ori 
arma mai mult îl încurca decât să-l ajute. Pustile de care dispu- 
neau cei din Volkssturm erau germane sau cehesti. Cartusele, 
în schimb, erau produse în Italia, Franţa sau în alte țări, alături 
de care sau împotriva cărora Germania fusese în război. Pe lângă 
pustile de vânătoare si de tir, pe care populaţia a fost obligată să 
le predea, existau peste cincisprezece tipuri de puşti, dar și un 
număr impresionant de tipuri de muniţie. De cele mai multe ori 
cartușele nu erau bune pentru puştile de care dispuneau comba- 
tantii. Era o dezorganizare totală, care a dăunat mult germanilor. 


* Sturmabteilung = unitate de asalt (n.tr.). 

Unităţi Volkssturm sau ale Wehrmachtului au ieşit din 
Berlin, pentru a ocupa poziţii defensive în localitățile din ime- 
diata apropiere a capitalei. Alte unităţi aveau ordinul de a apăra 
aeroporturile Tempelhof şi Westhafen situate relativ aproape 
de Berlin. Generalul Reymann a spus că orice persoană, care 
nu era aptă de luptă, putea să părăsească oraşul. Din ordinul lui 
Goebbels, însă, au fost lipite pe uşile locuinţelor instiinfäri in 
care se arăta că „din ordinul Führerului toţi bărbaţii cu vârste 
cuprinse între 15 şi 70 de ani” trebuie să-și facă datoria față de 
(ară. Nu există excepţii. „Cei ce dau dovadă de laşitate si se as- 
cund în adăposturile antiaeriene vor fi aduşi înaintea tribuna- 
lului militar şi condamnaţi la moarte”. 

Zi de zi, cei ce fac parte din aparatul de propagandă nazist 
scot, cum spune Goebbels cu un cumplit cinism, „cei mai buni 
cai din grajd” și înspăimântă oamenii, vorbindu-le despre „bolşe- 
vizarea întregii Europe, prezentându-le imagini apocaliptice, 
cu munți de morţi, femei violate şi copii ucişi. Bormann arată 
că „pot fi prezentate mereu noi imagini înspăimântătoare, care 
trezesc în oameni hotărârea de a lupta şi care ar putea duce 
chiar la destrămarea alianţei militare inamice”. 

Din a doua jumătate a lunii aprilie 1945, în Berlin nu au mai 
apărut ziare. În aceste condiţii, zvonurile bine gândite și bine 
plasate erau o alternativă pentru ridicarea moralului populaţiei. 
S-a afirmat, de pildă, că se ştie „din surse sigure” că victoriile 
Aliaților nu ar fi, de fapt, decât o manevră a Fiihrerului, care do- 
reşte să-i lase pe duşmani să pătrundă pe teritoriul Germaniei, 
pentru „a-i nimici pe toți” în ultima clipă. De asemenea, s-au 
răspândit zvonuri conform cărora generalul Krebs ar avea 
legături cu ruşii, Stalin și-ar fi amintit că generalul a fost cândva 
ataşatul militar al Germaniei la Moscova şi l-ar fi imbräfisat pe 
Krebs, „fiind profund emoționat” şi i-a vorbit generalului german 

despre o „frăţie in plan militar”. S-a zvonit, de asemenea, că ar 
exista „un geniu militar”, care, după atâtea suferinţe şi atacuri 
aeriene la care au fost supuşi locuitorii Berlinului, s-a decis 
„să-şi îndrepte atenţia” asupra acestui oraş. S-a vorbit mult şi 
despre faptul că atunci când sunt apărate clădirile unui oraş, 
locuitorii oraşului au întotdeauna un avantaj asupra dusmanu- 
lui, pentru că ei cunosc locurile mult mai bine decât inamicul. 
De asemenea, s-a făcut referire la nişte submarine dotate cu 
rachete, care ar avea „focoase stratosferice”, afirmându-se că 
New Yorkul va fi ras de pe fața pământului cu ajutorul respecti- 
velor rachete. S-a vorbit şi despre „grenade de gheaţă, cu 
componentă acidă”. Populaţia întâmpina toate aceste zvonuri 
cu scepticism. Întregul aparat de propagandă nazistă părea a fi 
o fanfară cântând pe puntea unui vapor care se scufundă. 

Situaţia reală devine clară atunci când ne gândim la curțile 
marţiale ad-hoc* care se deplasează pe străzi, prin fabrici, prin- 
tre ruine, în căutare de dezertori. La cea mai mică suspiciune, 
„trădătorul” este împuşcat sau spânzurat pe loc. 

Din ordinul lui Hitler, s-au constituit la 15 februarie 1945 
astfel de curţi marţiale, care au competenţă în legătură cu orice 
tip de infracţiune care pune în pericol „combatanții germani sau 
hotărârea acestora de a lupta. Ele erau formate dintr-un procuror 
şi un ofiţer din Wehrmacht sau din SS. Zece zile mai târziu, 
Himmler a alcătuit curţi marţiale ad-hoc speciale, iar pe 9 
martie s-a înfiinţat o curte marţială ad-hoc mobilă, al cărei șef 
era generalul-locotenent Rudolf Hiibner, care primea ordine 
direct de la Hitler. Se pare că oamenii nu mai puteau fi convinși 
să lupte decât sub amenințarea pedepsei cu moartea. 


* Curțile marţiale ad-hoc erau tribunale militare întocmite în mare 
grabă cu scopul de a-i executa pe acei soldați sau ofiţeri germani care refuzau 
să mai lupte în ultimele zile ale celui de-al Doilea Război Mondial (n.tr.). 


În buncăr cu Hitler 45 


Informatorii Serviciului de Securitate al Reichului arată că la 
jumătatea lunii aprilie 1945 încrederea populaţiei în conducă- 
torii nazişti a scăzut alarmant. Vădit nemulțumit, Goebbels este 
nevoit să recunoască faptul că discursurile responsabililor cu 
propaganda sunt „vorbe-n vânt” şi că „Partidul Nazist a cam 
pierdut totul”. Scandalizafi, oamenii observă că, începând de la 
jumătatea lui martie, în unele zone ale Berlinului persoane 
executate sunt lăsate să atârne în copaci, de felinare sau chiar de 
baricade. Nu există informaţii exacte în ceea ce priveşte numărul 
persoanelor executate. Se face referire la aproape 1 000 de oameni 
omorâţi în ultimele trei luni ale războiului, dar această informa- 
ție nu poate fi verificată. Unii comandanți au fost revoltați de 
mersul lucrurilor şi le-au spus subordonaţilor — aşa cum a făcut-o 
şi generalul-maior Hans Mummert, comandantul diviziei de 
tancuri „Miincheberg” - să-i înfrunte cu arma în mână pe 
membrii curților marţiale ad-hoc. 

Era cât se poate de clar că naziștii fuseseră înfrânți şi luptele 
care au mai avut loc nu au fost decât o prelungire inutilă a răz- 
boiului. Existau oameni care își mai făceau speranţe desarte. 
Gerda Bormann, soția lui Martin Bormann, i-a scris soţului că 
situaţia existentă îi aduce aminte de „Amurgul zeilor” din Edda*: 
„Uriaşii şi piticii, uriașul lup şi şarpele cel mare, toate forțele 
răului... trec puntea, îndreptându-se spre zei... Cetatea zeilor 
se clatină şi totul pare să fie pierdut. După aceea, însă, se înalță 
o nouă cetate, mai frumoasă decât cea veche, și zeul Baldur 
începe din nou să trăiască” Acesta era un mod de a evada din 
realitate şi de a găsi un refugiu în lumea miturilor. Însă toate 
speranţele aveau să fie spulberate cât de curând. Acestea nu 


* Culegere de cântece eroice şi ale zeilor din Islanda (secolul al XIII-lea) 
(n.red.). 

aveau nimic în comun cu orașele transformate în ruină, cu 
şirurile nesfârşite de oameni care fugeau din calea nenorocirii 
şi cu haosul care lua totul în stăpânire. Nu aveau legătură nici cu 
Aliaţii care înaintau, venind atât dinspre est, cât şi dinspre vest, 
şi puneau stăpânire pe regiuni tot mai întinse ale Germaniei. 
Rezistenţa era din ce în ce mai slabă. Unităţi militare germane, 
alcătuite din oameni epuizați, se îndreptau spre locuri in care 
nu mai ajungeau ordinele Fiihrerului. Hitler nu mai avea 
controlul decât asupra unui număr redus de fanatici și asupra 
unei zone care devenea din ce în ce mai mică şi se reducea la 
capitala Reichului. 

În ultimele zile ale conflagrației, se pare că pe conducătorii 
naziști pusese stăpânire un fel de energie care îi făcea să fie 
hotărâți să transforme înfrângerea în catastrofă. „Dacă nu 
învingem”, spusese Hitler cândva, în anii 1930, referindu-se la 
războiul care avea să vină, „atunci vom pieri şi odată cu noi va 
pieri jumătate de mapamond”. Acum era pe cale să transforme 
în realitate previziunea pe care o făcuse. 


CAPITOLUL AL DOILEA 


Consecintä sau catastrofă: 
Hitler în istoria Germaniei 


problema dacă prăbuşirea Reichului nu era cumva previ- 
zibilă, dacă în spatele fațadei realizate in stil prusac a 
palatului din Wilhelmstrafe nu se zăreau cumva de multă vreme 
oraşul pustiit de bombardamente şi încăperile din beton ale 
buncărului Führerului. Cu alte cuvinte, se tot pune întrebarea 
dacă Hitler poate fi considerat un produs al istoriei Germaniei. 


D e la sfârşitul celui de-al Doilea Război Mondial se tot pune 


Dacă lucrurile ar sta aşa, atunci ar fi vorba despre o consecință 
şi nu despre „catastrofa germană”, cum s-a exprimat istoricul 
I'riedrich Meineke. 

Entuziasmul, bucuria din perioada în care naziștii luptau 
pentru putere îi contrazic, dacă se face o apreciere sumară, pe 
cei care fac referire la un accident al istoriei, atunci când vorbesc 
despre Hitler. În valul de entuziasm din anul 1933, care este 

însoţit de retrageri cu torţe, marșuri la care participă un număr 
foarte mare de oameni, cuvântări sforăitoare si focuri imense, 
care străpung întunericul nopții, se nasc totuşi anumite incerti- 
tudini şi nu după multă vreme populaţia începe să se întrebe 
dacă nu cumva poporul, condus de oamenii care au venit la 
putere, se aruncă într-o aventură nebunească. Îndoielile au fost 
spulberate într-o oarecare măsură în momentul în care, din 
ordinul celor care veniseră la putere, trupele germane intră în 
Polonia şi ocupă puncte-cheie. Republica de la Weimar* începuse 
să li se pară multora doar un simplu episod din istoria Germaniei 
şi nu exista nimic, nicio amintire, niciun regret, care să ţină treaz 
acest episod în conștiința maselor. După ce în Germania exista- 
seră mai multe forme de guvernare care se dovediseră a fi 
ineficiente, apare dorința unui nou început, dorință care devine 
atât de puternică încât marea majoritate a populaţiei germane 
nu se mai gândeşte ce urmări ar putea atrage după sine acest 
nou început. În acelaşi timp, noua ordine care începe să prindă 
contur nu câştigă doar adepți, ci, aşa cum spun chiar naziștii, 
câştigă pentru sine viitorul. 

Toată această conjunctură, care a avut legătură cu prelu- 
area puterii de către naziști, i-a făcut pe germani să creadă 
că trebuie să joace din nou rolul pe care îl jucaseră cândva 
în Europa, după ce s-au văzut forțați să se adapteze la 
democraţie, la un stat constituţional, la valorile occidentale. 
Când contemporanii epocii respective fac referire la diferite 
evenimente, ei se întorc mult în istorie, mergând până la 


* Denumirea provine de la orașul german Weimar, unde o adunare 
națională a fost de acord cu o nouă Constituţie, după ce Germania a fost 
înfrântă în Primul Război Mondial; deşi este republică, denumirea ţării 
rămâne Deutsches Reich (Imperiul German), este vorba despre al Doilea 
Reich (n.tr.). 

Arminius*, pentru ca apoi să se refere la împărații medievali, la 
Frederic cel Mare?" şi în cele din urmă la Bismarck***. Astfel, 
se poate vorbi de existența unui „hitlerism” chiar înainte ca 
Hitler să fi apărut pe scena politică. S-a ajuns la concluzia că, 
oricum ar fi privite lucrurile, nu există întâmplări sau personaje 
„nevinovate” în istoria Germaniei. Chiar dacă ar fi vorba despre 
un sentiment idilic de reînviere al spiritului național, de obe- 
dienţă şi de o anumită limitare în gândire prezentă la unele 
persoane, nu se poate face abstracţie de voinţa unei întregi 
naţiuni, de convingerea că germanii ar fi superiori şi că ar avea 
de îndeplinit o anumită misiune. Dacă privim lucrurile din 
acest punct de vedere, atunci romantismul german nu a fost 
nimic altceva decât o prezentare în imagini suave, înșelătoare, 
a dorinţei „de a se întoarce în codri”, de care acest popor ciudat 
pare să fi fost legat chiar mai mult decât de civilizaţie, de Con- 
stitufie sau de drepturile omului. Comandantul SS Reinhard 
Heydrich, care era pasionat de sonatele lui Schubert şi cânta la 
vioară, reprezintă o vreme un fel de clişeu al germanului care a 
ajuns rău. 

Această prezentare simplistă în ceea ce priveşte caracterul 
şi istoria germanilor a devenit într-un anume fel depăşită, deoa- 
rece teza naţional-socialistă a devenit pentru unii un principiu 
de drept si au existat voci care au afirmat că Hitler nu este doar 
moştenitorul legitim al Prusiei si al Reichului lui Bismark, ci şi 
făuritorul istoriei Germaniei. Rămâne, totuşi, o întrebare pe care 
şi-au pus-o de-a lungul timpului mulţi cercetători, şi anume 


* Conducătorul tribului german al cheruscilor, care a reușit să-i învingă 
pe romani, nimicind cu oamenii săi trei legiuni (n.tr.). 

** Rege al Prusiei, din 1740 (n.tr.). 

*** Otto von Bismarck se naște in 1815, are o îndelungată carieră poli- 
tică şi devine în 1890 primul Cancelar al Reichului German (n.tr.) 

aceea privitoare la ideile împrumutate de Hitler din trecutul 
Germaniei, idei pe care şi-a bazat ideologia si care au dus in 
cele din urmă la ascensiunea sa. 

S-au căutat anumite conexiuni între ideologia lui Hitler 
şi cea germană de-a lungul istoriei, mergändu-se până la ince- 
puturile poporului german. Cercetătorii susțin că în gândi- 
rea germană a existat o tendință de rupere de realitate şi de 
înclinaţie spre cultură, care a dus la disprețul si respinge- 
rea politicului. Au mai existat şi elemente antiliberale în struc- 
tura socială, care trimit cu gândul la absolutism, precum si o 
anume atitudine reacționară a elitelor conducătoare. La toate 
acestea se mai adaugă şi faptul că burghezia nu a ajuns să aibă 
o conştiinţă de sine. Datorită acestor particularități s-ar fi ajuns 
la un fel de tradiţie a disciplinei sociale, care ar fi cuprins în 
sine un fel de pro-totalitarism. Dacă la toate acestea se mai 
adaugă şi lipsa de putere a instituţiilor politice din ţară, este de 
înţeles că germanii au avut o slăbiciune pentru persoanele 
carismatice. Era necesar ca respectivele persoane să țină cont de 
modul de gândire al majorităţii germanilor, influențat de 
principii bine înrădăcinate, dar şi de anumite nevoi şi complexe. 
Era nevoie, de asemenea, să dea impresia că le preocupă 
problemele de zi cu zi ale celor multi si să lege politicul de 
anumite figuri mitologice. 

Fără îndoială că o mare parte din aceste teorii, care au dus, 
printre altele, la dezbateri legate de faptul că germanii au avut 
un drum numai al lor, pot fi legate de apariţia pe scena politică 
a lui Hitler. Însă trebuie să se țină cont de faptul că istoria este 
mult mai vastă, mai deschisă decât realizează un „căutător de 
urme”, care îndrăzneşte să îşi pună numai anumite întrebări. În 
sfârşit, trebuie să avem în vedere şi faptul că evenimente simi- 
lare cu cele din istoria germanilor s-au petrecut, având o 

importanță mai mică sau mai mare, în istoria oricărei națiuni 
existente pe continentul european. La o analiză serioasă, în 
cadrul cărei orice element speculativ este lăsat deoparte, se 
poate constata că apariţia lui Hitler pe scena politică nu era un 
lucru neapărat necesar, avându-se în vedere situaţia existentă 
în Germania. 

Există, printre altele, încă o întrebare, care va rămâne fără 
răspuns, şi anume de ce national-socialismul a fost atât de 
brutal, de dur, în comparaţie cu alte mișcări extremiste care 
aveau o orientare similară cu acesta? 

Dacă privim cu mai multă atenţie cele întâmplate, lăsând 
deoparte presupunerile, constatăm că în toamna lui 1918, când 
națiunea germană a fost învinsă, s-a năruit o lume. Această 
națiune, care visase că va constitui o mare putere, ca în perioada 
1870-18771, că va trăi „vremuri minunate”, a constatat că se 
năruia lumea: a avut loc o revoluţie, care a fost considerată de 
către mulți ca o „răscoală a plebei” care „mirosea a golănime”, 
apoi au apărut haosul pe străzi, foametea, şomajul pe scară largă 
şi tulburările sociale, în toate regiunile Germaniei. La toate 
acestea se adaugă faptul că tratatul de pace anunţat cu surle şi 
trämbife pe străzi nu avea să însemne decât umilinţă. În Tratatul 
de Pace de la Versailles, mai exact în articolul 231 al acestuia, se 
face referire la datoriile de război. Cineva a afirmat că poporul 
german nu a fost apăsat în primul rând de datorii, ci de ideea că 
era considerat un popor demn de dispreţ. Deja din acel moment 
s-a format un „grup al celor inveninati”, care nu aşteptau decât 
un conducător, adică un Fiihrer, şi un ordin, care să vină din 
partea acestuia. Pentru inflaţie, pentru faptul că mase largi ale 
populaţiei au sărăcit, pentru faptul că s-a declanşat criza econo- 
mică la nivel mondial, pentru toate acestea a fost învinuită la un 
moment dat Republica de la Weimar. 

La începutul anilor 1930 Hitler a profitat de această situaţie, 
dar şi de nemulțumirea populaţiei. Ela deplâns criza, dar de fapt 
el a fost cel care a adâncit-o. Tocmai această criză a constituit 
pentru Hitler un mijloc de a pune mâna pe putere. Există o 
mulțime de întrebări legate de motivele care au dus la ascensi- 
unea lui Hitler, întrebări la care nu s-a găsit răspuns nici până 
în prezent. Însă trebuie să ţinem cont de faptul că această ascen- 
siune s-a produs în condiţiile în care națiunea germană era 
zdrobită. Succesul imens de care s-a bucurat mișcarea lui Hitler 
s-a datorat faptului că lumea voia să scape de nefericita repu- 
blică, de „Statul nebunilor”, cum a numit-o un contemporan, 
de Republica de la Weimar, pe care unii o apărau cu inversu- 
nare, iar alții o disprețuiau. 

Acesta a fost un element care a dus la o fractură în plan moral, 
lucru despre care vorbesc astăzi mulți istorici, referindu-se la 
atrocitățile legate de regimul care s-a instalat în 1933. Contem- 
poranii nu au conştientizat existenţa acestei fracturi sau au 
realizat foarte rar că ea a existat. Ca să înțelegem foarte bine 
situaţia, trebuie amintit şi faptul că majoritatea celor care au 
trăit în anii aceia și au mai putut povesti prin ce au trecut nu au 
realizat ce înseamnă totalitarismul instalat odată cu venirea lui 
Hitler la putere, în ce moment oamenii au încetat să mai aibă 
drepturi şi când exact s-a instalat tirania și violența într-o ţară 
care se afla, din punct de vedere cultural, pe primele locuri în 
lume. Cea mai mare parte a populaţiei Germaniei și-a imaginat 
că se va instala un regim autoritar, de genul celui existent în 
Italia lui Mussolini, unde, așa cum știa oricine, mersul trenu- 
rilor era respectat cu strictețe. După haosul care domnea în 
Republica de la Weimar, toată lumea dorea să se reîntoarcă la 
„punctualitatea germană, care le lipsise tuturor timp de paispre- 
zece ani. 

Printre lucrurile ciudate din istoria germanilor se numără 
însuşi Hitler. Cei care au urmărit cu mare atenţie evoluţia 
Germaniei de-a lungul istoriei au fost de părere că Hitler a fost 
un personaj aparte. Nicăieri în țări zguduite de tulburări nu s-a 
întâlnit în perioada interbelică vreo persoană care să aibă o 
abilitate retorică precum Hitler, care să dispună de capacitatea 
lui organizatorică şi de priceperea lui tactică. Trebuie subliniat 
şi faptul că nu a existat în perioada amintită o persoană mai 
radicală ca Hitler. 

Trebuie spus şi că Hitler avea tendinţe expansioniste, de 
natură mai veche sau mai nouă. De exemplu, el era de părere că 
Estul Europei făcea parte, de fapt, din spaţiul vital al Reichului 
şi se cuvenea a fi colonizat. În timpul Primului Război Mondial 
se făcuseră deja „purificări etnice”, fapt care a dus la migrații 
ale populațiilor pe teritorii vaste. Tot în sfera tendinţelor expan- 
sioniste ale lui Hitler intră şi ceea ce numea el „alianţa ideală”, 
mai exact o alianță cu Imperiul Britanic, prin intermediul căreia 
să se formeze un „popor germanic”, care „să conducă destinele 
lumii”. Şi idei de genul acesta mai existaseră de-a lungul istoriei. 

Sarcina pe care şi-au asumat-o oamenii politici germani din 
acea vreme a fost, în primul rând, găsirea unor soluţii de a nu 
respecta clauzele Tratatului de la Versailles. Hitler a avut numai 
de câştigat în aceste condiţii, pentru că el îşi propunea recuce- 
rirea teritoriilor care aparținuseră cândva Germaniei, făcându-i 
astfel pe oameni să se simtă iar mândri pentru că trăiesc într-o 
țară care va deveni din nou o mare putere pe plan european si 
mondial. Într-o adresă trimisă în 1926 Ministerului de Externe 
de către reprezentanţii armatei germane se arată că se impunea 
în primul rând eliberarea Renaniei şi a Regiunii Saarland, că 
mai apoi era necesară cucerirea fäsiei de pământ poloneze, care 
despärtea Prusia Orientală-de Reich, redobândirea Sileziei 


54 JOACHIM FEST 


Superioare de la Polonia, anexarea Austriei, precum si ocupa- 
rea zonei demilitarizate. Dacă avem în vedere succesiunea 
acțiunilor indicate în respectivul document, putem afirma că 
este vorba chiar despre programul privitor la politica externă 
pe care îl avea Hitler în anii 1930. Oamenii, indiferent de vârstă 
şi clasă socială, au văzut în liderul NSDAP” omul care părea că 
este în stare să le satisfacă näzuinfele revizioniste, deşi era un 
aventurier şi o persoană care putea trece foarte uşor de la o 
dispoziţie la alta. El s-a priceput ca nimeni altul să transforme 
Tratatul de la Versailles şi sentimentele de umilință pe care le 
stârnea în sufletele germanilor într-un mijloc de mobilizare. 

Cei care l-au susținut pe Hitler nu au ținut însă seama de un 
aspect şi probabil că nici nu l-au bănuit. Este vorba despre 
faptul că Hitler era un om hotărât şi „rece ca gheaţa”, adică 
foarte calculat. El voia cu orice preţ să transpună în realitate 
visurile sale fanteziste. Tiradele lui legate de război, de o nouă 
ordine mondială, de un uriaş imperiu, care să se întindă până 
la Urali şi chiar dincolo de aceştia nu erau doar expresia tem- 
peramentului dictatorului. În vreme ce unii care îl sprijineau pe 
Hitler ar fi dorit ca Germania să redobândească teritoriile pe 
care le pierduse după prima conflagrație mondială, Hitler nu 
voia acest lucru. El îşi dorea spaţii vaste, milioane de kilometri 
pătraţi şi mai ales teritorii care, după cum se exprima el, să fie 
depopulate în urma unui „joc diavolesc”. Această dorinţă era 
rezultatul faptului că dictatorul visa să cucerească mereu noi și 
noi teritorii, fiecare fiind un punct de pornire pentru viitoare 
cuceriri. 

Există şi cercetători care sunt de părere că se poate vorbi 
despre o continuitate în plan ideologic, în sensul că Hitler s-ar 


* Partidul Naţional-Socialist al Muncitorilor din Germania (n.tr.). 

fi bazat pe ideile formulate de către Ludendorff în 1918, în ceea 
ce priveşte Estul Europei. Este posibil ca Hitler să pornească de 
la ideologia lui Ludendorff, dar el vine cu idei noi, cum ar fi, de 
pildă, aceea că întreaga lume este bolnavă, că există un fenomen 
de otrăvire a raselor, că este necesară nimicirea anumitor 
populaţii, astfel încât să se reimprospäteze sângele si „să fie 
salvat globul pământesc”. Astfel, apare un element nou, care 
trece de naiva dorință imperialistă de a acapara tot mai mult. 
Este vorba despre utopia rasistă, care urma să stea la baza unei 
noi ere mondiale. Această utopie urma să fie transformată în 
realitate de sute de milioane de oameni conştienţi de mosteni- 
rea lor genetică si care îşi îndeplinesc misiunea fără a se abate de 
la aceasta, care cuceresc noi spaţii, care nimicesc sau subjugă oa- 
menii aparținând „raselor inferioare”. Era vorba în acest context 
despre „omul nou”, care făcea planuri, distrugea, strämuta 
populaţii şi petrecea în hoteluri ale KdF*), pe insule, în fiordu- 
rile norvegiene sau în Crimeea. Această concepție despre rasa 
superioară şi omul nou era ceva nemaiîntâlnit până atunci şi ar 
însemna să ne lăsăm atraşi în capcana propagandei naziste, dacă 
am crede că această „revoluţie” şi-ar avea rădăcinile undeva în 
trecut, pentru că ele nu există. Monstruosul plan își are rădă- 
cinile în sine însuşi. Atât de departe nu se gândise nimeni până 
atunci şi nu se făcuseră astfel de planuri nebuneşti. Nu există 
nicio legătură între aceste planuri şi modul de gândire al lui 
Bismarck, a lui Frederic cel Mare sau al împăraţilor din Evul 
Mediu. 

Atât din punct de vedere al personalităţii sale, cât şi din 
punct de vedere moral, Hitler se deosebeşte de oricare dintre 


* Kraft durch Freude = „Putere prin Bucurie”, organizaţie nazistă 
responsabilă cu petrecerea timpului liber (n.tr.). 

inaintagii săi. Ela dat dovadă de un egocentrism care nu a mai 
fost întâlnit niciodată în istorie, punând semnul egal între 
existenţa sa şi cea a țării sale, lucru pe care i l-a reproșat Albert 
Speer în scrisoarea trimisă pe 18 martie 1945. În 1936, trupele 
germane ocupă Renania, iar în primăvara lui 1939 Praga, şi 
dictatorul pare un om încununat de victorie, dar către sfârşitul 
războiului se vede cât se poate de clar că Fiihrerul nu a fost 
decât un politician care a mizat totul pe o singură carte şi a 
pierdut. 

Unul dintre generalii fanatici, aghiotantul-sef al lui Hitler, 
Wilhelm Burgdorf, care dădea dovadă de „un idealism fără 
margini” şi era gata să facă totul „pentru Fiihrer şi pentru popor”, 
a avut în ultimele zile ale conflagrației o discuţie în contradic- 
toriu cu secretarul lui Hitler, Martin Bormann. În timpul dis- 
cuţiei aprinse, Burgdorf a tipat la omul din anticamera Fiihrerului, 
spunându-i că este atât de slugarnic, încât şi-a atras disprețul 
colegilor săi ofiţeri. 

Burgdorf îi mai spune lui Bormann că idealismul de care dă 
dovadă „este unul exagerat” şi că el însuși este „naiv și prost” 
Generalul Krebs, care îi este loial lui Hitler, vrea să intervină, 
dar Burgdorf îl împiedică, spunând: „Mai lasă-mă, dragă Hans! 
Cândva trebuiau spuse toate lucrurile astea! Ofițerii tineri au 
mers cu sutele de mii la moarte” şi că el se întreabă pentru ce. 
Nici pentru patrie, nici pentru un viitor mai bun. Aghiotan- 
tul-şef al lui Hitler își dă seama în sfârşit care este situaţia si 
spune: „Pentru voi au murit... Au fost sacrificați milioane de 
oameni, în timp ce voi, conducătorii Partidului Nazist, v-aţi 
îmbogăţit din avutul poporului! Aţi făcut presiuni, aţi adunat 
averi fabuloase, aţi furat proprietăţi care aparţineau nobililor, 
aţi construit palate, aţi pus mâna pe mult mai mult decât v-ar 
fi trebuit, ați minţit poporul şi l-aţi subjugat. Aţi murdărit cu 


În buncăr cu Hitler 57 


noroi idealurile noastre, morala noastră, credinţa noastră, sufle- 
tul nostru. Omul nu a fost pentru voi decât un simplu instru- 
ment pentru nemărginita voastră sete de putere. Aţi distrus 
cultura noastră veche de sute de ani, aţi nimicit poporul german. 
Asta este cumplita voastră vină”. 

După ce au fost rostite aceste cuvinte, în buncăr s-a aşternut 
o liniște mormântală. Apoi, Bormann a replicat rece şi calculat: 
„Dar, dragul meu, nu trebuie să pui totul la suflet. Să ştii că, 
chiar dacă alții s-au îmbogățit, eu nu am nicio vină... Sănătate, 
dragul meu!” 

Câteva zile mai târziu, Wilhelm Burgdorf avea să se sinucidă. 
În cadrul unui ultim consiliu, cel din 27 aprilie 1945, la care au 
participat ofițeri cu funcţii importante, Hitler a făcut referire 
la o afirmaţie a lui Richelieu* şi a arătat că dacă moare trebuie 
să lase în urmă marile proiecte şi „amintirile cele mai dragi”. A 
ieşit la lumină din nou jucătorul care şi-a încercat norocul, 
omul care apăruse din neant şi era gata să dispară în el, lăsând 
în urmă o nesfärsitä dâră de moloz şi ruine. „Ce mare lucru?” 
le-a spus el odată ofiţerilor. „Până la urmă trebuie să lăsăm în 
urma noastră pârjol şi pustiu!” 


* Armand-Jean du Plessis de Richelieu, pe scurt Cardinalul Richelieu 
(1585-1642), a fost cleric si politician francez; din 1624 până la moartea 
sa este prim-ministru în timpul domniei lui Ludovic al XIII-lea (n.tr.). 


CAPITOLUL Al. TREILEA 


„Războiul e pierdut!” 


0 aprilie. Este ziua de naştere a lui Hitler, care împlineşte 
) 56 de ani. Cu această ocazie se întâlnesc pentru ultima dată 

persoane cu funcții importante în Partidul Nazist, respectiv 
în cadrul aparatului de conducere al celui de-al Treilea Reich: 
Goebbels, Himmler, Bormann, Speer, Ley, câţiva gauleiteri şi 
ofiţeri superiori din Wehrmacht. Göring a venit de la domeniul 
său de vânătoare de la Karinhall, după ce la primele ore ale di- 
minett a trimis în sudul Germaniei 24 de camioane încărcate 
cu ceea ce izbutise el să strângă de-a lungul anilor, adică anti- 
chitäti, tablouri şi piese de mobilier. După ce a plecat coloana 
de camioane, Göring a examinat, fără a trăda niciun fel de 
emoție, întreg sistemul care fusese pus la punct, astfel încât 
domeniul de vânătoare de la Karinhall să sară în aer. Apoi i-a 
spus ofițerului care îl însoțea: „Uneori trebuie să faci astfel de 
lucruri, atunci când eşti print moştenitor”. 

După ce a rostit aceste cuvinte, a plecat pentru a participa la 
sărbătorirea Führerului. Cu câteva zile mai înainte, Eva Braun 
venise la buncărul lui Hitler şi se instalase acolo. 

Führerul a fost felicitat în încăperile cele mai spatioase ale 
noii clădiri a Cancelariei Reichului, chiar dacă acestea au avut 
de suferit de pe urma bombardamentelor, nu aveau mobilier şi 
nici tablouri. Faptul că se adunaseră atâţia ofiţeri, atâtea per- 
soane importante, amintea într-o oarecare măsură de glorioa- 
sele vremuri de altădată, chiar dacă sirenele urlau neîncetat, 
accentuând starea deprimantă a celor ce veniseră să-l felicite pe 
Führer. După ce a rostit câteva cuvinte, Hitler a trecut de la un 
grup la altul, a primit cu sobrietate urärile care i-au fost adresate 
şi i-a încurajat pe cei prezenţi. Una dintre persoanele care l-a 
văzut în momentele respective a mărturisit că la început arăta 
mai rău decât de obicei şi făcea eforturi foarte mari pentru a 
ascunde faptul că îi tremura mâna stângă, dar a împrumutat 
parcă din energia celor de faţă şi arăta „de parcă ar fi fost gal- 
vanizat”. Afară, pe Wilhelmstraße, avea loc un fel de paradă. 
Trupe de militari, care purtau steagul cu zvastică, defilau prin 
faţa Gruppenführer-ului SS, Wilhelm Mohnke. 

În cursul dimineţii s-a emis parola „Clausewitz”, care indica 
stare de urgenţă. În acelaşi timp, a devenit cunoscut faptul că 
Hitler era gata să pună în aplicare hotărârea pe care o luase deja 
în urmă cu câteva zile: toate teritoriile rămase sub controlul ger- 
manilor urmau să fie împărţite în două zone, „Zona de Nord”, 
sub comanda amiralului Karl Dânitz şi „Zona de Sud”, sub 
comanda feldmareşalului Albert Kesselring. Această măsură 
disperată a constituit, pentru cei ce erau dispuşi să-l laude pe 
Hitler, un prilej pentru a vorbi despre „geniul militar” al Fuh- 
rerului, care ştia să facă în așa fel încât poziţiile defensive ale 
militarilor germani să constituie un mare dezavantaj pentru 

militarii care atacau poziţiile germane. Goebbels a vorbit chiar 
despre un „cleşte” pus la punct de Fiihrer, în care urmau să fie 
prinşi adversarii germanilor, ce ar fi urmat să trăiască „un al 
doilea Cannae*”. 

În ciuda tuturor aparentelor, a lucrurilor de faţadă, a acfiu- 
nilor „geniului militar” sau a tiradelor în care se vorbea despre 
victorie, toţi cei prezenţi la aniversarea lui Hitler aşteptau cu 
nerăbdare sau chiar cu oarecare nervozitate ca totul să se 
termine. Toată lumea ştia că Armata Roşie era pe punctul de a 
încercui oraşul. În direcția nord, cât şi înspre sud, mai rămăsese 
doar un coridor îngust de care se puteau servi cei ce doreau să 
părăsească Berlinul. De altfel, Göring îi cere ordonanţei sale 
să-i raporteze constant care este situația în ceea ce priveşte cori- 
dorul respectiv. 

Ca şi când ar fi ştiut că toţi cei care veniseră să-l felicite 
aşteptau cu nerăbdare să plece, dictatorul căuta parcă să prelun- 
gească totul. Imediat după petrecere, el i-a convocat pe generali 
în sala de conferinţe şi le-a ordonat să îi oprească pe ruşii care 
ajunseseră până la poziţiile defensive germane din nordul si 
estul Berlinului. Aşa cum se întâmpla când Hitler se lansa în 
discuţii tactice, el a făcut referire la trupe care nu existau decât 
în imaginaţia sa. Le-a spus ofiţerilor care ar fi poziţiile avanta- 
joase pentru trupele de asalt şi pentru pusca-mitralierä. Mut, 
cu figuri impasibile, ofițerii urmăreau indicaţiile Fiihrerului. 
Masivul Göring, care se aşezase chiar în faţa lui Hitler, părea 
că abia mai poate să-şi stăpânească nervozitatea şi număra 
minutele. 


* În anul 216 î.H. are loc la Cannae bătălia dintre romani şi carta- 
ginezii conduşi de Hannibal. Deşi romanii erau superiori din punct de 
vedere numeric, ei sunt învinşi. Aceasta este una dintre cele mai mari 
bătălii tactice din istoria militară (n.tr.). 

Cu o seară înainte, Hitler a întrebat dacă nu cumva era bine 
ca Berlinul, în care exista un număr relativ redus de combatanți, 
să fie abandonat. Führerul mentionase şi că ar avea intenţia să 
preia comanda „Zonei de Sud’, lupta urmând a fi continuată 
din zona muntoasă, în care se afla Obersalzberg. El nu a ezitat 
să amintească faptul că acolo, în munți, îşi dormea somnul de 
veci împăratul Barbarossa*. Goebbels l-a rugat, însă, adoptând 
un ton plin de patetism, să rămână în Berlin şi să moară, dacă 
aşa îi era destinul, între ruinele oraşului. Goebbels i-a spus 
Fiihrerului că ocupă un loc deosebit în istorie şi trebuie să 
procedeze astfel. Dictatorul spusese deja în mai multe rânduri 
că nu are de gând să moară „la reşedinţa de vară, conştient fiind 
că şi după trecerea în neființă trebuie să facă impresie. Goebbels 
i-a mai adus şi argumentul că numai în Berlin se mai putea 
obţine o „victorie importantă în plan moral”. 

Cu ocazia aniversării zile sale de naştere, Hitler a spus că s-a 
gândit bine în timpul nopții şi a hotărât că va rămâne în capitala 
Reichului. Ofițerii care stăteau în jurul său au încercat să îl 
convingă să plece din oraş, afirmând că peste numai câteva 
ore era posibil să se blocheze acel coridor îngust de care se 
puteau servi cei ce doreau să părăsească Berlinul. „Cum aş 
putea să-i fac eu pe militari să se avânte în lupta decisivă pentru 
a păstra în mâinile lor Berlinul, dacă eu nu aş avea altă grijă 
decât aceea de a mă refugia într-un loc sigur?” a insistat Hitler. 
În cele din urmă, pentru a pune capăt discuţiilor care aveau ca 
temă faptul că Hitler ar trebui sau nu să părăsească Berlinul, 
dictatorul a spus că, în ceea ce îl privea, va lăsa totul în seama 


* Împăratul Frederic Barbarossa a trăit între anii 1122-1190; între 
1147-1152 a fost Duce de Suabia, în perioada 1152-1155 a fost conducă- 
torul Regatului Romano-German şi din 1155 până în 1190 conducătorul 
Imperiului Romano-German (n.tr.). 


62 JOACHIM FEST 


„sorţii” şi că nu va împiedica pe nimeni să părăsească Berlinul. 
Hitler era de neclintit și a subliniat acest lucru, trecând peste 
hotărârile celor doi comandanţi Heinrici şi Busse şi ordonând 
sec: Corpul 56 Tancuri, al generalului Helmuth Weidling, care 
fusese angajat în lupte grele, să ia poziţiile necesare pentru 
apărarea Berlinului. 

După ce a încheiat discuţiile cu ofițerii, Göring, care era 
palid şi transpira abundent, şi-a luat rămas-bun de la aceştia. 
Apoi a început să îi vorbească lui Hitler despre „treburi urgente 
în sudul Germaniei”, dar dictatorul era absent şi nici măcar nu 
îl privea, ca şi când ar fi ştiut de multă vreme ce planuri avea cel 
ce era loctiitorul său. Când a terminat de vorbit, Göring s-a dus 
împreună cu Goebbels, Himmler, Speer şi Bormann în grădina 
situată în spatele Cancelariei Reichului. 

În apropierea ieșirii din buncăr, printre craterele făcute de 
bombe şi printre copacii retezafi s-au prezentat câţiva militari, 
care ţineau să-l felicite pe Führer. Era vorba despre o delegaţie 
a Diviziei SS „Frundsberg”, care fusese decimată, despre repre- 
zentanfi ai Armatei „Kurland”, cât şi despre câţiva reprezentanţi 
din Tineretul Hitlerist, care făceau parte dintr-o „unitate de 
nimicire a tancurilor”. Cocosat și îmbrăcat în manta, Hitler a dat 
mâna cu fiecare. Apoi a trecut la copiii din Tineretul Hitlerist, i-a 
felicitat, i-a bătut pe umăr şi i-a mängäiat pe obraz, pentru ca 
apoi să-i decoreze. Deşi era vizibil lipsit de putere, a reuşit să 
spună câteva fraze, arătând că bătălia pentru Berlin trebuia 
câştigată cu orice preţ şi a încheiat strigând: „Mult bine vouă!”. 
Niciunul dintre copii nu a răspuns. S-a lăsat o tăcere profundă. 
„Doar în depărtare se auzea murmurul frontului situat la numai 
treizeci de kilometri depărtare”, notează în jurnalul său Artur 
Axmann, comandant al membrilor Organizaţiei Tineretului 
Hitlerist. 

După ce Hitler s-a întors în buncăr, a început marele exod. 
Miniştri şi persoane cu funcții importante în Partidul Nazist îi 
spun Führerului câteva cuvinte de rämas-bun şi apoi se grăbesc 
să plece, urmaţi de nesfârşite coloane de camioane. După cum 
relatează unul dintre aghiotantii Fiihrerului, acesta din urmă a 
dat din când în când din cap a dezamăgire şi a spus că i-a lăsat 
să plece pe cei pe care i-a făcut cândva oameni. 

În timp ce unii au căutat să ajungă cât mai departe de capitala 
Reichului, alții au plecat pe front, din „dorinţa arzătoare a 
poporului”, cum spunea propagandiştii nazişti. Către orele 22, 
Hitler le-a spus apropiaților săi că doreşte să mai împuţineze 
personalul care îi stă la dispoziţie şi a trimis două secretare, mai 
mulți aghiotanfi, cât şi pe medicul său personal, doctorul Morell, 
în sudul Germaniei. Celor care pleacă are grijă să le spună că poate 
îi va urma. Lui Morell i-a mărturisit că nu-l mai ajută niciun 
medicament. Apoi, s-a retras mai devreme decât de obicei în 
încăperile sale. Dintre persoanele care au rămas la Berlin, printre 
care se numără Eva Braun şi Bormann, unii au organizat o 
petrecere în încăperile goale ale noii Cancelarii a Raichului. Au 
cerut să li se aducă băuturi şi au încercat să dea uitării atmosfera 
din buncăr. Au dansat cu toții pe o singură melodie, căci aveau 
un singur disc. În cântecul respectiv era vorba despre tranda- 
firi sângerii si despre fericirea care sigur va veni. După o vreme, 
s-au retras în buncăr, din cauza tirului de artilerie. 

Din momentul în care dictatorul le-a permis mai-marilor 
regimului nazist să părăsească Berlinul, biroul comandantului 
orașului a fost pur şi simplu luat cu asalt, deoarece numai acesta 
avea dreptul să emită permise de liberă-trecere. În câteva ore au 
lost eliberate peste 2 000 de permise, deşi Goebbels dăduse 
ordin ca niciun bărbat care era capabil să lupte cu arma în mână 
să nu părăsească orașul. Secretarul de stat, Otto Meifner, l-a 


Yan 

La 20 aprilie 1945, cu ocazia aniversării a 56 de ani de viaţă, Hitler strânge mâna 
câtorva membri ai Organizaţiei Tineretului Hitlerist şi îi decorează. După ce le 


ține o scurtă cuvântare, el încheie exclamând: „Mult bine vouă!” Nimeni nu îi răspunde, 
însă. 

sunat pe Goebbels si i-a spus că el trebuie să plece în Macklenburg, 
pentru că avea de rezolvat anumite probleme de natură comer- 
cială. Goebbels i-a răspuns tăios: îi pare rău că nu poate face ce 
voia să facă de 12 ani - să-l scuipe în faţă. În ajun, Goebbels 
declarase într-un comunicat transmis la radio: 

„Germania a fost şi este o ţară a loialității. Loialitatea va avea 
parte de cel mai frumos triumf, în ciuda primejdiilor. Niciodată 
nu se va putea spune că poporul și-a părăsit Führerul sau că 
acesta şi-a părăsit poporul. Ne vom bucura de victorie! Aşa cum 
s-a întâmplat de nenumărate ori, Dumnezeu îl va trimite pe 
Lucifer în întunecimea din care a venit, chiar dacă el a fost 
vremelnic stăpân al popoarelor. Lumea nu va fi dominată de 
cei din iad, ci de ordine, pace şi bunăstare. Fiihrerul şi numai 
Führerul este nucleul rezistenţei împotriva distrugerii lumii.” 
Două zile mai târziu, Goebbels a cerut într-un articol publicat în 
Das Reich să se reziste „cu orice preţ.” Ela continuat spunând că: 
„Băieţii şi fetele trebuie să lupte împotriva cotropitorilor veniți 
din Asia, să se folosească de grenade şi de mine... să tragă cu 
arma de la ferestre şi din pivnițe, fără a ţine seama de primejdia 
la care se expun”. 

În dimineaţa care a urmat, Hitler este trezit la nouă si jumä- 
tate, cu două ore mai devreme decât de obicei. 1 se comu- 
nică faptul că ruşii se aflau în centrul oraşului şi atacau cu 
grenade Poarta Brendenburg, Reichstagul*, precum şi gara din 
Friedrichstraße. La scurtă vreme după ce a primit aceste veşti, 
Hitler a intrat în anticamera biroului său. Nebărbierit şi agitat 
el a întrebat: „Ce-i cu impuscäturile-astea?” Burgdorf i-a spus 
că centrul orașului se află sub tirul duşmanilor, care au ocupat 
poziţii la nord-est de Zossen. Palid, Hitler a întrebat: „Atât de 


* Clădirea Parlamentului Germaniei (n.tr.). 

aproape sunt ruşii”? După aceea, a cerut să i se facă legătura cu 
generalul Koller, şeful Statului-Major al Aviației. Koller con- 
semnează: 


Hitler m-a sunat în cursul dimineţii şi m-a întrebat: „Ştiaţi 
că Berlinul se află sub tirul artileriei inamice?” „Nu”, i-am 
răspuns. „Nu auziti nimic?” „Nu, sunt în Parcul Werder”. „În 
oraş e mare agitaţie”, mi-a spus Hitler. „Se zice că se trage cu 
un tun de mare calibru, instalat pe şine. Din câte am aflat, ruşii 
au pus stăpânire pe podul care traversează fluviul Oder. 
Luftwaffe trebuie să lichideze imediat artileria inamică!” 
„Inamicul nu a pus stăpânire pe podul care traversează fluviul 
Oder”, i-am răspuns lui Hitler. „Poate că a capturat o baterie 
germană, de care se foloseşte. Probabil că rușii se folosesc de 
baterii de calibru mediu, cu care au reușit să ajungă în centrul 
orașului.” Am discutat mai mult timp despre situația podu- 
lui de cale ferată care traversează fluviul Oder. Hitler vrea cu 
orice preţ să intervin şi să lichidez bateria inamică. Doreşte 
să-i raportez în zece minute unde anume se găseşte bateria 
respectivă... 


Nota continuă: „Sun la buncărul de la Zoo și mi se spune că 
ar fi vorba despre o baterie cu un calibru de 10-12 centimetri. 
Bateria rusească, îmi raportează cei care au ocupat poziţie în 
flanc, se află la Marzahn, adică la aproximativ 12 kilometri de 
centrul orașului... Îi raportez lui Hitler care este situaţia, dar 
nu mă crede”. 

Această relatare a lui Koller ilustrează foarte bine tendința 
lui Hitler de a ignora situaţia reală a trupelor şi realitatea in 
general, atunci când discută cu generalii săi, de a inventa tiruri 
de artilerie, baterii dispuse pe şine sau poduri peste fluviul 
Oder. Mai mult chiar, el intervine în lanţul de comandă, nu dă 
crezare cifrelor care i se prezintă în legătură cu trupele de 

infanterie gi provoacă haos în cartierul general. Koller își 
continuă relatarea din 21 aprilie: 


Hitler m-a sunat din nou. Doreste o situaţie exactă a avioa- 
nelor care se află la sud de Berlin. I-am spus că îmi este imposibil 
să îi prezint o astfel de situaţie, deoarece legătura cu forțele com- 
batante se stabileşte greu. Am arătat, de asemenea, că trebuie să 
se mulțumească doar cu rapoartele care îi sunt transmise 
dimineața și seara. Hitler este nervos şi nemulțumit. 


La scurt timp după această convorbire, Hitler l-a sunat de 
mai multe ori pe Koller. Mai întâi a vrut să ştie care era situaţia 
aparatelor de zbor staționate la Praga. Apoi a spus ceva despre 
„armata particulară” despre care se spunea că e plătită de Göring, 
În cele din urmă, zbiară la Koller şi îi spune că „întreaga con- 
ducere a Luftwaffe ar trebui spânzurat’. Generalul primeşte 
mereu noi ordine de la Hitler, pe care însuşi dictatorul le anu- 
lează ulterior. „Şi diavolul ar putea să-şi piardă minţile în astfel 
de condiţii!” scrie în cele din urmă Koller. 

Pentru a dispune de o situaţie de ansamblu, Koller a încercat 
să ia legătura cu generalul Krebs. După nenumărate încercări 
eșuate, Koller a reuşit să intre în legătură cu generalul Krebs la 
orele zece și treizeci de minute şi l-a întrebat despre un ordin al 
lui Hitler legat de intervenţia generalului SS Steiner. Conform 
relatărilor lui Koller, Hitler a intervenit brusc pe fir şi a spus: 
»Vă mai indoiti de ordinele mele? Cred că m-am exprimat destul 
de clar! Toate aparatele Luftwaffe disponibile în Zona de Nord 
trebuie să fie puse imediat la dispoziţia lui Steiner! Cei ce nu se 
supun își vor pierde viaţa peste cinci ore! Voi räspundefi cu 
capul pentru respectarea acestui ordin!” 

La puţină vreme după încheierea convorbirii telefonice 
amintite, Hitler este scandalizat de faptul că niciunul dintre 

stenografii cărora el însuşi le spusese că sunt liberi, nu s-a pre- 
zentat la întâlnirea sa cu ofiţerii. Aşa cum a considerat Hitler de 
nenumărate ori de-a lungul vieţii sale, cauza pentru toate lucru- 
rile neplăcute este una singură: trădarea. În timpul nopții, Walter 
Hewel, ataşatul permanent al ministrului de Externe pe lângă 
Führer, un om pe care dictatorul în prefuia foarte mult, i-a spus 
lui Hitler că ar fi timpul pentru o iniţiativă politică. Führerul s-a 
ridicat în picioare şi a spus cu o voce schimbată, în timp ce 
părăsea încăperea, abia târându-se: „Politică! Eu nu mai fac 
politică! Îmi repugnă! După ce voi fi mort, va trebui să faceţi 
destulă politică!” 

Hitler nu-și mai putea stăpâni nervii, incäpäfänarea si spe- 
ranfa sa în victorie devin tot mai nesigure. 

În cadrul ultimei conferinţe de presă, organizată la reşedinţa 
sa, cu cartoane în geam şi la lumina lumânărilor, Goebbels a 
susținut că întreaga vină pentru faptul că marile planuri au 
eşuat le aparţine ofițerilor şi „reactionarilor” cu care aceștia s-ar 
fi aliat, forţaţi de împrejurări. El a mai precizat că membrii 
vechii caste a ofiţerilor ar fi „trădat” luând decizii greşite în ceea 
ce priveşte dotarea armatei, în timpul campaniilor duse în 
Franţa şi Uniunea Sovietică, de când a început invazia Aliaților 
si până la 20 iulie. 

În momentul în care unul dintre subordonații săi, secretarul 
de stat Hans Fritzsche, îi atrage atenţia că nu trebuie să uite 
credinţa, loialitatea si spiritul de sacrificiu de care a dat dovadă 
poporul, omul care se stăpâneşte de obicei şi își cântărește 
foarte bine cuvintele izbucneşte spunând că şi poporul a trădat: 
„Ce să fac eu cu un popor ai cărui bărbaţi refuză să lupte chiar şi 
atunci când văd că soțiile lor sunt violate?”, strigă el scandalizat. 
Goebbels, „roşu la față” de furie, a mai spus că în Est militarul 
german fuge din calea inamicului, iar în Vest îl întâmpină pe 

Mareşalul Ivan Stepanovici Konev, rivalul lui 
Jukov în cursa pentru cucerirea Berlinului. 


duşman cu steaguri albe si de aceea nu poate avea un sentiment 
de milă față de poporul care şi-a hotărât singur destinul. El 
susține că în 1933, când Germania a ieşit din Liga Naţiunilor, a 
fost împotriva unei politici de supunere si pentru o politică 
bazată pe curaj. Acest curaj, mai spune el, s-ar fi dovedit a fi 
fost o himeră. Apoi a mai ţinut să adauge, ridicându-se de la locul 
său: „Pentru unii acest lucru ar putea constitui o surpriză... Nu 
vă mai faceţi iluzii! Nu am obligat pe nimeni să lucreze cu mine. 
Noi nu am obligat nici poporul german la nimic! El însuși ne-a 
numit în fruntea sa. Acum i se taie gâtul!” Înainte de a ieși din 
încăpere, el se întoarce si strigă: „Dacă noi o să pierim, se va 
zgudui întreg pământul!” 


În timp ce se desfăşoară conferinţa de presă, în buncărul lui 
Hitler s-a primit ştirea conform căreia atât mareșalul Jukov din 
secțiunea centrală, cât şi mareşalul Konev din secţiunea sudică, 
dar si mareșalul Konstantin K. Rokosovski, de pe Frontul al II-lea 

Bielorus ar fi străpuns liniile defensive germane la Stettin” si 
avansează spre Berlin. Aşa cum era de aşteptat, Hitler nu a 
ordonat ca toate forțele disponibile să se retragă până pe linia 
de apărare a Berlinului, deoarece a considerat că liniile defensive 
străpunse sunt un prilej foarte bun pentru un contraatac al 
unităţilor germane. El ia de pe hartă, mai precis din dreptul 
localităţii Eberswalde, un fanion pe care era scris „Grupul Steiner” 
şi ordonă ca Armata a 9-a a generalului Theodor Busse să intre 
urgent sub comanda generalului SS Felix Steiner, să străpungă 
în sud-est flancul sovietic şi să împingă frontul până la Cottbus. 
„Este interzisă deplasarea către vest”, avertizează Hitler. „Ofițerii 
care nu execută acest ordin vor fi împuşcaţi pe loc. Dumnea- 
voastră räspundefi cu capul pentru îndeplinirea acestui ordin’, 
îi spune dictatorul lui Steiner 

Situaţia era una cât se poate de dificilă, deoarece armata 
comandată de Busse se compunea din grupuri răzlețe de militari, 
care luptau cu disperare, căutând să evite încercuirea iminentă, 
iar Grupul Steiner nici nu mai exista. Dispoziţiile în vederea 
îndeplinirii ordinului dictatorului fuseseră date, numai că o 
parte din ele erau contradictorii şi altele nu puteau fi respectate 
din cauza situaţiei existente pe front. La toate acestea se mai 
adaugă şi faptul că generalul Heinrici, care comanda atât 
Armata a 9-a, cât şi Grupul Steiner, nu a fost informat în legă- 
tură cu ordinul lui Hitler şi, când a aflat de acesta, a luat legătura 
cu generalul Krebs. 

Heinrici a precizat că ar fi mai bine dacă Armata a 9-a s-ar 
retrage şi că el nu va îndeplini ordinul, fiind gata să demisioneze 
şi să lupte în Volkssturm. De asemenea, Heinrici a spus că nu 
doreşte sacrificarea inutilă a unor viet) omeneşti. 


* Szczecin, actualmente pe teritoriul Poloniei (n.tr.). 

Însă Krebs este de părere că ordinul primit trebuie executat 
şi, când Heinrici îl întreabă cine răspunde pentru viaţa milita- 
rilor, Krebs îi spune că „răspunderea îi aparţine Führerului”. 

Faptul că Heinrici intuia foarte bine care era situația gene- 
rală avea să se dovedească o zi mai târziu, când s-a dus împreună 
cu şeful Statului- Major al Armatei Germane, generalul-colonel 
Alfred Jodl, la punctul de comandă al lui Steiner. Chiar înainte 
de a începe orice discuţiei, Steiner a întrebat: „Stifi cumva unde 
sunt oamenii mei?” La sfârşitul întâlnirii, Heinrici a menţionat 
ordinul de atac dat de Hitler şi i-a spus generalului SS: „Trebuie 
să atacați domnule Steiner! De succesul misiunii dumneavoastră 
depinde capitala Reichului. Faceţi-o de dragul Fiihrerului 
dumneavoastră!” Steiner l-a privit preţ de câteva secunde şi i-a 
răspuns: „Dar este şi Führerul dumneavoastră!” 

Confuzia creşte de la o oră la alta. În dimineaţa zilei de 
22 aprilie, generalul-locotenent Hellmuth Reymann, care fusese 
numit comandant al oraşului la finele lunii februarie si căruia 
atât Hitler cât şi Goebbels îi reproşaseră faptul că ia decizii 
nefericite, este revocat din funcţie. Succesorul său este fostul 
responsabil cu pregătirea ideologică a trupelor, colonelul Ernst 
Kaether, care este avansat direct la gradul de general-locote- 
nent. Kaether își petrece aproape toată ziua lăudându-se cu 
faptul că a fost avansat atât de rapid şi are o funcţie foarte 
importantă. 

Era, însă, o funcţie care implica obligaţii pe care Ernst 
Kaether nu le poate onora. Tocmai de aceea, chiar în seara zilei 
de 22 aprilie el a fost revocat din funcţie şi retrogradat până la 
gradul de colonel. 

În aceeași zi s-a răspândit zvonul că generalul Weidling şi-ar 
fi abandonat poziţiile din sud-estul Berlinului şi s-ar fi retras la 
Döberitz, în vestul orașului. Când Busse si Hitler au aflat că 

Weidling a luat singur hotărârea de a se retrage, fără a-şi con- 
sulta superiorii, au hotărât că generalul trebuie executat prin 
impuscare. Pe Weidling nu-l speria hotărârea luată si s-a dus 
fără ezitare în buncărul lui Hitler. Pe unul dintre holurile adă- 
postului subteran i-a întâlnit pe Krebs şi Burgdorf şi i-a întrebat 
de ce ar trebui să fie împuşcat. El le-a explicat că oamenii săi se 
aflau „la numai doi kilometri de punctul în care se dau lupte 
grele”. Auzind acest lucru, Burgdorf şi Krebs au devenit „mult 
mai amabili” şi l-au însoțit la Hitler. 

Dictatorul l-a întâmpinat cu o „faţă buhäitä şi ochii unui 
bolnav, care are febră”. Weidling a mai remarcat că „piciorul 
stâng al lui Hitler se mișca neîncetat, chiar şi atunci când stătea 
jos, întocmai ca braţul unei pendule, dar ceva mai repede” 

Imediat ce generalul a raportat care era poziţia oamenilor 
săi, Hitler a început să vorbească. Weidling a fost uluit să audă 
că unităţile rusești aflate în sudul Berlinului au fost „împrăş- 
tiate” și apoi „nimicite” de către militarii aflaţi sub comanda lui 
Steiner si Busse, dar si de alte formaţiuni ale armatei germane. 
În același timp ar fi urmat ca „alte forte” să ţină piept militarilor 
ruşi aflaţi în nordul oraşului, pentru ca ulterior să se unească 
rapid cu diferite unităţi ale armatei germane si să se angajeze 
într-o luptă decisivă. În urma discuţiilor cu Hitler, Weidling s-a 
dus la ofiţerii săi de stat-major şi a dat unele ordine, axându-se 
pe tactica trupelor sale. A doua zi a aflat cu uimire şi cu nemul- 
tumire de la Krebs că Hitler îl numise în funcţia de comandant 
al sistemului de apărare a Zonei Berlin. „Ar fi fost mai bine dacă 
ati fi ordonat să fiu împușcat” a replicat Weidling sec. „Aş fi 
scăpat de chinuri.” 

Surprizele au continuat. În discuţiile care se poartă în con- 
tinuare între ofițerii de grad înalt ai armatei germane este 
amintit un nume al unui militar căruia nu i se dăduse până 

atunci prea mare importanţă, dar de care par să se lege la un 
moment dat toate speranţele. Generalul Krebs s-a prezentat la 
Heinrici şi i-a raportat că Armata a 12-a, comandată de generalul 
Walter Wenck a staționat la Magdeburg şi se îndreaptă spre 
Berlin. Krebs a subliniat că această manevră este bine-venită, 
deoarece trupele americane consideră că Elba ar fi un fel de 
linie de demarcaţie şi încearcă să traverseze fluviul. 

Datorită faptului că Armata a 12-a era compusă în mare 
parte din militari care se aflaseră pe front şi aveau experienţă în 
acest sens, speranţele legate de Wenck si de oameni săi erau 
întemeiate. În lumea subterană a buncărului, în faţa hărților 
înţesate de fanioane, sunt uitate anumite date din viața reală. 
În primul rând, Wenck nu dispunea nici măcar de un singur 
tanc, apoi aviația inamică era net superioară aviației germane şi, 
în sfârşit, două divizii care i s-au promis lui Wenck nu au ajuns 
şi nu vor ajunge niciodată la el. Trebuie amintit si faptul că in 
zona în care se găsea Armata a 12-a se aflau peste o jumătate de 
milion de refugiaţi, care trecuseră Fluviul Elba de teama rușilor, 
dar fuseseră reținuți de trupele americane. Zi de zi numărul 
acestor refugiaţi a crescut, ridicându-se în timp la câteva milioane. 
O parte din aceştia au dispărut, alții au ajuns în lagăre şi alţii au 
fost duşi la muncă forțată în Est. 

Însă Heinrici nu l-a avertizat pe Krebs în legătură cu difi- 
cultätile pe care le implică orice plan operativ. El nu mai vrea să 
execute ordinele venite din buncărul lui Hitler şi are de gând 
că retragă efectivele militare germane, aflate în nordul şi în sudul 
Berlinului, dorindu-și să evite astfel o luptă devenită inutilă. 
Respectivele efective militare ar fi urmat să ajungă la liniile 
britanice şi americane. Heinrici s-a folosit de vestea primită în 
legătură cu Armata a 12-a şi i-a ordonat lui Busse să înainteze spre 
vest si să-i iasă în întâmpinare lui Wenck. Când prevăzătorul 

Busse l-a întrebat pe Heinrici dacă era bine să procedeze astfel, 
acesta din urmă i-a spus că trebuie să execute ordinul pe care 
tocmai l-a primit şi i-a închis telefonul. 


Militarii mai opuneau rezistenţă doar în virtutea voinţei și a 
speranţei desarte conform căreia „coaliția perversă dintre pluto- 
cratie şi bolşevism se va rupe”, aşa cum se exprimase Goebbels. 
Ministrul Propagandei Naziste spunea că rezistența militară 
avea drept scop să se câştige timp. Dar întâlnirea din 22 aprilie 
1945, care a avut ca subiect situaţia din teatrele de luptă, a 
spulberat toate speranţele iluzorii, construite cu atâta efort. 

Întâlnirea a început puţin după ora trei după-amiaza si a 
durat, cu unele întreruperi, până la ora opt seara. Hitler a primit 
cu aparentă nepăsare stoică vestea că sovieticii au reuşit să 
străpungă liniile germane si în nordul Secţiunii Oder. A mai 
fost informat că dușmanii ar fi cucerit localitatea Zossen si se 
îndreaptă spre Stahnsdorf, că operează în partea de nord a ora- 
sului, între Frohnau si Pankow, și că au ajuns în estul Berlinului 
până la linia Lichtenberg, Mahldorf, Karlshorst. S-a lăsat 
liniştea şi Hitler a întrebat de Grupul Steiner. Când generalii au 
dat răspunsuri evazive, iar Krebs s-a văzut nevoit să recunoască 
în cele din urmă că atacul lui Steiner nici măcar nu a avut loc, 
s-a dezläntuit furtuna. 

Hitler a făcut o criză de nervi, cum nu mai văzuse niciunul 
dintre cei prezenţi. Dictatorul a sărit în picioare şi a trântit pe 
masă creioanele colorate pe care le avea întotdeauna cu el, în 
momentul în care avea o întâlnire cu generalii săi şi discuta 
situaţia trupelor. După aceea a început să ţipe. Vocea lui, care 
în ultimele săptămâni fusese cu totul lipsită de vlagă, şi-a recă- 
pătat forța de altă dată. După ce s-a chinuit o vreme pentru a-și 
găsi cuvintele, Hitler s-a plâns de lume, de laşitate, de lipsa 

loialității, defecte pe care le remarca la toți cei din jurul său. In 
timp ce persoanele aflate in preajma sa il priveau consternate, 
Hitler si-a fäcut loc printre cei prezenfi si a inceput sä se plimbe 
cu paşi nesiguri prin încăperea îngustă. A încercat de câteva ori 
să-şi recapete stăpânirea de sine, dar nu a reuşit. Şi-a lovit palma 
stângă cu pumnul drept, lacrimile au început să-i curgă pe 
obraz. El a spus că în aceste condiţii nu mai putea conduce, 
pentru că ordinele sale erau doar niște vorbe-n vânt. Hitler a 
arătat, de asemenea, că nu mai ştia ce să facă şi a exclamat: 
„Războiul e pierdut! Dacă dumneavoastră, domnilor, credeţi 
că eu voi părăsi Berlinul, atunci vă înşelaţi amarnic! Mai curând 
îmi trag un glonţ în cap!” 

În momentul în care Jodl a fost chemat la telefon, Hitler i-a 
rugat pe cei prezenţi să părăsească încăperea. Apoi, le-a cerut să 
rămână lui Keitel, Krebs şi Burgdorf. 

Ceilalţi oameni prezenţi în buncăr s-au adunat pe holuri, 
speriaţi de strigătele Fiihrerului. În timp ce emiteau păreri si 
tremurau la explozia câte unei grenade care făcea să se zguduie 
buncărul, Hitler a ieşit din încăperea în care se aflase şi s-a 
îndreptat cu greu, fără a adresa nimănui vreun cuvânt, aşa cum 
afirmă un martor ocular, spre încăperile care îi erau rezervate. 
În acea atmosferă de derută, care s-a instalat la un moment dat, 
Bormann a alergat de la unul la altul spunând: „Nu se poate ca 
Führerul să fi vorbit serios când a spus că vrea să se împuşte!”. 
Keitel, în schimb, le-a spus celor ce se aflau în preajma sa: 
» Trebuie să-l impiedicäm pe Führer să facă un asemenea lucru!”. 

După ce lucrurile s-au mai liniștit întrucâtva, Hitler a dis- 
cutat pe rând cu unii dintre apropiații săi: Keitel, Dönitz, Krebs, 
Burgdorf, Hermann Fegelein. Pe la orele cinci, Hitler a cerut să 
fie chemat Goebbels şi Bormann îi spune acestuia să-i trans- 
mită Führerului rugămintea de a se retrage la proprietatea sa 

din munţi. Însă Goebbels nici măcar nu ia în seamă această 
rugăminte. Reacționează ca şi cum nici nu ar fi auzit-o. 

Există persoane care au afirmat că tocmai disponibilitatea 
lui Goebbels de a rămâne în preajma lui Hitler l-ar fi convins pe 
acesta din urmă să rămână la Berlin. În orice caz, după discuţia 
avută cu Hitler, Goebbels s-a dus în biroul aflat vizavi de cel a 
Führerului şi i-a spus secretarei, doamnei Junge, că soţia şi cei 
şase copii ai săi vor veni în buncăr chiar în ziua aceea. Mult mai 
rece şi mai calculat decât atunci când îşi pregătea acţiunile 
propagandistice, Goebbels a dispus ca fiecare dintre copiii să 
îşi ia de acasă doar o jucărie și să nu îşi aducă prea multe 
pijamale, pentru că „nu mai este nevoie”. După o vreme, Hitler, 
care îşi recăpătase stăpânirea de sine, s-a întors în sala de 
conferinţe. Dictatorul a precizat că sfârşitul sosise şi că el nu 
mai nutrea speranţe. În momentul în care toți cei prezenţi îi 
amintesc de unităţile armatei germane care sunt disponibile, de 
armata comandată de Wenck, de unitățile comandate de Busse și 
nu în ultimul rând de grupul de armate comandat de mareșalul 
Ferdinand Schörner, care ii era loial lui Hitler, grup de armate 
care opera în regiunea Dresda, Hitler a ridicat din umeri şi a 
spus: „Faceţi ce doriţi! Eu nu mai am ordine de dat!” 

S-a lăsat tăcerea şi atunci Hitler a spus că îşi va aștepta 
sfârşitul în Cancelaria Reichului, că nu se lăsa ademenit în altă 
parte şi că nici nu ar fi trebuit să plece din cartierul general de 
la Rastenburg. Mai mulți dintre cei prezenţi au vrut să-l con- 
vingă să ia altă hotărâre, dar Führerul era de neclintit. Himmler 
i-a telefonat şi l-a rugat să părăsească buncărul, dar Hitler a 
refuzat. Dictatorul a respins şi propunerea lui Ribbentrop, care 
i-a zis că ar fi bine să părăsească Berlinul. Führerul le-a spus 
celor prezenţi că s-a răzgândit şi că nu îi va aştepta pe ruși cu 
arma în mână, astfel încât să nu existe pericolul de a ajunge 

rănit în mâinile dușmanilor. De asemenea, Hitler a precizat că 
starea lui fizică nu îi permite să lupte. Copleşit de emoția mo- 
mentului, Fiihrerul a spus că va muri pe treptele Cancelariei 
Reichului. Impresionat de dramatismul imaginii în care el 
însuşi zace fără viaţă pe treptele Cancelariei Reichului, Hitler a 
repetat de mai multe ori cuvintele pe care abia le rostise. Pentru 
a nu mai putea da el însuşi înapoi, a dictat un ordin, potrivit 
căruia va rămâne în Berlin si va răspunde de apărarea orașului. 

După ce a spus aceste lucruri, Hitler s-a retras împreună cu 
Jodl, Keitel, Goebbels si alți câțiva apropiaţi în încăperile care îi 
erau rezervate. 

Hitler l-a chemat pe aghiotantul Julius Schaub și i-a dat 
dispoziţie să ia documentele personale din seiful aflat la picioa- 
rele patului în care Fiihrerul obişnuia să doarmă, să le ducă în 
grădină şi să le ardă. Îngrijorat de veştile că trupele sovietice 
veneau din toate direcţiile, îndreptându-se către centrul Ber- 
linului, Hitler l-a numit în funcția de comandant al perime- 
trului defensiv Zitadelle („Citadela”) pe generalul SS Wilhelm 
Mohnke, militar decorat de nenumărate ori. Dictatorul i-a 
comunicat personal generalului SS care este noua sa funcţie şi 
i-a predat comanda asupra celor aproape patru mii de militari 
SS, câţi mai erau în Berlin la momentul respectiv şi asupra unor 
unităţi mai mici din Wehrmacht şi Tineretul Hitlerist. Führerul 
le-a ordonat atât lui Keitel, cât şi lui Jodl să plece la Berchtes- 
garden, fiecare însoţit de statul său major, pentru a lua împre- 
ună cu Göring hotărârile care se impuneau. În momentul în 
care cineva a spus că niciun militar nu va lupta sub comanda 
feldmareșalului Keitel, Hitler a replicat: „Ce înseamnă nu va 
lupta? Oricum nu vor mai fi multe lupte şi, atunci când este 
vorba despre negocieri, mareșalul se pricepe mai bine ca mine 
să discute”. 

La un moment dat, când toată lumea era extenuatä si lipsită 
de orice perspectivă, Keitel a mai făcut o încercare de a-l con- 
vinge pe Hitler să părăsească buncărul. Ela spus că era pentru 
prima oară când nu putea executa un ordin primit de la Führer, 
refuzând să meargă la Berchtesgarden. „Niciodată!”, ar fi strigat 
Hitler. 

A urmat un schimb de replici căruia dictatorul i-a pus capăt, 
refuzând să-l mai asculte pe Keitel. Când feldmareșalul i-a spus 
liuhrerului că nu are voie să-i abandoneze pe militarii germani, 
Hitler s-a simțit jignit şi i-a cerut să părăsească imediat încăperea. 

Keitel s-a îndepărtat spunând încet: „Acesta este sfârşitul!”. 

Chiar în timpul nopţii Keitel s-a dus la Cartierul General al 
Armatei a 12-a, care era, de fapt, sediul domeniului de vână- 
toare „Alte Holle’, situat la aproximativ 60 de kilometri vest de 
Magdeburg. În momentul in care feldmareșalul, care era şi şeful 
Înaltului Comandament al Wehrmachtului (OKW), a intrat în 
sediu, Wenck a realizat că tot ceea ce se spunea despre ofițerul 
de grad înalt era adevărat. 

Keitel a dus la caschetă bastonul de mareşal, în semn de salut 
şi a spus: „Adunați întreg efectivul de care dispunefi si faceţi 
cale-ntoarsă! Uniţi-vă cu Armata a 9-a. Scoateţi-l pe Führer din 
Berlin! Dumneavoastră, domnule Wenck, sunteţi singurul care 
mai poate salva Germania!”. 

Wenck ştia foarte bine că nu ar fi avut niciun rost să pro- 
lesteze sau să-l contrazică pe Keitel. Ar fi fost o pierdere de timp, 
astfel încât s-a mulțumit să spună că va face întocmai ceea ce i 
se ordonase. Către orele trei dimineaţa Keitel a plecat, iar Wenck 
i-a convocat pe ofiţerii săi de stat-major, explicându-le că, în 
pofida ordinelor primite, Armata a 12-a nu va înainta în direcția 
Berlin, ci va încerca să se apropie cât mai mult de Armata a 9-a. 
Wenck dorea să creeze un culoar prin care germanii să poată 

fugi spre vest. În ceea ce îl privea pe Hitler, Wenck a spus: „Soarta 
unui singur om nu mai este importantă acum”. 

Vestea legată de conferința din 22 aprilie s-a răspândit foarte 
repede. Hewel i-a spus lui Ribbentrop, Jodl a luat legătura cu 
generalul Koller, iar generalul-maior Christian l-a înștiințat pe 
Göring, care se afla la Berchtesgarden. La rândul său, Fegelein 
a cerut să i se facă legătura cu Heinrich Himmler, la cartierul 
general al acestuia din Hohenlychen, în apropiere de Berlin. 
Reichsführerul SS*, care dorea de multă vreme să ocupe prima 
poziţie în lupta pentru succesiunea la „tronul” lui Hitler, a avut 
convingerea că sosise clipa decisivă. Conform celor relatate de 
Fegelein, Führerul a „abdicat”. Himmler nu avea curajul să 
declare deschis că şi-ar fi dorit să preia conducerea Reichului, 
poate şi pentru că nu mai era în grațiile Führerului. Încurajat de 
diferite persoane din anturajul său, Reichsführerul era gata să 
inițieze negocierile cu generalul Eisenhower. El dorea să-i 
convingă pe americani că oamenii săi din SS le puteau fi utili. 
Himmler nu urmărea doar să ajungă la un acord de pace valabil 
pentru vestul Europei, ci si să obţină de la americani arme de 
luptă, care ar fi urmat să fie folosite împotriva Armatei Roşii. „O 
să duc totul la bun sfârşit!”, le-a spus Himmler celor din antu- 
rajul său. Apoi i-a întrebat dacă era mai bine să facă o reverență 
sau dacă era suficientă o strângere de mână în momentul în 
care îl va întâlni pe Eisenhower. Fiind conştient de imensa miză 
a jocului politic în care intra, Himmler a spus cu dispreţ: „La 
Berlin a înnebunit toată lumea!”. 

Lucrul de care Reichsführerul SS nu îşi dădea seama era 
acela că nu doar la Berlin, ci şi la Hohenlychen înnebunise toată 
lumea. 


* Cel mai mare grad în timpul regimului nazist (n.tr.). 


CAPITOLUL AL PATRULEA 


Sfârşitul 


"en capitala Germaniei domnea haosul. În fiecare dimineaţă 
unități de urgenţă întăreau baricadele, săpau tranșee sau 
construiau refugii din scânduri şi ciment. Deşi la periferia 

orașului se puteau vedea peste tot pancarte, pe care era scris: 

„Refugiatilor le este interzis accesul în capitala Reichului”, pe 

străzile Berlinului se vedeau coloane nesfärsite de căruţe trase 

de cai, oameni cu roabe sau ţărani cu vite, care ajungeau de 
foarte multe ori în zonele de conflict. Gările erau pline cu tre- 
nuri staționate. Este vorba despre garnituri cu alimente, tehnică 
de luptă şi răniţi. Este adevărat că atacurile aeriene încetaseră 
imediat ce militarii Armatei Roşii ajunseseră în preajma Berli- 
nului. Cu toate acestea, orașul era dominat de incendii, iar jarul 
şi scrumul acopereau fațadele clădirilor, pomii şi oamenii. Cerul 

Berlinului era brăzdat permanent de avioane sovietice, care 

zburau la mică înălțime. Chiar şi alarmele, care se auzeau nein- 

trerupt, de mai multe săptămâni, continuau să urle, anunțând 

încă un „atac al tancurilor inamice”. Peste tot se vedeau vehicule 
militare abandonate din cauză că arseseră sau pentru că nu mai 
puteau fi utilizate din lipsă de carburant. Artileria sovietică se 
pozitionase de puţină vreme la marginea orașului şi distrugea 
pe rând toate clădirile aflate pe anumite artere ale Berlinului, 
chiar înainte ca infanteriștii Armatei Roşii să ajungă pe respec- 
tivele artere. După cum consemnează cu uimire anumiţi martori 
oculari, au început să ardă chiar si unele ruine. 

Zi de zi fabricile, atelierele, uzinele electrice îşi încetau rând 
pe rând activitatea. Se întâmpla frecvent ca alimentarea cu apă 
sau cu energie electrică să fie întreruptă ore-n şir. Începând din 
22 aprilie se pedepsea cu moartea utilizarea de dispozitive elec- 
trice pentru gătit. Pe asfaltul moale se strânseseră mormane de 
moloz şi gunoaie care emanau un miros infepätor, accentuat şi 
de izul de carne arsă. Oamenii aflaţi în zona centrală a orașului 
erau blocaţi zile-n şir în pivnițe şi în tunelurile metroului. Cei 
câţiva care indräzneau să iasă la suprafață şi-au acoperit fețele 
cu cârpe ude, pentru a se proteja de mirosul de fosfor ars şi de 
fum. Cei aflaţi în Berlin duceau o luptă pentru supravieţuire, 
care părea să nu mai ia sfârşit. În ziarele care mai apăreau, 
precum si în anunţurile lipite pe stâlpi se regăseau un amestec 
de vorbe goale despre victorie, ameninţări şi sfaturi practice 
bizare, pentru viața cotidiană. De exemplu: „Pentru creşterea 
nivelului de albumină este bine ca populația să mănânce broaşte, 
pe care le poate prinde în apele din oraş, mai ales pe maluri, 
folosind bucăţi de stofă colorată”. 

Nu se găsea nimic. Membrii Volkssturm, care se adunau în 
diferite locuri din oraş, erau transportaţi pe front cu autobuze 
sau cu garnituri de tren. Din cauză că militarii ruşi controlau trei 
depozite de armament şi muniţie din afara oraşului si pentru 
că nu existau mijloace de transport cu ajutorul cărora germanii 

să se fi putut aproviziona din depozitele aflate în centrul Berli- 
nului, la Grunewald sau la Tiergarten, cei care apărau capitala 
Germaniei primiseră ordin să ia armele şi grenadele antitanc 
ale celor căzuţi în luptă, respectiv ale răniților. Deşi germanii nu 
dispuneau de armament si muniţie, Hitler chemase sub arme 
contingentul 1929, care nici măcar nu mai exista. 

Deoarece sfârşitul regimului nazist era aproape, au fost 
demarate acțiuni care nici nu fuseseră luate în discuţie până la 
un anumit moment, deoarece se dorea păstrarea unei aparente 
legalitäti. După amplele acțiuni de arestare a adversarilor politici 
ai regimului nazist, demarate după 20 iulie 1944, penitenciarele 
erau pline până la refuz. În prima jumătate a lunii aprilie 1945, 
Himmler a dispus ca niciunul dintre deținuți să nu rămână în 
viaţă. Din ordinul său, in penitenciarele aflate sub control 
german s-a pus în funcţiune o adevărată mașinărie a morţii. În 
momentul in care trupele sovietice au pătruns in Berlin, câţiva 
deținuți din penitenciarul aflat pe Lehrter Straße au fost puşi in 
libertate, pentru că fuseseră închişi pentru infracțiuni minore. 
Celorlalti li s-a spus că urmează să fie transportaţi la Cartierul 
General al Gestapoului“, din Prinz-Albrecht-Palais, pentru ca 
abia apoi să fie puşi în libertate. Într-o noapte, mai precis la ora 
unu după miezul nopţii, deţinuţii respectivi au fost scoşi pe 
poarta penitenciarului, însoţiţi fiind de o companie SS formată 
din militari înarmaţi până-n dinți. Oamenii au fost duşi lângă 
nişte ruine şi executaţi pur si simplu. Printre cei ucişi atunci se 
numărau Klaus Bonhoeffer, Rüdiger Schleicher, Justus Perels şi 
Albrecht Haushofer**. 


* Abreviere a titulaturii „Geheime Staatspolizei” = Poliţia secretă a 
regimului nazist (n.tr.). 

** Toţi cei amintiţi aici au fost importanţi opozanți ai regimului nazist 
(n.tr.). 

Conform rapoartelor ofițerilor, în acea perioadă tot mai mulţi 
militari din Wehrmacht erau depresivi sau se gândeau la sinuci- 
dere. Conform unor relatări, Inge Dombrowski, o tânără care se 
înrolase voluntar în armata germană, i-a cerut superiorului ei 
să o împuște. După îndelungi ezitări, locotenentul-major i-a 
îndeplinit dorinţa, după care s-a sinucis. Zvonul legat de „marea 
ofensivă pregătită de Führer” era acum de domeniul trecutului. 
În schimb, se tot vorbea despre ofensiva iminentă a armatei 
comandate de Walter Wenck și despre faptul că pe malul Elbei ar 
fi fost parașutați militari americani, care ar fi urmat să îi ajute 
pe soldaţii germani în lupta împotriva Armatei Roşii. Acestea, 
dar şi alte zvonuri răspândite de propagandiştii naziști, nu mai 
erau crezute de nimeni. Fatalismul i-a făcut pe berlinezi să 
apeleze la umor, aşa cum făceau de mai multe generații. Exista 
pe atunci un șlagăr, „Davon geht die Welt nicht unter”*. Oamenii 
fredonau această melodie şi se incurajau reciproc, spunändu-si 
unii altora: „Să supravietuiti!” 


Şi în anturajul lui Hitler se observă semne de disolufie. În 
seara zilei de 23 aprilie 1945, Albert Speer, pe care-l încercau 
„sentimente contradictorii”, a venit la Hitler pentru a-şi lua 
rämas-bun de la acesta si a remarcat că în buncăr nu se mai 
respectă nimic: se fumează, ici-colo se văd sticle de alcool pe 
jumătate golite. În momentul în care Hitler intra într-o încăpere, 
se întâmpla rar ca vreo persoană să se ridice în picioare şi mai 
toți discutau, făcând abstracţie de Führer. 

Hitler părea melancolic şi resemnat şi vorbea despre moarte ca 
despre o cale de scăpare. Chiar şi atunci când Speer i-a spus că de 
luni de zile el a încălcat ordinul lui Hitler referitor la distrugerea 


* N-o să se termine lumea din cauza asta (n.tr.). 

totală“, Führerul nu s-a enervat aşa cum obişnuia să o facă în 
astfel de situaţii. El părea să se gândească la cu totul alte lucruri 
şi avea ochii plini de lacrimi. Reactionänd ca si cum ar regreta 
faptul că şi-a trădat sentimentele, Hitler a dat dovadă de o anume 
răceală în momentul în care şi-a luat rămas-bun de la Speer, lucru 
care i s-a părut de-a dreptul înjositor acestuia din urmă. Mai mult 
chiar, Albert Speer avea sentimentul că nu mai făcea parte din 
„lumea Fiihrerului”. Trecând prin sălile Cancelariei Reichului, 
care se găseau într-o stare jalnică, Albert Speer şi-a amintit că el 
însuşi proiectase clădirea respectivă, care fusese construită cu 
şase ani în urmă şi reprezenta „prima mărturie arhitectonică a 
existenţei marelui Reich German”. Apoi s-a gândit la sfârşitul pe 
care l-ar fi avut viaţa lui dacă Hitler ar fi ordonat să fie executat, 
aşa cum, de altfel, arhitectul se şi aşteptase. 

Dictatorul nu dăduse, însă, dispoziţie ca Speer să fie împuşcat 
şi asta dovedea cât se poate de limpede faptul că il mai preţuia 
încă. Tot ceea ce se întâmpla în acele momente reprezenta 
expresia unui mod de gândire pe care il avuseseră initial Hitler, 
Goebbels, Krebs, Burgdorf şi Mohnke şi mai apoi sutele de 
soldaţi care luptau în numele „Stindardului Adolf Hitler” şi care 
dispretuiau viaţa. Istoricul britanic A LP Taylor a afirmat că 
„este un mare mister” faptul că atât de mulţi militari germani 
continuau să lupte chiar si în al doisprezecelea ceas, printre 
ruinele Reichului care se prăbuşise. 

Istoricul anterior amintit adaugă sarcastic că acest mister 
nu va fi dezlegat niciodată, pentru că nici germanii nu pot 
spune de ce au continuat să lupte cu disperare, chiar dacă lupta 
devenise inutilă. 


* În momentul în care a simțit că germanii vor pierde războiul, Hitler 
a dispus să fie distruse toate instalaţiile pentru alimentare cu apă și energie 
electrică şi in general tot ce le-ar fi putut fi util Aliaților si Armatei Roșii (n.tr.). 

Lucrurile nu au stat însă tocmai aşa. Militarii care apărau 
Berlinul nu se aruncau pur si simplu în braţele morţii. Multi 
dintre ei luptau, cu siguranţă, dorindu-și răzbunarea. Unii credeau 
cu tărie că în lume nu se poate construi ceva măreț decât prin 
moarte şi prin sfârşitul unei epoci sau unei lumi. Nu puţini se 
considerau eroii actului final al unei mari tragedii, iar militarii 
germani erau obişnuiţi cu astfel de situaţii, despre care credeau că 
sunt dincolo de capacitatea de înțelegere a omului. În afară de asta, 
tendinţa către acte nebunesti în situaţii fără ieşire era prezentă cel 
puţin la câţiva dintre germani. Am putea căuta motivele pentru 
care germanii au luptat până în ultima clipă în tradiţia filozofică, 
plină de teorii complicate, care vorbesc despre faptul că „germa- 
nicii ar fi înclinați către radicalism”, dar şi despre „pesimismul 
eroic” al germanicilor. De fapt, pornindu-se de la teoriile amintite 
s-a scris foarte mult. De asemenea, putem găsi motivele pentru 
care germanii au luptat cu disperare, dacă avem în vedere teoria 
lui Heidegger legată de „curajul de a înfrunta groaza Nimicului”. 

Unii germani au luptat cu înverşunare printre ruine, în foste 
pivnițe. Mulţi au dat dovadă de o nemaivăzută hotărâre. „Oamenii 
aveau un elan nemaipomenit, credeau în victorie și nu se temeau 
de moarte, îşi amintește un ofițer german. „Chiar dacă Jukov a 
reușit să cucerească oraşul, va plăti scump pentru asta. Vom lupta 
chiar şi atunci când nu ne vom mai putea folosi decât de pistoale.” 

Trebuie să mai ținem cont de ideologia militarilor din forma- 
tiunile de elită şi de cea a membrilor trupelor SS, dar si de con- 
vingerea acestora că Hitler avea o misiune anume. Militarii 
amintiţi aveau de multă vreme convingerea că va începe o epocă 
în care lumea va fi „mistuită de foc” şi va avea un sfârșit tragic. În 
timpul regimului nazist, propagandiştii vorbiseră mereu despre 
mari victorii, dar şi despre crize, în timpul cărora totul pendula 
între viaţă şi moarte. Faptul că schimbările puteau fi bruște si 

radicale era dovedit şi de aşa-numita „lovitură de stat organizată 
la sfârşit de săptămână” în urma căreia Hitler venise la putere în 
anii 1930. Dacă dorim o imagine elocventă în ceea ce privește 
modul de gândire si de acţiune al lui Hitler şi al apropiaților săi, 
trebuie să ne referim la manifestările organizate după înfrân- 
gerea suferită de germani la Stalingrad. Se poate vorbi chiar de 
un fel de dorinţă de prăbuşire. După acea înfrângere, Göring a 
făcut referire la „Un cuib al Nibelungilor, alcătuit din foc şi sânge, 
într-un adevărat Tohuwabohu*de intense trăiri sufleteşti”. 

De-a lungul istoriei nu s-a întâmplat niciodată ca oamenii 
aflați la putere să împingă țara pe care au guvernat-o spre un 
asemenea dezastru total, cum au făcut-o naziștii. 

În cele din urmă, trebuie să avem în vedere şi faptul că a fost 
vorba şi despre şocul trezirii la realitate. An după an, chiar până 
în ultimele săptămâni ale războiului, aparatul propagandistic 
al regimului nazist a prezentat populaţiei o realitate deformată 
în ceea ce priveşte războiul. Înfrângerile, de exemplu, erau puse 
pe seama faptului că inamicul era superior din punct de vedere 
numeric. În ultima fază a războiului, întreaga reţea de minciuni 
se destramă și începe să se observe realitatea cruntă. Așa cum 
se întâmplă de multe ori în astfel de situaţii, oamenii ajung să 
disprefuiascä viaţa şi să-şi dorească moartea. La toate acestea 
se adaugă şi o teamă faţă de setea de răzbunare a soldaţilor 
Armatei Roșii, sentiment care este greu de descris. Această 
teamă este amplificată şi de groaznicele imagini legate de „Estul 
barbar” şi justificată de acţiunile iraționale a numeroşi soldați 
germani în timpul campaniei împotriva Uniunii Sovietice. 

Cel care a iniţiat şi a ajuns în cele din urmă prizonierul ner- 
vilor intinsi la maximum este Hitler însuşi. Se pare că acţiunile 


* Termenul este preluat din ebraică şi i s-au conferit de-a lungul timpului 
o serie de semnificaţii: dezordine, loc pustiit, lipsă a raţiunii (n.tr.). 

pe muchie de cuţit au fost pentru el ca un drog. Victoriile 
asupra Poloniei, Norvegiei şi Franţei, obținute rapid de armata 
germană, l-au făcut să provoace destinul, pentru că hotărârea în 
ceea ce priveşte campania împotriva Uniunii Sovietice a fost 
luată la câteva zile după obţinerea victoriei asupra Franţei. 
Hitler ajunsese la capătul drumului. La ultimele întâlniri cu 
apropiații săi, în cadrul cărora se discuta situaţia în teatrele de 
operaţiuni, Hitler a spus de mai multe ori de ce nu dorea să 
părăsească Berlinul şi că voia să moară în Cancelaria Reichului, 
deși avusese cândva alte intenţii. Dictatorul avea o serie de 
motive pentru care nu voia să plece din Berlin. 

Din cauza sau datorită acelor „veşti barbare”, cum le numea 
el însuşi, dictatorul este animat de sentimente complexe: Hitler 
are ocazia încă o dată să joace totul pe o carte. În cadrul prele- 
gerilor sale, el aminteşte de „o moarte care nu te dezonorează, 
care te fereşte de situaţia în care „mai poți trăi câteva luni sau 
câţiva ani acoperit de ruşine şi fără onoare”. De asemenea, s-a 
întâmplat ca Hitler să afirme în cadrul discuţiilor cu generalii 
săi, în faţa mesei acoperite de hărţi, că acea zonă a Berlinului în 
care se aflau clădirile instituţiilor reprezentative pentru regimul 
nazist, este „o mică insulă, care se apără eroic”. Tot dictatorul a 
afirmat că „nu e rău să-ţi închei viaţa căzând în lupta pentru 
apărarea capitalei Reichului tău”. Toate aceste sentimente care 
îl încercau pe Hitler, ieșirile, care frizau uneori nebunia, 
speranţele şi renunţările, toate sunt sintetizate în afirmaţiile pe 
care dictatorul le face în cadrul întrunirii din 25 aprilie: 


„Pentru mine nu mai există nicio îndoială: bătălia a ajuns 
la un punct culminant aici (în Berlin). Dacă este adevărat că la 
San Francisco au apărut neînţelegeri între Aliați — acestea 
trebuie să apară - atunci se poate produce o schimbare numai 

dacă eu lovesc colosul bolșevic. După ce se va fi întâmplat asta, 
poate că vor ajunge şi ceilalți la convingerea că doar unul poate 
face acest lucru. Cei care pot lovi colosul suntem noi, adică eu, 
partidul şi Germania de astăzi. 

Dacă soarta va hotări altfel, eu am să dispar de pe scena 
istoriei lumii și voi fi un om oarecare, lipsit de glorie. Găsesc, 
însă, că aş fi de o mie de ori mai laş dacă m-aș sinucide la 
Obersalzberg, în loc să rămân aici ei să cad la datorie. Nu vreau 
să se spună: «Dumneavoastră, în calitate de Führer...» 

Eu sunt Fiihrer atâta vreme cât pot conduce. Eu nu pot 
conduce dacă mă duc undeva, în vârful unui munte... Mie 
personal îmi repugnă să impusc alți oameni pentru că au făcut 
anumite lucruri pe care şi eu le fac. Eu nu am venit pe lume 
doar pentru a-mi apăra Berghoful*.” 


Hitler explică el însuși în ce scop a venit pe lume şi care este 
misiunea lui istorică. Aceste mărturisiri pot fi considerate ca 
făcând parte din ultimul act politic al vieţii sale. 

Conform mărturisirilor apropiaților săi, după ce s-a întors la 
Berlin, Fiihrerul a purtat nenumărate discuţii în buncărul său, 
mai întâi în februarie şi apoi în aprilie. La aceste discuţii au 
participat Goebbels şi Ley, iar ulterior a luat parte la ele şi 
ministrul economiei Walther Funk. În cadrul acestor discuţii, 
Hitler a făcut un fel de rezumat al vieţii sale, s-a referit la 
politica pe care a dus-o, dar şi la greşelile comise. 

Führerul nu şi-a revenit niciodată după eşecul planului său 
„genial” legat de o alianţă germano-englezä. El a afirmat că an 
de an a făcut demersuri pe lângă Imperiul Britanic, vrând să-i 
convingă pe britanici că nici Uniunea Sovietică nici Statele Unite 
ale Americii nu au de ce să joace un rol în ceea ce priveşte inte- 
resele Lumii Vechi. De asemenea, dictatorul a precizat că el a 


* Reşedinţa de vacanţă a lui Hitler (n.tr.). 

fost „ultima şansă a Europei, doar că Europa nu putea fi cucerită 
cu şarm si prin arta persuasiunii, ci cu forţa”. Conform părerii 
lui Hitler, era necesar ca şi tendințele expansioniste ale puterilor 
romanice, Franţa si Italia, care oricum erau depășite de istorie, 
să fie anihilate. 

Dictatorul a explicat că totul depindea de Anglia, care era 
însă condusă de politicieni cu vederi înguste si plafonati, şi ar 
fi reacționat negativ la propunerile sale. Apoi s-a plâns că dacă 
soarta i-ar fi dat Angliei un al doilea Pitt si „nu acest befiv care 
a fost hipnotizat de evrei, pe jumătate american, pe numele său 
Winston Churchill, atunci imperiul insular s-ar fi putut dedica 
întru totul propriei dezvoltări si Germania şi-ar fi putut urma 
nestingherită destinul, căci nafional-socialismul a luat naştere 
cu un anumit scop, acela de a lichida bolsevismul. 

Conform părerii lui Hitler, campania militară din Est a 
fost scopul germanilor, lucru dovedit şi prin politica dusă de 
aceştia de mai mulţi ani. Dictatorul credea că o renunțare la o 
astfel de campanie ar fi fost ceva chiar mai rău decât riscul unei 
înfrângeri. „Noi eram condamnaţi la război”, a spus Hitler la 
un moment dat. Ela mai precizat că din punct de vedere militar 
a început războiul prea târziu şi din punct de vedere psiho- 
logic l-a început prea devreme. „Mi-ar fi trebuit 20 de ani, a 
adăugat dictatorul, „20 de ani ca să formez o generaţie nouă, 
nafional-socialistä”. Führerul a adăugat că nu a avut destul 
timp, că tragedia germanilor este aceea „de a nu avea niciodată 
destul timp”, iar blestemul său a fost să conducă poporul 
german, „un popor nestatornic si influentabil cum nu mai 
există un altul”, care s-a lăsat măturat „dintr-o extremă în alta” 
cu o ciudată indiferență. 

De asemenea, el a recunoscut că ar fi comis erori şi ar fi făcut 
concesii, însă nu neapărat cu un scop anume. Hitler crede că 

prietenia sa cu Ducele italian* a fost o greşeală, din cauza căreia 
nu va putea obține victoria. Tocmai loialitatea față de Duce l-ar 
fi făcut să nu impună o nouă politică în nordul Africii şi în lumea 
islamică, mai ales că Mussolini devenise penibil în momentul în 
care acceptase să fie numit „Iataganul Islamului”. Intrarea Italiei 
în război a fost, conform părerii Führerului, o eroare fatală, 
deoarece dușmanii au obţinut victorii cu ușurință si acest lucru 
le-a dat încredere în propriile forte. În afară de aceasta, ofensiva 
„stupidă” asupra Greciei ar fi amânat cu şase luni ofensiva 
germană în Rusia şi astfel s-ar fi ajuns, după părerea lui Hitler, 
la catastrofa care s-a produs la porţile Moscovei. „Totul s-ar fi 
întâmplat altfel”, a spus Hitler, oftând. Rațiunea, a afirmat dicta- 
torul, i-ar fi impus „o prietenie brutală” şi el ar fi cedat mereu, 
astfel încât alianța dintre cele două stări să funcționeze. 
Dictatorul a mai precizat că dacă ar fi fost mai dur, ar fi obti- 
nut victoria. El s-a declarat mulțumit de faptul că a luptat „deschis” 
împotriva evreilor şi că a „curăţat spaţiul vital german de otrava 
evreiască”. Hitler şi-a reproşat că nu i-a lichidat pe politicienii 
conservatori, că a încercat să-i convingă pe „politicienii-cavaleri” 
de faptul că era necesară o revoluţie în plan politic. De aseme- 
nea, Fiihrerul consideră că a greşit pentru că nu i-a scos pe 
muncitorii din Spania şi Franţa din mâinile unei burghezii 
alcătuite „din fosile”. Ar fi trebuit să îndemne la revoltă toate 
popoarele din ţările care aveau statut de colonie, pe egipteni, 
pe irakieni, întregul Orient Apropiat. „Lumea islamică a avut 
anumite aşteptări legate de victoriile noastre”, a afirmat Führerul. 
„Ce bine ar fi fost să profităm de acest lucru. Ce posibilităţi am 


* Este vorba despre Benito Mussolini (1883-1945), politician italian, 
fondatorul partidului fascist; din 1926 instaurează în Italia un regim 
dictatorial (n.tr.). 

fi avut!” Hitler era ferm convins că nu a pierdut totul din cauza 
radicalismului său, ci din cauză că nu fusese destul de dur şi 
capabil să meargă până la capăt. Dictatorul a mai adăugat că şi-a 
propus dintotdeauna să meargă până la capăt, că spusese de 
sute de ori că asta va face, dar că nu fusese capabil să respecte 
ceea ce îşi propusese. „Dacă eşti slab, viața nu te iartă”, obișnuia 
el să spună. 

După cum o demonstrează stenogramele ultimelor întâlniri 
ale lui Hitler cu apropiații săi, întâlniri care aveau ca subiect 
situația din teatrele de luptă, dictatorul şi-a reproşat până în 
ultima clipă faptul că a fost slab. Pe 27 aprilie 1945, în cadrul unei 
şedinţe care avea ca subiect situaţia de pe front, Hitler a spus 
că în vremea când lupta pentru preluarea puterii, mai precis la 
câteva luni înainte de moartea lui Hindenburg* în august 1934, 
el ar fi fost forțat să facă diverse compromisuri. Dictatorul a 
continuat prin a spune că ar fi trebuit să fie mai radical, să nu 
țină seama de „plângeri şi prostii”, că ar fi fost necesar să fie „înlă- 
turafi mii de oameni”. De asemenea, Hitler s-a arătat nemulţumit 
de faptul că austriecii nu au opus rezistență în 1938, când a avut 
loc anexarea Austriei la Reichul German. „Atunci am fi putut 
distruge tot”, a precizat Fiihrerul. 

Hitler a mai spus că nu părăseşte capitala Reichului, pentru 
a nu putea fi acuzat că a fost un om slab în ultimele clipe ale vieţii 
sale. El le-a divulgat celor din anturajul său si motivul pentru 
care era cuprins în mod frecvent de disperare: „Ajungi să regrefi 
că eşti atât de bun”. 


* Paul von Hindenburg (1847-1934) militar şi politician german; în 
1925 devine prim-ministru al Republicii de la Weimar; în 1932 ocupă 
din nou această funcţie şi la 30 ianuarie 1933 îl numeşte pe Hitler în 
funcţia de cancelar al Reichului (n.tr.). 


CAPITOLUL AL CINCILEA 


Banchetul morţii 


IR după-amiaza zilei de 23 aprilie 1945, la buncărul lui Hitler 


a sosit o telegramă care fusese trimisă de la Berchtesgaden: 

Göring întreba dacă hotărârea lui Hitler „de a rămâne până 
la sfârşit în Cetatea Berlin” era definitivă şi dacă se punea in 
aplicare hotărârea din 29 iunie 1941, conform căreia el, ca ma- 
reşal al Reichului, era succesorul dictatorului și căpăta puteri 
depline în această calitate. 

Durase destul de mult până în momentul în care Göring s-a 
decis să trimită această telegramă. El avusese o discuţie cu 
generalul Keller despre ultimele evenimente petrecute în 
buncărul lui Hitler. În special intenţia lui Hitler de a rămâne 
în capitala Reichului şi dorinţa dictatorului ca Jodl si Keitel să 
ia hotărârile adecvate împreună cu mareşalul Reichului l-au 
făcut pe Göring să se alarmeze, să-şi convoace consilierii şi să 
hotărască împreună cu ei care era modul în care se cuvenea să 
acționeze. Toţi cei prezenţi, inclusiv şeful Cancelariei Reichului, 

ministrul Hans-Heinrich Lammers, au fost de părere că era 
necesar ca Göring să se refere la problema legată de succesorul 
dictatorului. Telegrama a fost trimisă numai după ce au fost 
redactate mai multe variante. Aceea care ajunge la buncărul lui 
Hitler, este redactată pe un ton care denotă loialitatea. În 
respectiva telegramă, Göring solicita un răspuns până la orele 
22 şi încheia în felul următor: „Dumnezeu să vă aibă în pază și 
sper că vă veţi hotărî în cele din urmă să päräsiti Berlinul”. 

Deşi contracandidatul lui Göring, Martin Bormann, s-a 
străduit să prezinte telegrama ca fiind un ultimatum, Hitler a 
fost liniştit după ce a aflat care era conţinutul acesteia. Abia 
către orele 18, când a sosit o a doua telegramă a mareșalului 
Reichului, prin care acesta îi aducea la cunoştinţă că după ce 
va intra în vigoare hotărârea din 29 iunie 1941 îi va cere 
ministrului de Externe, von Ribbentrop, să se prezinte „ime- 
diat” la Berchtesgaden, Bormann a reușit să stârnească furia lui 
Hitler. Dictatorul a afirmat că s-ar pune la cale o lovitură de 
stat, iar Goebbels a intervenit, vorbind despre onoare, loialitate, 
luptă şi moarte. Vorbele mari pe care le rostea nu făceau însă 
decât să acopere indignarea sa în legătură cu faptul că Göring 
încerca să pună mâna pe putere. Goebbels era revoltat, deoarece 
credea că el şi doar el trebuie să fie succesorul lui Hitler. Con- 
flictul dintre cei ce voiau să pună mâna pe putere au continuat ` 
şi tensiunea a pus stăpânire şi pe Hitler. Faptul că dictatorul nu 
îl simpatiza deloc pe Göring a ieşit din nou la iveală. Führerul 
a făcut o criză de nervi şi l-a acuzat pe Goring de faptul că „a 
făcut posibilă instalarea corupției în statul nostru”. Apoi a spus 
despre mareşalul Reichului că ar fi „consumator de morfină” şi 
s-a enervat atât de tare încât, conform declaraţiilor unui martor 
ocular, „a început să plângă ca un copil”. 

În cele din urmă, după ce s-a mai liniştit, a semnat un comu- 
nicat redactat de Bormann, în care îl acuza pe Göring de înaltă 
trădare, faptă care, aşa cum ştia oricine, atrăgea după sine 
pedeapsa cu moartea. În comunicatul respectiv se arată că 
Göring nu va fi pedepsit dacă renunţă la toate funcţiile pe care 
le ocupă şi dacă nu mai are pretenţia să devină succesorul 
Führerului, conform hotărârii din 29 iunie 1941. 

Imediat după aceea, Hitler a devenit apatic, aşa cum se 
întâmpla destul de frecvent în acele ultime zile ale existenţei 
sale, şi a spus pe un ton care trăda nepăsarea: 

— Din partea mea, Göring n-are decât să conducă tratati- 
vele legate de capitulare. În situaţia în care războiul este pierdut, 
nici măcar nu mai contează cine participă la tratative. 

Ulterior, Göring avea să se refere, pe bună dreptate, la această 
afirmaţie a lui Hitler, numai că în ultima fază a conflagrației 
asemenea lucruri nu mai aveau, într-adevăr, nicio importanţă. 
La un moment dat, dictatorul s-a enervat din nou și a dat dis- 
poziţie comandamentului SS din Obersalzberg să-i aresteze pe 
Göring şi pe cei care făceau parte din statul-major al acestuia si 
să-i ducă pe toţi în cazarma trupelor SS din Salzburg. 

În ziua următoare, 24 aprilie, la prânz, s-a comunicat faptul 
că armatele lui Jukov si ale lui Konev s-au reunit undeva în 
sud-estul Berlinului, oraşul fiind astfel complet încercuit. La 
scurtă vreme după aceea, grupuri de avangardă s-au întâlnit în 
Kantstrafe şi s-a angajat în luptă. Situaţia a rămas neschimbată 
până în momentul în care i s-a comunicat lui Konev că rivalul 
său este acela care urmează să cucerească centrul capitalei 
Reichului. Sovieticii controlau deja întreaga zonă cuprinsă între 
Zehlendorf şi Neukălln. În afară de aceasta, Tegel şi Reinicken- 
dorf, suburbii situate în nordul Berlinului, se aflau în mâinile 
militarilor sovietici. Trupele sovietice au luat cu asalt si cele 

două aeroporturi ale oraşului, Tempelhof şi Gatow. Pentru ca 
traficul aerian să se poată desfășura în continuare, Hitler a dat 
dispoziţie ca şoseaua Est-Vest, inaugurată cu mult fast cu câțiva 
ani în urmă, să fie transformată în pistă pentru avioane şi a 
ordonat ca toate felinarele aflate de o parte şi de alta a arterei 
Prachtstraße să fie înlăturate, deşi Albert Speer s-a opus acestui 
lucru. La una dintre întrunirile în cadrul căreia s-a discutat 
situaţia din teatrele de luptă, Hitler a spus că pentru apărarea 
aeroporturilor mai dispune de 150 de luptători de elită din 
trupele lui Dönitz, precum si de un batalion SS, despre care 
Himmler îi comunicase că reprezintă „o ultimă rezervă”. 

Lui Hitler, situaţia pistelor de aterizare i se părea a fi foarte 
iportantä, mai ales pentru faptul că de la München trebuia să 
sosească generalul-colonel von Greim, comandantul Flotilei 
a VI-a Aeriană. Deşi au existat persoane din anturajul său care 
i-au spus că nu era momentul potrivit ca von Greim să vină la 
Berlin, Hitler a insistat asupra ideii sale. Probabil că își dorea 
să-l vadă pe general deoarece dorea să se rupă de viața mono- 
tonă din buncăr şi să se bucure de tot ceea ce însemna o ceremo- 
nie. În timp ce afară, în spaţiul cuprins între Cancelaria Reichului 
şi Pariser Platz erau pregătite şi dispuse în poziţie de tragere 
arme antitanc, buncărul era zguduit din ce în ce mai frecvent de 
proiectilele artileriei ruseşti. 

O zi mai târziu, von Greim aterizează pe Aeroportul Gatow, 
pilotând un avion de vânătoare de tip Focke-Wulf 190, cu un 
singur loc. Spaţiul pentru bagaje fusese transformat, în sensul că 
acolo fusese montat un scaun pentru copilotul Hanna Reitsch. 
Generalul este anunţat că o serie de artere din perimetrul Gării 
Anhalter Hof, dar si străzile din preajma arterei Potsdamer 
Straße, sunt controlate de către ruși. De asemenea, i se comunică 
faptul că Fiihrer-ul doreşte să îl întâlnească. Nu s-a menţionat 

motivul pentru care Hitler dorea acest lucru. Generalul se urcă 
împreună cu Hanna Reitsch într-un aparat de zbor de tipul 
„Fieseler Storch” şi, după ce survolează oraşul muribund, ateri- 
zeazä la Poarta Brandenburg. Cu puţin timp înainte de aterizare, 
un proiectil smulsese podeaua avionului şi îl rănise pe von 
Greim la picior. Generalul pierde mult sânge si este transportat 
în Cancelaria Reichului, unde primeşte îngrijiri medicale. Von 
Greim este dus pe targă în buncărul Führerului şi acesta il 
întâmpină, exclamând: 

— Mai există loialitate şi curaj pe lumea asta! 

Hanna Reitsch relatează că Hitler i-ar fi spus lui von Greim, 
privindu-l cu ochi sticloşi, că Göring a fost demis din toate 
funcţiile pe care le ocupa şi că urma să fie arestat. Apoi Hitler 
l-a numit pe oaspetele său comandant al aviaţiei germane şi l-a 
rdicat la rangul de mareșal al Reichului. 

— Nu am ratat nimic pe lumea asta, spune în cele din urmă 
dictatorul. Ştiu ce înseamnă dezamăgirea, trădarea, lipsa de 
onoare. 

În timpul scurtei ceremonii, buncărul este zguduit de explozii 
şi „chiar şi în acele încăperi aflate sub pământ cădea tencuiala 
de pe pereţi”, Uneori tirul era atât de violent încât era necesar 
să se întrerupă funcţionarea ventilatoarelor, pentru că oamenii 
din buncăr nu mai puteau respira de atâta fum și din cauza 
mirosului neplăcut. La toate acestea se adăuga si faptul că timp 
de mai multe ore toate sistemele pentru comunicaţii interur- 
bane fuseseră întrerupte, astfel încât nu se putea şti care era 
situaţia decât din buletinele prezentate de posturile de radio 
străine sau în urma rapoartelor telefonice, primite din diferite 
zone ale oraşului. 

În 25 aprilie, în buncărul lui Hitler se află că trupele ameri- 
cane şi cele sovietice s-au întâlnit la Torgau, pe malul Elbei, şi, 

în loc să se înfrunte, s-au aliat. Astfel se năruiau speranţele legate 
de faptul că alianța militară inamică se va rupe. Hitler era profund 
dezamăgit, dar încerca din răsputeri să-şi ascundă sentimentele. 
Cu o încăpățânare care îl ajutase de foarte multe ori atunci când 
se aflase în situaţii dificile, dictatorul îi asigură pe cei cu care se 
întâlneşte la discuţiile legate de situația în teatrele de luptă că 
„în Berlin situaţia pare mai gravă decât este în realitate”. 

În realitate, lucrurile stăteau exact pe dos. În Berlin situaţia 
era mai gravă decât părea, deşi cei mai mulți dintre oamenii 
care locuiau în buncărul lui Hitler nu erau dispuşi să recu- 
noască acest lucru. Din relatările ulterioare rezultă faptul că în 
zona centrală a oraşului mai mult de jumătate din clădiri 
fuseseră doborâte la pământ în urma bombardamentelor. Se 
poate spune că atunci, la 25 aprilie, Berlinul a pierit încet, încet 
sub focul continuu al celor ce îi învinseseră pe germani. După ce 
Berlinul a fost cucerit, generalul-colonel Berzarin, din armata 
sovietică, a remarcat faptul că într-o perioadă de peste doi ani 
Aliaţii bombardaseră Berlinul folosind 65 000 de tone de bombe, 
în timp ce Armata Roşie aruncase în doar două săptămâni 
40 000 de tone de bombe asupra orașului. Ulterior, statisticienii 
au ajuns la concluzia că după ce Berlinul a fost distrus, fiecărui 
locuitor îi reveneau aproximativ 30 de metri cubi de moloz şi 
dărâmături. 

În special marile artere rutiere erau pline de moloz. Oamenii 
care pierduseră totul în urma bombardamentelor rătăceau zi și 
noapte printre ruine şi uneori cădeau în craterele adânci, pline 
de o apă verzuie, pe care le făcuseră bombele. Îmbrăcaţi in 
mantale groase, având căștile pe cap si pustile pe umăr, cei din 
batalioanele Volkssturm umblau fără ţintă, căutând punctul de 
comandă de care aparțineau. De luptătorii din Volkssturm răs- 
pundea nu doar comandantul căruia i se repartizase o anumită 

zonă, ci şi conducerea regională a Partidului Nazist. Din acest 
motiv, ordinele pe care le primeau respectivii luptători erau în 
mod frecvent contradictorii. Atât în acele părți ale oraşului care 
fuseseră cucerite deja, cât şi în cele care se mai aflau încă sub 
controlul germanilor, domneau teama şi panica. 

Este adevărat că ofițerii aflați la conducerea Armatei Roşii 
făcuseră o împărțire strictă a zonelor cucerite si impuseseră 
ordinea şi disciplina în rândul militarilor. Au existat însă şi 
situaţii în care soldați din Armata Roșie au prădat şi au chinuit 
populaţia civilă, fără a mai vorbi de faptul că violurile comise de 
aceștia erau nenumărate. Orice persoană de sex feminin, înce- 
pänd de la fete care nu ajunseseră la vârsta pubertăţii si până la 
femei vârstnice, putea să fie victima unui viol. 

În rândurile germanilor care apărau cu disperare anumite 
zone ale Berlinului se manifesta, aşa cum se întâmplă atunci 
când un sistem se präbuseste, o adevărată nebunie. Din relatările 
contemporanilor rezultă că se comiteau fapte care frizau demenfa. 
Este vorba despre abuzuri, consum de alcool fără limite şi excese 
de factură erotică. Un contemporan mărturiseşte că nu va uita 
niciodată ceea ce a văzut şi notează: „Peste tot se vedeau grav 
răniți, muribunzi si cadavre; peste tot se simţea un miros de 
trupuri în descompunere, care era greu de suportat. Printre 
acele trupuri care zăceau se vedeau şi bărbaţi în uniformă, 
beti-crifä, care ţineau strâns în braţe femei care bäuserä foarte 
mult la rândul lor” 

O altă persoană a intrat într-un restaurant de pe Kurfürsten- 
damm şi a văzut acolo un grup de ofiţeri SS, toți bett, „care sărbă- 
toreau sfârşitul lumii în compania unor doamne în rochii lungi” 

Multor oameni care au trăit vremurile acelea li s-a părut că 
s-a întors lumea cu susul în jos. Este adevărat însă că marea 
majoritate a cetăţenilor respecta legile nescrise pe care şi le 


100 JOACHIM FEST 


însuşise şi care fin de comportamentul corespunzător in socie- 
tate. Aceasta nu înseamnă că nu au existat şi excepţii, că nu au 
fost şi persoane dornice de a acapara bunuri cu orice preţ. In 
momentele acelea se puteau vedea femei care luau tot ce le pica 
în mână, chiar dacă se expuneau pericolului de a muri răpuse 
de gloanţe. Existau oameni care se constituiau în tribunale 
ad-hoc, organizau un fel de procese şi în final le spânzurau pe 
femeile respective, atârnându-le mai întâi un carton de gât, pe 
care se putea citi: „Am furat de la conationalii mei!” 

Au existat şi oameni care doreau să găsească prin orice 
mijloace şi cu orice preţ o „scăpare din iad”. Când Ernst Grawitz, 
vicepreşedintele Organizaţiei Crucii Roşii din Germania şi 
medic militar SS, află vestea că mai-marii regimului nazist se 
pregătesc să părăsească Berlinul, se aşază la masă împreună cu 
soția şi copiii săi. Sunt cu toții pregătiţi să ia cina. Grawitz ia 
două grenade, le scoate siguranţa şi acestea explodează, ucigând 
întreaga familie strânsă în jurul mesei. 

Nu doar unii membri ai Partidului Nazist au ales să-şi încheie 
socotelile cu viața. Nenumärati oameni, care fuseseră purtaţi 
de valurile vremii, cum se spune, şi care nu au putut suporta 
ideea sfârşitului unei lumi, au ales să moară. Printre întâmplă- 
rile cumplite ale acelor zile se numără şi una legată de un medic. 
În momentul în care trupele sovietice s-au apropiat de locuinţa 
sa, bărbatul a observat că nu dispunea decât de două fiole de 
otravă. De aceea şi-a înecat pe rând copiii mici în cadă, după 
care i-a administrat soției o injecție letală, sinucigându-se şi el 
tot cu otravă. Începând din februarie 1945, în Berlin se înregis- 
trează un val de sinucideri. Se apreciază că în fiecare lună mii 
de oameni şi-au pus capăt vieții prin proprie voinţă. Conform 
unor date demne de încredere, în luna mai 1945 s-au sinucis la 
Berlin circa 700 de persoane. 

Între timp, Hitler se agăța de speranţe desarte. Îl bucura, de 
pildă, ştirea că două avioane de transport aterizaseră pe Auto- 
strada Est- Vest sau își făcea iluzii deşarte. Dictatorul considera 
că „rusul va plăti totul cu mult sânge”, deoarece era apăsat de o 
imensă povară în oraşul cu patru milioane de locuitori. De câte 
ori era rostit numele lui Wenck, sclipeau noi speranţe. Pe 
27 aprilie 1945, unul dintre ofiţerii care erau prezenţi la discu- 
tiile legate de situația în teatrele de operaţiuni îi spune dictato- 
rului: „Wenck o să vină la Berlin, mein Führer!” Lui Hitler îi 
revine dispoziţia euforică: „Imagineazä-fi că vestea asta se va 
răspândi în întreg Berlinul cu iufeala vântului. Toată lumea va 
spune: «O armată germană se află în partea de vest, a străpuns 
[poziţiile inamicului] şi se îndreaptă către citadelă!»” 

Nu trece mult şi starea lui Hitler se schimbă. Dictatorul 
exprimă îngrijorări mai vechi: 

„Nu mai dispunem de nicio exploatare petrolieră. Acest 
lucru este o catastrofă, pentru că nu mai putem întreprinde 
operațiuni de amploare. După ce voi fi rezolvat problemele pe 
care le am acum trebuie să facem tot ce este posibil pentru a 
pune mâna pe exploatări petroliere.” 

În aceeaşi zi, Hitler îi întreabă pe cei prezenţi ce decoraţii ar 
trebui să primească generalul Wenck pentru acţiunea între- 
prinsă de el „în vederea salvării Führerului”. 

Mohnke raportează că şase tancuri inamice îşi făcuseră apa- 
ritia în Wilhemplaz, la doi paşi de Cancelaria Reichului, dar 
fuseseră anihilate de trupele specializate în operaţiuni antitanc. 

Cu o zi înainte, Schönebergul* căzuse în mâinile dusma- 
nilor, după ce 400 de membri ai Tineretului Hitlerist, băieţi în 
vârstă de 15 ani, muriseră cu toții, luptând cu încrâncenare. 


* Cartier situat în partea estică a Berlinului (n. tr.). 

Lupta devenea mai dură pe măsură ce trupele sovietice se 
apropiau de centrul oraşului.Venind dinspre periferie, tancurile 
dărâmaseră baricadele şi lichidaseră ultimele cuiburi de luptă- 
tori, croind drum pentru militarii înarmaţi cu puşti şi aruncă- 
toare de flăcări. Când au ajuns însă în zona centrală a oraşului, 
trupele nu au mai putut înainta cu atâta ușurință. Militariii s-au 
văzut nevoiţi să lupte pentru cucerirea fiecărei clădiri în parte. 
La aceasta se mai adăuga şi faptul că machetele oraşului, execu- 
tate din ordinul generalului Jukov pentru a planifica asaltul, 
s-au dovedit a fi total inutile. Cele mai înverşunate lupte s-au 
dat în zona cuprinsă între Alexanderplatz şi primărie, respectiv 
la Hallesches Tor. 

Armata Roşie a eliberat, în special în nordul oraşului, nume- 
roşi prizonieri de război, care au fost imediat înarmaţi şi trimişi 
în luptă. 

Din buncărul lui Hitler se transmiteau mereu mesaje urgente 
către Keitel şi Jodl, care se aflau la Rheinsberg, respectiv la 
Krampnitz. Se preciza în mod repetat că „toate unităţile care se 
află în perimetrul cuprins între Elba şi Oder trebuie să se 
deplaseze spre Berlin. Este necesar ca [respectivele unități] să 
pornească spre capitală şi să atace, astfel încât să obțină o 
victorie răsunătoare”. Dictatorul devine din ce în ce mai nervos 
şi se întreabă unde sunt Wenck si Busse, care nu räspundeau la 
apelurile sale. Hitler se întreabă, de asemenea, unde se află 
Corpul de Armată Holste, care era o adevărată stea salvatoare 
în lumea fantasmagorică a Fiihrerului. 

Nimeni nu îşi mai punea întrebări legate de Steiner. Hitler a 
dispus ca Obergruppenführerul SS să fie demis si în locul lui să 
fie numit generalul-locotenent Holste. Dispoziţiile lui Hitler nu 
mai ajung însă la Eberswalde. 

Steiner l-a convins, însă, pe Holste să-l lase în continuare la 
comanda militarilor săi. În dimineaţa zilei de 28 aprilie Krebs 
devine neräbdätor şi îi comunică lui Keitel că „Führerul aşteaptă 
ajutor grabnic, în cel mult 48 de ore. Dacă ajutorul nu vine în 
termenul dat, va fi prea târziu! Führerul mi-a cerut să repet 
acest lucru!” 

Pentru a sublinia urgenţa cererilor venite din buncăr, Keitel 
merge să-l întâlnească pe generalul Heinrici, care, în ciuda 
ordinelor primite, ordonase retragerea unităţilor de tancuri 
comandate de generalul von Manteuffel. Cei doi se întâlnesc la 
intersecția mai multor străzi, situată la sud de Neubrandenburg. 
Străzile respective erau pline de refugiaţi, care se îndreptau 
epuizați spre nicăieri. Heinrici a venit însoţit de Manteuffel. 
Fără să-i salute, Keitel a început să tipe la cei doi ofiţeri, ordo- 
nându-le să rămână cu orice preț pe malul fluviului Oder şi să 
nu dea nici un pas înapoi în fața inamicului. În timp ce Keitel 
îşi lovea palma cu bastonul de mareşal, pentru a sublinia fiecare 
cuvânt, Heinrici a încercat să-i explice care era situația si să îi 
spună că nu mai putea rezista pe malul fluviului Oder cu tru- 
pele de care dispunea. 

De asemenea, Heinrici a afirmat că nu are de gând să-și 
sacrifice militarii în mod inutil. Generalul îi mai spune lui 
Keitel că are nevoie neapărat de oameni odihniti. Dacă nu va 
dispune de aceşti oameni, se vede nevoit să îşi mențină ordinul 
de retragere. 

Keitel a continuat să agite bastonul de mareşal, spunându-i 
lui Heinrici pe un ton vehement că nu trebuie să se bazeze pe 
forte care să-i vină în ajutor şi că trebuie să atace cu orice preţ, 
pentru că acesta era ordinul Fiihrerului, pe care el, Keitel, trebuia 
să i-l transmită. Heinrici a replicat: „Domnule feldmareșal, 

Armata a 3-a Tancuri nu ascultă decât de ordinele lui Man- 
teuffel”. Enervat, Keitel urlă: „Dacă militarii nu vor să lupte, 
trebuie să se tragă în ei! Aşa o să-şi menţină poziţiile!” 

Întâmplarea a făcut ca tocmai în acel moment să treacă prin 
zona în care avea loc discuţia doi soldaţi de aviaţie, cu totul 
epuizați. 

Heinrici le-a dat ordin să se apropie si i-a spus lui Keitel: 
„Domnule, aveţi ocazia să daţi un exemplu! Împușcaţi-i pe 
aceşti doi oameni!” Keitel, luat prin surprindere, a mormăit 
ceva de genul: „Arestafi-i” şi „Curte marțială, pentru ca apoi 
să se suie în mașină şi să plece. 

Reacţiile lui Heinrici în cadrul acestei întâlniri demonstrează 
faptul că generalul nu mai ţinea cont de ordinele nebunesti ale 
lui Hitler şi că singurele lucruri pe care le urmărea erau salvarea 
militarilor săi şi protejarea populaţiei civile. 

În ziua următoare, Heinrici ia legătura telefonic cu feldmare- 
salul Keitel si îi spune acestuia din urmă că el răspunde pentru 
trupele sale. Keitel îi răspunde tăios: „Dumneavoastră nu trebuie 
să vă gândiţi la răspundere, ci să executaţi ordine!” Heinrici îi 
comunică atunci că renunță la comanda trupelor pe care le avea 
în subordine până în momentul respectiv. După câteva clipe de 
tăcere apăsătoare, Keitel spune: „Domnule general-colonel 
Heinrici, în virtutea mandatului pe care l-am primit de la 
Führer, vă eliberez din funcţia de comandant al Grupului de 
Armate Vistula. Rămâneţi la dispoziția mea!” 


Şi în buncărul de la Berlin speranțele încep să se spulbere. În 
seara zilei de 28 aprilie se află că rușii ar fi ajuns deja pe 
Wilhelmstraße şi că in Potsdamer Platz se dau lupte sângeroase. 
Pe lângă toate acestea, reprezentanţii Agenţiei Reuter confirmă 
zvonul conform căruia Reichsfiihrerul SS Heinrich Himmler 

l-ar fi contactat pe diplomatul suedez, contele Folke Bernadotte, 
în vederea iniţierii unor tratative cu puterile din Vest şi că s-ar 
fi arătat dispus la „o capitulare necondiționată”. 

Pentru Hitler, această veste a fost o lovitură năucitoare. 
Dictatorul afirmase despre Göring că era corupt, iar în ceea ce 
îl privea pe Speer, îi spusese lui Artur Axmann că e o mare 
dezamăgire, un artist rupt de realitate. Trădarea lui Himmler, 
care vorbise în nenumărate rânduri despre loialitate şi jurase 
credinţă „SS-ului germanic arian”, echivalează pentru Hitler cu 
prăbuşirea unei lumi. „S-a manifestat ca un nebun”, relatează 
Hanna Reitsch. „S-a inrosit ca un rac. Era de nerecunoscut” 
Dictatorul se retrage împreună cu Goebbels şi Bormann în 
încăperile lui. „Era alb ca varul, îşi continuă relatarea Hanna 
Reitsch. „Părea o fiinţă lipsită de viață.” 

Încercând să-şi recapete calmul, Hitler se duce la miezul 
nopții la Greim si îl însărcinează pe proaspăt numitul coman- 
dant al aviaţiei germane să plece la Plön, în Schleswig-Holstein, 
pentru a lua legătura cu Dânitz, care urma să-l pedepsească pe 
Himmler aşa cum se cuvine. „Un trădător nu are voie să fie 
succesorul meu. Aveţi grijă să nu se întâmple aşa ceva!” a spus 
acesta. Greim şi, ulterior, Hanna Reitsch îi spun că au decis să 
rămână în buncăr pentru a muri împreună cu el. De altfel, nu 
mai există nicio posibilitate de a părăsi Berlinul. 

Hitler ţine, însă, cu orice preţ să i se îndeplinească dorința. 
Îi anunță că a ordonat să aterizeze pentru ei, pe şoseaua Est-Vest, 
un aparat „Arado 96”*. Apoi îi înmânează Hannei Reitsch două 
fiole cu otravă, care urmau să fie folosite „într-o situafie-limitä”. 
„La Potsdam se aude deja focul artileriei germane!”, mai spune 
Hitler şi părăseşte încăperea. Dictatorul iese pe hol şi, de fiecare 


* Avion uşor, cu două locuri (n. red.). 

dată când întâlneşte pe cineva, îşi exprimă indignarea: acum 
ştie de ce Himmler a dat greş pe malurile Vistulei, de ce ofiţerii SS 
au înregistrat un eşec în Ungaria şi de ce Steiner nu a atacat așa cum 
i se ordonase. Totul se întâmplase, conform părerii lui Hitler, din 
cauza trădării şi a intrigilor. Reichsführerul SS Himmler ar fi vrut 
chiar să îl dea pe mâna inamicului cât se mai afla încă în viață. 

În timp ce dictatorul se lamenta astfel, cei rămaşi în buncăr 
au redactat în grabă scrisori către membrii familiilor lor şi le-au 
înmânat Hannei Reitsch, care era - sau cel puţin așa se presu- 
punea - ultima persoană care avea să mai iasă din Berlin. Cu 
ochii în lacrimi, Hanna Reitsch părăseşte buncărul împreună 
cu Greim. Mai târziu ea i-a mărturisit generalului Keller ce 
sentimente o stăpâneau: „În faţa altarului patriei trebuie să cazi 
în genunchi cu smerenie” După ce Hanna Reitsch si Greim 
reușesc, împotriva oricăror aşteptări, să părăsească Berlinul, 
Greim mărturiseşte că zilele petrecute alături de Fiihrer i-au 
dat vigoare precum „o fântână cu apă vrăjită”. 

În timp ce în buncăr Hitler continua să-i acuze pe unii şi pe 
alții de trădare, în jurul orei zece seara îşi face aparita generalul 
Weidling, care relatează cum se prezintă situaţia în teatrele de 
luptă. Cuvintele generalului spulberă şi ultimele iluzii. Weidling 
raportează că ruşii au reușit să străpungă apărarea germană, că 
nu mai există niciun fel de provizii şi că aprovizionarea pe calea 
aerului a trebuit să fie sistată. În cele din urmă generalul spune 
că „în calitate de militar şi pentru a se pune capăt incredibilelor 
suferințe pe care le-a îndurat populaţia” ar trebui să se încerce 
ieşirea din Berlinul încercuit. 

Înainte ca Hitler sau Krebs să poată replica, a intervenit 
Goebbels, care, conform relatării lui Weidling, „a folosit cuvinte 
grele şi a încercat să minimalizeze tot ceea ce spusesem eu”. 

Krebs îl lasă pe Hitler să decidă, iar acesta spune: „Rezistafi 
cu orice pret!”, deviza lui din toate bătăliile defensive. O încer- 
care de părăsire a Berlinului n-ar fi decât o retragere mascată. 
Chiar dacă planul lui Weidling ar reuşi, „ieşirea din Berlinul 
încercuit nu ar însemna decât intrarea într-o altă încercuire”. 
După care el, Fiihrerul, se va vedea nevoit să stea sub cerul liber 
sau să locuiască într-o casă țărănească, așteptând ca totul să ia 
sfârşit. 

Hitler părea că se găseşte într-o altă lume. Așa cum se mai 
întâmplase de multe ori până atunci, era furios şi îşi dorea o 
victimă. În timpul discuţiilor legate de trădarea lui Himmler, 
fusese rostit de mai multe ori numele lui Hermann Fegelein, 
care se număra printre apropiații Reichsführerului SS. S-a spus 
despre Fegelein că ar avea un caracter „cu totul şi cu totul 
murdar”, că şi-ar fi făcut loc cu dibăcie în cercul lui Hitler şi că 
în vara lui 1944, când a fost avansat la gradul de general-locote- 
nent SS, s-ar fi căsătorit din interes cu Margarete, sora Evei 
Braun. La 26 aprilie, Fegelein părăseşte buncărul lui Hitler, fără 
a anunţa pe nimeni, și se duce cu mașina la locuinţa lui din 
Bleibtreustraße 4, undeva în apropierea lui Kurfürstendamm. 
Cu două zile înainte îi mărturisise generalului SS Hans Jüttner: 
„În mod sigur nu intenfionez să mor în Berlin”. 

Din locuinţa sa, beat în toată regula, Fegelein o sună pe Eva 
Braun. Reputat cuceritor al inimilor femeilor, îi făcuse deja 
curte, fără ruşine, la Obersalzberg, iar acum încerca să o con- 
vingă să nu mai stea pe gânduri şi să vină la el. N-avea rost să-și 
aștepte sfârşitul în buncăr: „Eva, trebuie să-l päräsesti pe Führer! 
Nu fi proastă! E o chestiune de viaţă si de moarte!” 

Hitler doreşte să-i vorbească, dar este de negăsit pe tot par- 
cursul zilei de 27 aprilie. Fegelein ignorase ordinul telefonic primit 

Albert Speer a spus despre generalul SS Hermann Fegelein că ar avea un caracter „cu totul 
şi cu totul murdar”, Fegelein era un carierist, un om căruia îi plăcea să fie mereu 
îmbrăcat elegant. În vara lui 1944, când a fost avansat la gradul de general-locotenent SS, el 
s-a căsătorit cu Margarete, sora Evei Braun. Cu toate acestea, Hitler a dat ordin pe 29 aprilie 
1945 ca Fegelein să fie executat prin împușcare. Fotografia ni-i prezintă pe Fegelein cu 
Margarete şi cu Eva Braun. 


de la generalul-maior SS Johann Rattenhuber, şeful Serviciului 
de Securitate: ar fi trebuit să se prezinte urgent la Cancelaria 
Reichului. Militari însărcinați cu paza Führerului sunt trimiși in 
căutarea lui. Conform zvonurilor, Eva Braun, care răspunsese la 
avansurile cumnatului ei, l-ar fi sunat pe acesta la locuinţa sa din 
Bleibtreustraße, dar nu ar fi reuşit să-l convingă să se întoarcă 
în buncăr. Fegelein i-a ironizat pur şi simplu pe militarii care au 
vrut să-l ridice. Högel, unul dintre directorii Serviciului de 
Securitate, a reușit totuşi să-l aducă în buncăr pe Fegelein, care 
era beat. Hans Baur, pilotul lui Hitler, îl acuză pe Fegelein de 

faptul că a dezertat, iar acesta îi răspunde sec: „Dacă nu mi se 
mai aduc si alte acuzaţii... atunci împuşcaţi-mă!” 

Nu era, însă, decât exuberanta și insolenta unui carierist 
räsfätat până atunci de succes. Spre surprinderea lui, înaintea 
unui prim interogatoriu, a fost degradat. În momentul în care 
Mohnke îi spune că i se vor confisca diferite ordine şi decoraţii, 
Fegelein le desprinde el însuși de pe uniformă şi începe să-l înjure 
pe Mohnke şi pe cei doi ofițeri SS de care acesta este însoțit. El 
susţine că doar Reichsführerul SS îi poate da lui ordine şi spune 
că nu va mai face niciun fel de declaraţii decât în fața lui Heinrich 
Himmler. După care cere să fie dus înaintea lui Hitler, care însă 
respinge furios cererea, spunând că nu vrea să aibă de-a face cu 
el. Iniţial, se gândise să-l repartizeze pe Fegelein la una dintre 
unităţile aflate sub comanda lui Mohnke. Bormann şi Otto 
Giinsche l-au convins însă pe dictator că și într-o astfel de situație 
Fegelein ar „spăla putina” cu prima ocazie care i s-ar oferi. În 
aceste condiţii, Hitler a ordonat să se formeze o instanță ad-hoc. 
Eva Braun l-a rugat pe Führer să-l crufe, mai ales că sora ei, 
soţia lui Fegelein, urma să nască în curând. Rugämintile au fost 
însă zadarnice. Mai mult chiar, Hitler i-a dat o replică atât de 
dură Evei Braun, încât aceasta s-a supus, spunând: „Tu eşti 
Führerul!” 

Mohnke convoacă o instanță ad-hoc, dar aceasta nu poate 
să-şi facă datoria pentru că Fegelein este beat. Din această cauză 
întregul proces este întrerupt şi Fegelein este închis într-o celulă, 
unde urmează să se trezească din beţie. În ziua următoare este 
dus în beciul Bisericii Trinității unde este interogat „la sânge” de 
către şeful Gestapoului, Heinrich Müller. În timpul interogato- 
riului se află că Himmler a trădat. Dintr-odată, miza nu mai este 
geanta cu bijuterii şi devize convertibile găsită în locuinţa lui 
Fegelein, ci o mapă cu acte, descoperită în biroul celui interogat. 

Conform actelor respective rezulta că Fegelein ar fi ştiut de 
multă vreme că Himmler avea legături cu contele Folke 
Bernadotte. 

Iesindu-si din fire, Hitler a ordonat ca Fegelein să fie executat 
imediat prin împușcare. Cu puţin înainte de miezul nopţii, 
condamnatul a fost scos din celula în care fusese încarcerat. 
Fegelein a făcut o criză de nervi, dar asta nu a contat. A fost 
executat fie pe unul dintre holurile buncărului, fie în dreptul 
ieșirii din buncăr, cea care dădea spre grădină. Hitler era atât de 
nerăbdător și dorea atât de mult ca ordinele sale să fie respectate, 
încât la numai câteva minute după ce s-a format plutonul de 
execuţie care avea drept sarcină împușcarea lui Fegelein, a 
început deja să întrebe dacă au fost urmate întocmai dispoziţiile 
pe care le dăduse. „Adolf, bietul de tine, bietul de tine!”, a exclamat 
Eva Braun, care ar fi avut motivele ei să se întristeze din cauza 
morţii lui Fegelein. „Toți te-au părăsit! Toți te-au trădat!” 

În ceasurile acelea, probabil Hiter a realizat, în sfârşit, că totul 
trebuia să se sfârșească. Asa cum se întâmplase întotdeauna 
atunci când ezitase o vreme, pentru a ajunge în cele din urmă 
la o decizie, a început să ia hotărâri rapid şi fără nicio ezitare. La 
miezul nopții, a dat dispoziţie ca mica încăpere cu hărți să fie 
amenajată astfel încât să aibă loc acolo o cununie civilă. Un 
funcţionar care lucrase într-o primărie si apoi se aflase in ser- 
viciul lui Goebbels a fost luat cu un vehicul blindat de la detașa- 
mentul Volkssturm în care fusese repartizat şi, adus în buncăr, 
i s-a cerut să oficieze cununia civilă dintre Hitler şi Eva Braun. 
Goebbels si Bormann şi-au asumat rolul de martori. În timpul 
cununiei, Eva Braun şi Hitler au declarat că sunt „de origine 
ariană pură” şi nu suferă de boli ereditare. 

După ce au fost îndeplinite toate formalitätile, funcţionarul 
i-a întrebat pe cei doi dacă se căsătoresc prin proprie voinţă şi 

nesiliti de nimeni. Au răspuns afirmativ, drept care funcţionarul 
a declarat că acea cununie a fost „încheiată conform prevede- 
rilor legale” În momentul în care li s-a cerut celor doi proaspăt 
cununaţi să semneze, Eva Braun a fost atât de emotionatä încât 
era să treacă in act numele ei de domnişoară, dar a realizat că 
a comis o eroare, a tăiat litera B, pe care o scrisese cu grijă, şi a 
scris: „Eva Hitler, născută Braun” 

Apoi, Hitler şi Eva Braun s-au retras în încăperile care îi erau 
rezervate dictatorului, însoţiţi de generalii Krebs şi Burgdorf, de 
câţiva aghiotanţi ai Führerului, de colonelul von Below şi de 
secretare. Au băut cu toţii câte ceva si şi-au amintit vremurile 
demult apuse. Vestea că Hitler s-a cununat a ajuns la urechile 
tuturor si câţiva s-au decis să-i urmeze exemplul. În noaptea 
aceea s-au cununat civil mai multe cupluri, iar doctorul Werner 
Neumann, Secretar de Stat în Ministerul Propagandei, a avut 
grijă să fie respectate toate condiţiile prevăzute de lege în astfel 
de situaţii. 

Se poate spune că Hitler a recunoscut că a fost învins în 
momentul în care a luat hotărârea să se cunune cu Eva Braun, 
ca un preludiu al sinuciderii împreună cu aceasta, ca şi când 
s-ar fi temut să nu comită ceva ilegal. El afirmase în mai multe 
rânduri că nu îşi putea permite să aibă relaţii de natură per- 
sonală cu o ființă umană. Imaginea pe care şi-o formase despre 
sine nu permitea momente de intimitate. În ultimele sale clipe, 
Hitler a renunțat la această convingere şi la credinţa că destinul 
său era unul cu totul ieşit din comun, deoarece el avea o menire 
anume. Dictatorul le-a spus celor aflaţi în preajma sa după 
cununie că nafional-socialismul a murit şi nu va renaşte nicio- 
dată. Hitler a mai spus, de asemenea, că vede moartea ca pe o 
eliberare. În cele din urmă s-a retras, pentru a dicta unei secre- 
tare ultimele sale dorinţe. 

Certificatul de căsătorie al lui Hitler cu Eva 
Braun. Se poate observa greșeala făcută 
de ea. 


Dictatorul şi-a formulat testamentul politic şi pe cel personal. 
În primul dintre acestea, susținea că este nevinovat pentru toate 
cele întâmplate şi îi acuza pe „oamenii de stat, care fie au fost de 
origine evreiască, fie au apărat interesele evreilor” El îi acuza, de 
asemenea, pe oamenii Orbit şi lipsiţi de caracter” care au făcut 
rău cauzei pentru care au luptat iniţial. Încă o dată, a explicat că 
a decis să rămână în capitala Reichului pentru „a alege din 
proprie voinţă... moartea”. Hitler a subliniat și faptul că nu voia 
cu nici un chip să cadă „în mâinile duşmanilor, care au nevoie 
de un nou spectacol, regizat de evrei, spre bucuria mulțimilor 
lor inflamate”. 

Conform dorinţei lui Hitler, succesorul său în fruntea statului 
şi în fruntea armatei avea să fie amiralul Karl Dönitz. Pornind 
de la ideea că în marină mai există onoare și că nici un marinar 
nu are de gând să se predea, dictatorul îi ordonă amiralului să 

continue lupta chiar şi după ce el, Hitler, va fi murit. Pe Göring 
şi pe Himmler i-a revocat din toate funcţiile de partid şi de stat 
şi a instaurat o nouă conducere, cu Joseph Goebbels în funcţia 
de cancelar şi Martin Bormann ca prim-ministru. Dictatorul a 
făcut apel la credinţa si obedienfa tuturor germanilor „până la 
moarte”, iar în încheiere a revenit la obsesia sa: „În primul rând 
îi însărcinez pe cei care conduc națiunea să respecte cu strictețe 
legile rasiale şi să se opună celor care otrăvesc toate popoarele, 
evreimea internaţională.” 

În ceea ce priveşte testamentul personal, acesta este mai 
scurt. În respectivul testament Hitler explică hotărârea „de o a 
lua de soţie pe acea fată care mi-a fost prietenă ani de zile si 
care a venit în oraşul aflat sub asediu pentru a împărtăşi soarta 
mea”. El face referire şi la bunurile sale, cel ce urma să aibă grijă 
să se respecte întocmai toate cele menţionate în testament fiind 
„Martin Bormann, membrul de partid pe care l-am prețuit cel 
mai mult”. Documentul se încheie cu: „Eu însumi si soția mea 
alegem să murim, pentru a scăpa de ruşinea înfrângerii și a 
capitulării. Cer să fim arşi imediat după moarte, în locul în care 
mi-am petrecut cea mai mare parte din timp, vreme de doispre- 
zece ani, cât m-am aflat în slujba poporului meu”. 

Imediat ce au fost redactate testamentele, au fost trimişi trei 
curieri, care aveau asupra lor şi copii ale certificatului de căsă- 
torie al lui Hitler. Unul dintre curieri urma să ajungă la Dönitz, 
al doilea la mareşalul Schörner şi al treilea la sediul central al 
Partidului Nazist din Miinchen. 

Unuia dintre curieri, este vorba despre şeful Biroului German 
de Ştiri, Heinz Lorenz, Goebbels i-a înmânat, înainte ca acesta 
să părăsească buncărul, o anexă la testamentul politic al Fiihre- 
rului, care fusese redactată în grabă. În această anexă, Goebbels 
explică şi el de ce se hotărâse să rămână în Berlin: din motive 

care fin de natura umană, nu putea să-l lase singur „pe Führer, 
în cele mai grele momente ale existenţei sale”. El afirmă că poate 
sluji cel mai bine poporul german prin puterea exemplului. 
Documentul se încheie astfel: „Din acest motiv, eu şi soţia mea, 
dar şi copiii mei, care sunt prea tineri pentru a lua decizii, însă 
care, dacă ar avea vârsta potrivită, s-ar alătura deciziei mele, am 
hotărât să nu părăsim capitala Reichului, chiar dacă aceasta va 
fi cucerită, și am decis că este mai bine să mor alături de Führer, 
decât să-mi trăiesc viaţa, care nu mai are nici un rost dacă nu 
mi-o pot dedica Fihrerului”. 


Pe 29 aprilie, într-o minunată zi de duminică, comandamentul 
Zonei de Nord raportează că în centrul orașului se luptă „zi şi 
noapte” pentru fiecare clădire în parte. La momentul respectiv, 
în mâinile germanilor nu se mai află decât zona în care se 
găseau clădirile conducerii de stat şi de partid, zona Tiergarten, 
perimetrul Gării Zoo, zona Havel şi câteva puncte din capitala 
Reichului. În raport se mai face referire şi la „revolte în Zona de 
Sud şi la dezertări”. Tot în raportul respectiv se dezminte ştirea 
transmisă de către un post de radio din Minchen, conform 
căreia Führerul a căzut la datorie. Într-un telex i se cere lui 
Keitel să acţioneze „cu viteza fulgerului şi cu o hotărâre de 
neclintit” si se face apel la „Wenck, Schörner şi la alţii”, care 
„trebuie să dovedească loialitatea faţă de Führer, trecând urgent 
la acţiune”. Mai târziu, Krebs intră în legătură cu Jodl, dar 
convorbirea lor telefonică nu durează mult, deoarece, aşa cum 
avea să se constate mai târziu, fusese doborât balonul prin 
intermediul căruia se asigurau legăturile telefonice cu buncărul 
din Berlin. 

În aceeași zi, la prânz, când urma să se desfășoare o întâlnire 
în cadrul căreia să se discute situaţia din teatrele de luptă, Hitler 

doreşte să-l vadă pe Wilhelm Mohnke, care cunoaşte foarte bine 
situaţia existentă la momentul respectiv. Mohnke pune înaintea 
dictatorului o hartă pe care este prezentat centrul Berlinului şi 
spune sec: „În nord, rusul a ajuns la Weidendammer Brücke, 
la est el se află la Lustgarten, la est, militarii sovietici au ajuns la 
Potsdamer Platz şi la Ministerul Aviației, la vest sunt la Tiergar- 
ten, adică la 300-400 de metri față de Cancelaria Reichului”. 

În momentul în care Hitler îl întreabă pe Mohnke cât crede 
că mai poate rezista, acesta îi răspunde: „Douăzeci, douăzeci si 
patru de ore, mein Führer, nu mai mult”. După ce primeşte 
acest răspuns de la Mohnke, Hitler îi dă dispoziţie subofiferului 
Fritz Tornow, care se ocupa de câini, să o otrăvească pe Blondi, 
cäfeaua dictatorului, ca să nu ajungă în mâinile rușilor, spunând 
că se îmbolnăveşte numai la gândul că s-ar putea întâmpla aşa 
ceva. Se pare că Hitler era foarte interesat de efectul cianurii 
hidrogenate, care le fusese dată celor aflaţi în buncăr. De când 
trădase Himmler, dictatorul nu mai era sigur că otrava are efect 
instantaneu, lucru deosebit de important pentru el. Când Tornow 
îi toarnă cäfelei otrava pe limbă, patrupedul cade pe-o parte „ca 
lovit de trăsnet”. După cum relatează un martor ocular, la scurtă 
vreme după aceea Hitler s-a dus la ieşirea din buncăr „pentru 
a-şi lua rămas-bun de la câine”. Când s-a întors în buncăr, dicta- 
torul părea că nu mai are chip, ci „o mască mortuară” si s-a 
retras în încăperile care îi erau rezervate. Tornow a dus cei cinci 
pui ai cäfelei lui Hitler la ieşirea din buncăr si i-a împuşcat. 

În buncăr s-a asternut o tăcere stranie. Cei care aveau ceva 
de raportat sau de transmis veneau în buncăr si căutau să plece 
cât mai repede de acolo, deoarece e simțeau „ca într-un sicriu”. 
Cei care participau în mod regulat la întâlnirile cu Hitler, îşi 
făceau tot felul de planuri, dar niciunul dintre ei nu mai credea 
că se mai pot întreprinde operaţiuni militare. Oricum, militarii 

începuseră de ceva vreme să organizeze apărarea punctelor în 
care se aflau după cum găseau de cuviinţă şi nu conform ordi- 
nelor venite din buncărul lui Hitler. 

Pentru a scăpa din iadul dictatorului, cei de care nu era 
neapărată nevoie se refugiau în vechiul buncăr sau în subsolul 
Cancelariei Reichului. O parte dintre încăperile de acolo fuse- 
seră degajate, astfel încât să se poată instala militarii însărcinaţi 
cu paza si protecţia celor aflaţi în buncăr. Tot în subsolul Can- 
celariei Reichului se refugiaseră o mulţime de civili. O aripă 
mare a Cancelariei fusese transformată în spital. Aici fuseseră 
adäpostiti peste trei sute de răniţi grav. Doi medici, însoţiţi de 
asistente şi infirmieri, se aflau în continuă mişcare si acordau 
îngrijiri bolnavilor. În timp ce unii operau pe mese pline de 
sânge, alții transportau morții sau membrele amputate la ieşirea 
din buncăr. Ofiţeri de rang înalt sau persoane cu funcţii impor- 
tante în Partidul Nazist făceau presiuni asupra personalului 
medical, astfel încât să li se acorde atenţia care credeau că li se 
cuvine pentru că fuseseră fideli regimului. Haosul şi încăperile 
umplute până la refuz constituiau sumbrele culise ale „atmos- 
ferei apocaliptice” la care face referire o altă relatare, în care se 
arată că „toată lumea încerca să-şi înece amarul în alcool. Se 
consumau în cantități mari cele mai bune vinuri, lichioruri şi 
mâncăruri”. Toată lumea, fără excepţie, intra într-o discuţie 
legată de „modul şi locul în care să se sinucidă”. Unul dintre cei 
prezenţi în buncăr în momentele respective s-a descris pe sine 
însuşi ca fiind „locatar într-o morgă” în care morții se prefăceau 
că se mai află în viaţă. 

În jurul orei zece şi jumătate a fost deodată mare agitaţie în 
sala de conferinţe. O ordonanţă a raportat că a auzit la un post 
de radio, care transmitea pe unde scurte, ştirea conform căreia 
Mussolini ar fi decedat. Cu două zile, înainte Ducele fusese 

capturat împreună cu prietena sa, Clara Petacci, într-o localitate 
situată în apropierea Lacului Como şi ulterior amândoi au fost 
împuşcaţi. Hitler a fost foarte îngrijorat de soarta pe care a 
avut-o dictatorul italian după împușcare. El se temea să nu fie 
dus la Moscova de către sovietici, pentru a fi purtat într-o „cușcă 
pentru maimuțe” şi pentru a fi prezentat mulţimii ca „trofeu de 
preț”. Mussolini a trezit în mintea lui Hitler aceste imagini 
groaznice. Cadavrul dictatorului italian şi cel al prietenei sale au 
fost duse la Milano, în Piazzale Loreto, unde au fost spânzurate 
cu capul în jos într-o benzinărie, iar mulțimea furibundă a 
scuipat trupurile neinsuflefite şi a aruncat cu pietre în ele. 

Ştirea legată de Duce i-a zguduit pe cei care făceau parte din 
anturajul lui Hitler şi care mai sperau încă. Către seară, Hitler 
i-a transmis lui Jodl un telex în care punea cu disperare cinci 
întrebări: „Să mi se raporteze imediat: 1. Unde este avangarda 
lui Wenck? 2. Când va avea loc un nou atac asupra duşmanilor? 
3. Unde se află Armata a 9-a? 4. Încotro se îndreaptă Armata 
a 9-a? 5. Unde este avangarda lui Holste?” 

Deoarece orele treceau una după alta şi nu primea niciun 
răspuns, Hitler s-a dus în sala de conferinţe pentru a-şi lua 
rămas-bun de la colaboratorii săi. Erau prezenţi Goebbels şi 
soţia lui, Burgdorf şi Krebs, Mohnke, Rattenhuber şi Hewel. Se 
mai aflau acolo secretarele, bucătăreasa lui Hitler, domnisoara 
Manziarly şi militari SS însărcinaţi cu paza şi protecţia dictato- 
rului. În total, douăzeci de persoane. Hitler a dat mâna cu 
fiecare dintre ele, făcând câte o remarcă, dar cuvintele lui, spuse 
aproape în şoaptă, abia dacă se auzeau din cauza zgomotului 
făcut de motoarele cu ajutorul cărora se făcea ventilația în 
buncăr. În cele din urmă, le-a spus tuturor că nu voia să ajungă 
viu în mâinile ruşilor şi că luase hotărârea să-şi pună capăt 
vieţii. Dictatorul i-a dezlegat pe toţi de jurământul pe care il 

depuseseră şi şi-a exprimat speranţa ca aceştia să ajungă în 
mâinile englezilor sau americanilor. Hitler i-a comunicat lui 
Rattenhuber că va rămâne într-un anumit loc din Cancelaria 
Reichului unde va fi „de strajă pe veci”. 

Către ora trei a sosit, în sfârşit, răspunsul lui Keitel şi Jodl. Se 
făceau patru afirmaţii conforme cu realitatea, avându-se în 
vedere întrebările formulate de Hitler: „1. Avangarda lui Wenck 
se află la sud de Schwielowsee. 2. Armata a 12-a nu poate între- 
prinde un atac asupra Berlinului. 3. Armata a 9-a este încercuită. 
4. Grupul Holste este angajat în operaţiuni defensive”. Totul se 
încheia cu o propoziţie, care spulbera orice fel de speranţă: „Nu 
se pot întreprinde din nici un punct atacuri asupra Berlinului.” 

În dimineaţa zilei următoare, pe 30 aprilie, la ora cinci a 
dimineţii, s-a declanşat un puternic foc de artilerie care i-a 
trezit din somn pe toți cei aflaţi în buncăr. O oră mai târziu, 
Mohnke era chemat la Führer. În halat si în papuci de casă, 
Hitler stătea pe un scaun, lângă patul său. Dictatorul a întrebat 
calm cât timp mai pot rezista militarii germani. Mohnke a 
răspuns că nu se mai putea rezista decât cel mult câteva ore, 
deoarece rușii ajunseseră la câteva sute de metri de buncăr. 
Hitler a comentat că toate democratiile apusene au decăzut si 
vor fi conduse de popoare din răsărit, care sunt stăpânite cu 
mână de fier. După aceea, i-a strâns mâna lui Mohnke, spunând: 
„Toate cele bune! Vă mulțumesc. Ceea ce am făcut nu a fost 
doar pentru Germania!” 

La ora șapte, conform relatării unui militar din serviciul de 
pază, Eva Braun a venit la ieşirea din buncăr „pentru a mai 
vedea o dată soarele”, aşa cum ea însăși a spus. După o vreme a 
venit si Hitler si a urcat treptele care duceau la ieşirea din 
buncăr. Când tirul a devenit mai intens, dictatorul a coborât 
scara, dispărând în întuneric. 

Către prânz a avut loc ultima întrunire în cadrul căreia s-a 
discutat situaţia militară. Generalul Weidling a raportat că 
trupele sovietice au atacat Reichstagul si unii militari au ajuns 
deja în tunelul de pe Voßstraße, adică în imediata apropiere a 
Cancelariei. Ela precizat că a trebuit să culeagă informaţii din 
ştirile transmise la posturile de radio străine, deoarece coman- 
dan? trupelor germane nu mai puteau transmite rapoarte. 
Oraşul nu mai putea fi apărat. Poate ar fi bine ca Führerul să 
încerce „să iasă de aici”, să ajungă la Potsdam, unde se afla 
armata comandată de către Wenck. Hitler a exclamat: „Ordinele 
mele nu mai sunt executate!” Wenck i-a spus că în curând 
militarii germani vor termina munifia de care mai dispuneau, 
dar Führerul a declarat că nu va capitula niciodată, după care 
s-a retras împreună cu generalul Krebs. 

Abia acum, în ultimul ceas, dictatorul le permite militarilor 
germani să se retragă, lucru pe care îl interzisese în ultimele 
săptămâni. Putin mai târziu, Weidling primeşte ultimul „Ordin 
emis de Führer”. Acesta a avea următorul conținut: „În cazul în 
care cei ce apără capitala Reichului nu mai dispun de muniţie 
şi de alimente, sunt de acord ca aceştia să se retragă. Comba- 
tanfii se vor retrage în grupuri mici şi vor căuta să se alăture 
militarilor care mai sunt angajaţi în luptă. Dacă nu îi găsesc pe 
aceşti militari, se vor organiza si vor lupta în păduri”. 

După ce se încheie întâlnirea cu generalii, Hitler iese ultimul 
din sala de conferinţe, se apropie de Otto Giinsche şi îi spune 
acestuia că nu vrea să ajungă în mâinile ruşilor nici viu, nici 
mort. El arată, de asemenea, că are de gând să-şi ia viața, întoc- 
mai ca „domnisoara Braun’, cum continua să o numească pe 
aceea care îi devenise soție, si că doreşte ca trupul său să fie ars, 
pentru a rămâne „nedescoperit pe veci”. Günsche i-a promis că 
va lua toate măsurile, astfel încât să fie înlăturate toate rămășițele 

sale pământeşti. Acest aspect a fost atât de important pentru 
Hitler încât l-a consemnat şi în scris. Imediat după aceea, 
Günsche s-a pus în legătură cu şoferul lui Hitler, Erich Kempka. 
Acesta își avea biroul lângă garaje, în apropierea Cancelariei 
Reichului. Günsche i-a cerut lui Kempka să procure o cantitate 
cât mai mare de benzină şi să golească, dacă era nevoie, chiar şi 
rezervoarele vehiculelor aflate în garaj. Când şoferul îl întreabă 
pe Giinsche de ce are nevoie de benzină, îi spune că nu vrea să 
discute la telefon despre acest lucru. Ceva mai târziu, câțiva 
militari SS au înaintat prin ploaia de gloanţe a sovieticilor, 
aducând mai multe canistre pline cu benzină până la intrarea în 
vechiul buncăr. 

Către orele paisprezece, Hitler a luat ultima masă în 
compania secretarelor sale şi a bucătăresei. După atâtea zile 
în care făcuse numeroase crize de nervi, dictatorul pare a fi 
liniştit şi pentru una dintre secretarele sale acea ultimă masă 
pare „un banchet al morţii”. Cu o seară înainte, Hitler îi dă- 
duse respectivei secretare o cutiufä din cupru în care se afla o 
fiolă cu otravă şi îi spusese că acela era un modest cadou de 
rămas-bun. Împotriva aşteptărilor, Eva Braun nu a luat masa 
atunci cu soţul ei. 

Spunând: „A sosit momentul, acum s-a sfârşit”, Hitler s-a 
ridicat curând de la masă şi s-a dus la Goebbels. Văzând că i se 
apropie sfârşitul, Goebbels, omul care vorbise despre onoare, 
dar şi despre sfârşit, a încercat brusc să-l convingă pe Hitler să 
părăsească Berlinul. Dictatorul a invocat argumentele pe care 
însuşi Goebbels le folosise cândva şi i-a pus întrebarea pe care 
le-o adresase tuturor celor care încercaseră să-l convingă să 
părăsească Berlinul: „Unde să mă duc?” Nu era dispus să moară 
pe străzi. În cele din urmă îi spune: „Domnule doctor, ştiţi care 
este decizia mea. Rămâne cum am hotărât!” Hitler îl roagă pe 

Goebbels să plece din Berlin împreună cu soţia si copiii, dar 
acesta îi spune că va rămâne alături de el. 

Führerul îşi ia rămas-bun de la Goebbels şi de la soția aces- 
tuia si îi conduce pe amândoi până la uşă. Acolo il întâlneşte 
pe Heinz Linge, ordonanța lui personală. Își ia rămas-bun de 
la Linge si îi spune să încerce s-o ia spre vest. Heinz Linge, un 
om simplu, îl întreabă pentru ce și pentru cine ar trebui să mai 
facă vreun efort. Hitler îi răspunde: „Pentru omul viitorului”. 
Linge declară că loialitatea lui trece dincolo de moarte, Hitler îi 
strânge mâna si se retrage în apartamentul lui. 

Puțin mai târziu, îşi face apariţia pe coridorul care duce în 
sala de conferinţe. Este alături de soţia lui. Poartă o tunică 
simplă, de uniformă. Pe partea stângă a pieptului are Crucea de 
Fier şi pe dreapta decorația care i se decernase în Primul Război 
Mondial, când fusese rănit. 

Îl aşteptau colaboratorii săi cei mai apropiaţi. Hitler urma 
să-şi ia rămas-bun de la ei în mod oficial. Goebbels, soția aces- 
tuia şi Bormann stăteau în față. În spatele acestora se aflau 
generalii Krebs şi Burgdorf, diplomatul Hewel şi ofițerul de 
legătură al Ministerului Marinei, viceamiralul Hans-Erich Voß. 
În spatele ofiţerilor se aflau Rattenhuber, Günsche, Högl, Linge 
şi secretarele. Hitler a rostit câteva cuvinte pe neräsuflate şi apoi 
s-a retras, în vreme ce Eva Braun a mai rămas câteva clipe în 
compania Magdei Goebbels. Între timp s-au adunat în vechiul 
buncăr câţiva ofiţeri care aveau în subordine militarii însărci- 
nafi cu paza şi protecţia Führerului. 

Nu se ştie dacă Hitler l-a convocat pe pilotul său după această 
întâlnire sau îl chemase deja înainte. Fapt este că Baur vine 
împreună cu loctiitorul său, Georg Betz. Când îl vede pe Baur, 
Hitler îi prinde mâinile într-ale sale, îi mulțumește pentru 
faptul că i-a fost loial ani de zile şi aminteşte din nou despre 

lasitatea şi trădarea care l-ar fi făcut să eşueze. Acum nu mai 
poate continua. Baur încearcă să-l convingă să părăsească Ber- 
linul, arătând că a pregătit mai multe aparate cu o autonomie de 
zbor de 11 000 de kilometri, oferindu-se să-l ducă într-o ţară 
arabă, în America de Sud sau în Japonia. Hitler respinge această 
ofertă, afirmând că pentru el totul s-a sfârşit. El spune că se 
cuvine să ai puterea de a suporta consecinţele faptelor tale. În 
dimineaţa următoare oamenii îl vor blestema, dar „aşa a vrut 
soarta”. 

Îl roagă si pe Baur să facă tot posibilul pentru a arde trupul său 
şi al soţiei sale, pentru că rămăşiţele pământești nu au voie să 
cadă „în mâinile porcilor”, aşa cum s-a întâmplat cu Mussolini. 

Înainte de a se despărți de Baur, Hitler îi dăruieşte portretul 
lui Frederic cel Mare, executat de Anton Graff, portret pe care 
l-a privit de atâtea ori în tăcere. Una dintre telefonistele din 
buncăr îl surprinsese o dată stând la lumina lumânării și pri- 
vindu-l pe Frederic cel Mare, fără a scoate un cuvânt, ca şi când 
s-ar fi aflat în transă. 

După ce pleacă Baur, Hitler revine la gândurile care îl chinuiau 
de ceva vreme. El vrea ca pe piatra sa funerară să se menţioneze 
faptul că „a fost o victimă a generalilor săi”. 

Încă o dată se petrece un lucru neaşteptat. Magda Goebbels 
îşi face apariţia, „are lacrimi în ochi”, este „foarte agitată” şi cere 
să-i vorbească Führerului. Hitler nu voia să o vadă, dar Günsche 
îl convinge să o primească. Magda Goebbels, care era o admi- 
ratoare fanatică a lui Hitler, luase hotărârea de a-şi ucide copiii, 
dacă era cazul. Mai multe persoane încercaseră să o facă să se 
răzgândească, însă femeia răspunde că este ferm hotărâtă chiar 
şi atunci când dictatorul o roagă să nu recurgă la un astfel de 
gest. Spune că nu-şi poate lăsa soțul să moară singur si că, dacă 
va muri ea, trebuiau să moară şi copiii ei. Totuşi, ea şi Goebbels 

începuseră să ezite într-o oarecare măsură. Magda Goebbels îl 
roagă pe Hitler să părăsească Berlinul, în timp ce soţul ei o 
aşteaptă la usa camerei. Hitler nici nu vrea să audă de aşa ceva 
și, conform relatării lui Giinsche, ea „pleacă plângând”, după 
ce se aflase în compania lui Hitler „aproximativ un minut”. 

Artur Axmann a vrut şi el să-i vorbească lui Hitler, dar 
Giinsche i-a spus că avea ordine clare de la Fiihrer să nu mai 
lase pe nimeni să intre la el. În buncăr s-a lăsat din nou o linişte 
apăsătoare. Toţi cei prezenţi acolo s-au strâns în grupuri mici, 
așteptând. De parcă viaţa aceea, guvernată de mai multă vreme 
de tot felul de scenarii, trebuia să aibă în ea şi ceva grotesc, în 
cantina vechiului buncăr câteva persoane încep să danseze cu 
frenezie, eliberându-se astfel de tensiunea nervoasă care le apă- 
sase săptămâni în şir. Regulile pe care le respectaseră cu stricteţe 
erau acum încălcate şi oamenii adunaţi în cantină aveau un 
sentiment de usurare, convinşi fiind că totul se va sfârşi. In 
difuzoare răsuna muzica şi sunetele plăcute pătrundeau până în 
cel mai îndepărtat colţ al labirintului subteran. O ordonanţă a 
fost trimisă în vechiul buncăr pentru a cere să se facă linişte, 
deoarece Fiihrerul se pregătea să moară. Niciuna dintre persoa- 
nele aflate în cantină nu fin cont de mesajul ordonanţei, pentru 
că majoritatea lor au consumat alcool în cantităţi mari şi astfel 
petrecerea continuă. 

Nu se poate stabili cu exactitate ce s-a întâmplat ulterior. 
Unii martori afirmă că s-ar fi auzit o impuscäturä pe la trei si 
jumătate. Secretara Gertraud Junge, care a vrut să urce scările, 
pentru a ajunge în vechiul buncăr şi pentru a scăpa astfel de 
spaţiile înguste, aerul îmbâcsit şi atmosfera melodramatică 
din noul buncăr, a dat peste copiii familiei Goebbels. Ea le-a 
procurat ceva de mâncare, le-a citit chiar câteva povești, pentru 
a-i face să nu se mai gândească la realitatea imediată, și a 

răspuns la întrebările pe care copiii le puneau, pentru că erau 
speriaţi. Secretara îşi aduce aminte că la un moment dat a auzit 
un foc de armă şi că Helmuth, băiatul în vârstă de nouă ani al 
soţilor Goebbels, a spus râzând: „Drept în ţintă!” Există o serie 
de alte persoane, care nu au auzit nicio împuşcătură, din cauza 
zgomotului făcut de motoare si de ventilatoare. Apropiaţii lui 
Hitler, de la care acesta îşi luase rämas-bun, așteaptă cu toții, 
stäpänifi fiind de un sentiment de neliniște. Linge, care se afla 
într-o încăpere rezervată militarilor însărcinaţi cu paza şi care 
consumase mai multe păhărele de Schnaps, pentru a-şi face 
curaj, intră repede într-o cameră care dădea spre apartamentul 
lui Hitler şi simte mirosul de praf de puşcă. Apoi se duce la 
Bormann şi îl informează: „Domnule Reichsleiter, evenimentul 
s-a produs!” Urmafi de Günsche, au intrat cu toţii într-una dintre 
încăperile dictatorului. Hitler se afla pe canapeaua înflorată. Avea 
ochii deschişi si era aplecat înainte. La nivelul tâmplei drepte se 
vedea o gaură de mărimea unei monede. De la rana de la tâmplă 
sângele i se scursese pe obraz. Pe podea se afla un pistol marca 
Walther, de calibru 7,65 mm. În imediata apropiere a armei se 
formase o baltă de sânge. Lângă Hitler se afla, îmbrăcată într-o 
rochie albastră, cu picioarele strâns lipite unul de altul şi cu buzele 
vinete, soţia lui. Pistolul Evei Braun era în faţa ei, pe masă. Nu 
fusese utilizat. Mirosea a praf de pușcă şi a migdale. Unii afirmă 
că, la sfatul unuia dintre medicii din buncăr, doctorul Werner 
Haase, Hitler ar fi luat cianură hidrogenată si apoi s-ar fi împuşcat 
în tâmplă. Există şi persoane care susţin că dictatorul s-ar fi 
împușcat în gură. Pe de altă parte, generalul SS Rattenhuber, care 
s-a informat din diferite surse, afirmă că Hitler ar fi luat otravă 
şi apoi ar fi fost împuşcat de un tert, care primise în prealabil 
ordin să facă acest lucru. Nu se poate determina exact în ce 
mod s-au petrecut lucrurile cu adevărat. 

După ce a rămas inmärmurit preţ de o clipă, Günsche s-a 
dus la apropiații lui Hitler, care aşteptau, a luat poziţia de drepți 
şi a spus: „Raportez că Führerul a murit!” 

Fără a schiţa nici un gest, Goebbels, Krebs, Burgdorf şi ceilalți 
l-au urmat pe Giinsche şi au ajuns în biroul lui Hitler, unde 
Linge îi acoperea cu pături pe decedați. Günsche a dus în sala de 
conferinţe, împreună cu Högel, trupul neînsufleţit al lui Hitler. 
După cum relatează unii martori oculari, picioarele dictatorului 
ieşiseră de sub pătură şi pendulau, lipsite de viaţă. Günsche şi 
Högl erau urmaţi de Bormann, care ducea cadavrul soţiei lui 
Hitler. 

Goebbels a fost primul care a fost în stare să vorbească din 
nou după ce au fost descoperite cele două corpuri neînsuflețite. 
El le-a spus celor din preajma sa că doreşte să se ducă la minis- 
terul său* şi să se plimbe prin clădire, până când va fi răpus de 
un glonţ inamic. În timp ce toată lumea discuta despre cele 
întâmplate şi mai ales despre cele ce aveau să se întâmple în 
continuare, a venit în fugă Erich Kempka, omul care răspundea 
de parcul auto al buncärului. El i-a cerut explicaţii lui Günsche. 
L-a întrebat de ce a cerut canistre cu benzină în condiţiile în 
care buncărul se afla sub tirul artileriei inamice şi a vrut să ştie 
dacă nu cumva Günsche îşi pierduse minţile. Giinsche l-a tras 
pe Kempka deoparte şi i-a spus: „Şeful e mort!” Conform unor 
martori, Kempka a izbucnit: „Cum s-a putut întâmpla aşa ceva? 
Ieri am vorbit cu el! Era sănătos și liniştit! După ce şi-a revenit 
din şoc, el s-a alăturat celor care îşi propuseseră să scoată din 
buncăr trupul neînsuflețit al lui Hitler, în vreme ce Giinsche se 
ocupa de cadavrul Evei. La ieşirea care dădea spre grădină toată 
lumea s-a oprit pentru că Linge, Högl, dar şi alţii au fost nevoiţi 


* Ministerul Propagandei (n.tr.). 

să se retragă în buncăr pentru a nu fi doboräti de gloanţe. După 
mai multe încercări, cei care duceau trupurile au reuşit să le 
aşeze la câţiva metri distanţă de intrarea în buncăr. Bormann 
s-a apropiat, a dat deoparte pătura care acoperea chipul lui 
Hitler, a rămas preţ de câteva clipe în faţa trupului neînsuflețit 
al dictatorului și apoi a intrat în buncăr. Deşi se trăgea în per- 
manenfä, cei prezenţi au vărsat peste cele două cadavre conți- 
nutul a aproximativ zece canistre cu benzină şi au încercat să le 
dea foc folosind chibrituri, care se stingeau din cauza suflului 
exploziilor. 

Günsche a făcut rost de o grenadă, pentru că dorea ca totul 
să se sfârșească mai repede, dar Linge a scos de sub veston 
câteva formulare, a făcut din ele o torță din hârtie, i-a dat foc si 
a aruncat-o în direcţia celor două trupuri neinsuflefite în mo- 
mentul în care tirul celor ce trăgeau asupra buncărului s-a între- 
rupt pentru scurtă vreme. 

Cele două cadavre s-au aprins imediat. O flacără uriaşă s-a 
înălţat şi apropiații lui Hitler au privit totul fără a scoate un 
cuvânt. Rând pe rând, au executat salutul nazist si s-au retras in 
buncăr. Conform relatărilor, trupurile celor doi s-au micşorat 
treptat şi apoi membrele le-au dispărut rând pe rând, mistuite 
de flăcări. 


Între timp, militarii sovietici atacau, în apropiere, Reichstagul, 
care era apărat cu îndârjire. Din motive vag legate de faptul că 
Reichstagul a fost incendiat în 1933 şi că vinovaţi au fost găsiţi 
comuniştii, comandanții armatei sovietice considerau că nu 
Cancelaria Reichului sau Poarta Brendenburg, ci ruina clădirii 
parlamentului de pe Königsplatz ar fi „simbolul Berlinului”. 
Deja, pe malurile fluviului Oder, unităţilor sovietice li se re- 
partizaseră steaguri destinate exclusiv momentului cuceririi 

„Kremlinului Germaniei”. Chiar înainte de ivirea zorilor, tru- 
pele sovietice luaseră cu asalt clădirea Reichstagului, dar fuse- 
seră nevoite să se oprească în faţa ruinei clădirii Operei Kroll, 
situată în apropierea Parlamentului German. Dispunând de un 
număr mare de tancuri, piese de artilerie şi aruncătoare de 
rachete, parte din ele fiind orientate către etajele superioare ale 
Ministerului de Interne al Reichului, militarii sovietici au reluat 
atacul în cursul dimineţii, fără a reuşi să ajungă, însă, la tunelul 
de cale ferată. Şi cel de-al treilea atac, care a urmat după un foc 
susținut de artilerie, a dat greş. În urma acestor evenimente, 
comandanții sovietici au decis să se aştepte căderea serii. Abia 
după lăsarea întunericului, câțiva militari sovietici, puţini la 
număr, au reuşit să ajungă pe treptele Reichstagului si să dina- 
miteze un perete, realizând astfel o cale de acces în clădire. În 
scurt timp, foaierul generos al Reichstagului s-a umplut de 
militari sovietici, care au luptat ulterior pentru cucerirea fiecărei 
încăperi în parte, a fiecărui etaj. 

Abia la ora 24, ora Moscovei, „Stindardul Nr. 5” a fost înfipt 
pe acoperișul Reichstagului de către militari ai Corpului de Gardă 
LXIX, unitate care atacase prima clădirea. Toţi militarii care au 
avut permisiunea să pună steagul pe clădirea cucerită, respectiv 
să asiste la acel moment important, erau membri ai Partidului 
Comunist. Ulterior, s-a descoperit că nişte artilerişti puseseră 
deja un steag pe acoperișul Reichstagului, dar acțiunea lor a fost 
considerată ca fiind „neoficialä” În fotografia realizată dimineaţa 
se vede grupul „oficial” de militari. Generalul Pereviorkin, co- 
mandantul militarilor care au cucerit Reichstagul, prezintă fap- 
tele abătându-se de la realitate şi conferind relatării sale o notă 
poetică: „Abia către seară, când soarele a început să apună, 
luminând cu razele sale roşii întregul orizont, doi dintre soldaţii 
noştri au arborat steagul victoriei pe cupola înnegrită de fum”. 


128 JOACHIM FEST 


Fotografia „oficială”, dar nu neapărat conformă cu realitatea, în care se prezintă momentul 
arborärii steagului pe clădirea cucerită a Reichstagului. Momentul a fost imortalizat de către 
celebrul fotograf sovietic Evgheni Haldei. 


În realitate, luptele înverșunate care s-au purtat în labirin- 
ticele subsoluri ale Reichstagului şi în care militarii sovietici 
s-au împușcat uneori reciproc au durat până pe 2 mai la prânz. 
Când cei care apărau clădirea au rămas fără muniţie, au conti- 
nuat să lupte folosindu-se de cuțite. Confruntärile au continuat 
chiar şi când militari ai Armatei Roșii au pătruns în Parizer 
Platz şi au ajuns la etajele superioare ale clădirii unde unii dintre 
ei au ținut cu orice preţ să-şi scrijelească numele pe pereţi. 
Câteva femei germane au venit să măture în faţa clădirii, în 
vreme ce, în subsol, militarii sovietici foloseau aruncătoarele 
de flăcări împotriva ultimilor apărători. Abia atunci luptele 
pentru cucerirea Reichstagului au luat sfârşit cu adevărat. 

Nu s-a încheiat, însă, si războiul. Afirmația pe care sovieticii 
o făceau de mai multe săptămâni, conform căreia cucerirea 
Reichstagului înseamnă sfârşitul războiului, avea caracter sim- 
bolic. În momentul în care mareșalul Jukov îl întrebase pe 
generalul Chuikov dacă va fi cucerit întreg Berlinul în cinstea 
zilei de 1 Mai, aşa cum se prevăzuse, acesta răspunsese că nu se 
putea spera „la o capitulare în viitorul apropiat” a germanilor, 
care rezistau cu încrâncenare. Erorile tactice care se comiseseră 
pe Inältimile Seelow îşi cereau încă o dată tributul. 

În cursul după-amiezii, Rattenhuber a cerut din nou ben- 
zină, deoarece se pare că trupurile neinsufletite ale lui Hitler si 
ale soției sale nu arseseră în totalitate. Îndată ce a sosit benzina, 
militari din serviciul de pază au aruncat canistrele, deschise, 
direct din buncăr peste cadavre. 

Către seară, când Unterfiihrerul SS Hermann Karnau s-a 
apropiat de locul în care avusese loc incinerarea, a constatat că 
din cele două trupuri lipsite de viață nu mai rămăseseră decât 
scheletele. Încercând să le împingă într-o gaură din pământ, 
rămăşiţele s-au dezintegrat într-o morman plat de cenușă, ca 
atinse de o mână spectrală. Către orele opt seara, ofițerul SS s-a 
dus încă o dată în locul în care fuseseră arse cele două trupuri 
şi a observat cum „cenușa era risipită de vânt”. 

Sfârşitul rămâne neclar. Giinsche spune că a trimis nişte 
militari SS să risipească cenuşa. Ulterior, i s-a raportat că sarcina 
a fost îndeplinită. Dar niciunul dintre cei care îi promiseseră 
lui Hitler că trupul său și cel al soţiei sale vor fi arse nu s-a con- 
vins el însuşi că focul le mistuise cu adevărat. Nici măcar 
generalul Baur, care îi făgăduise că va verifica dispariţia com- 
pletă. Conform unei mărturii, doar Bormann şi Rattenhuber 
au ieşit pentru scurtă vreme din buncăr, la căderea nopții. Un alt 
martor a susținut că rămășițele au fost puse pe o foaie de cort, 

răsturnate într-un crater făcut de o grenadă şi acoperite apoi 
cu pământ. După această operaţie, pământul a fost tasat cu un 
tärus din lemn. Dar nimeni nu a putu confirma că tirurile de 
artilerie, care au continuat vreme de 20 de ore, şi aruncătoarele 
de flăcări folosite de trupele sovietice au putut permite ase- 
menea manevre. 

Rattenhuber relatează că ar fi spus, la locul incinerării, în 
timp ce plângea: „I-am slujit Führerului timp de 20 de ani si 
acum iată-l zăcând aici”. Într-adevăr, despărțirea de Hitler s-a 
produs brusc, sfârşitul dictatorului fiind unul violent. Într-una 
dintre imaginile pline de patetism legate de sfârşitul său, Hitler 
îşi dorise ca locul de veci să fie în turnul unei clopotniţe foarte 
înalte, pe malul Dunării, dominând orașul său natal, Linz. În 
loc de asta, a fost îngropat printre dărâmături, în spatele Cance- 
lariei Reichului, care fusese distrusă, printre bucăţi de beton, 
moloz si mizerie. 


CAPITOLUL AL ŞASELEA 


Dorinţa de a distruge 


Se spune că doar sfârşitul unei vieţi sau al unui fenomen 
istoric scoate la iveală elementele determinante care au dus la 
acest sfârşit. Printre întrebările care se pun în legătură cu 
declinul lui Hitler se numără şi aceea dacă, în după-amiaza zilei 
de 30 aprilie, când şi-a curmat viaţa împuşcându-se, el a consi- 
derat că acţiunile sale s-au soldat cu un eşec. Răspunsul nu 
poate fi dat atât de uşor pe cât s-ar părea şi fiecare persoană 
care a reflectat mai mult asupra acestui aspect a avut ezitări în 
a da un verdict. 

Dacă avem în vedere ce s-a petrecut în lunile precedente lui 
mai 1945, putem constata că nu este vorba doar de cumplita 
teamă față de înfrângerea totală: oraşe distruse, milioane de 
oameni, care fug din calea războiului, haos general. Se pare că 
în Reich, care este învins de multă vreme, conducătorii nu vor 
doar să prelungească războiul, dar sunt mânaţi de dorinţa ca 
țara să piară în cel mai pur sens al cuvântului. 

Deja în toamna anului 1944, când adversarii se apropiau de 
granițele Germaniei, Hitler dăduse o serie de ordine care aveau 
la bază principiul „pământului pârjolit”, aplicat atât pe Frontul 
de Vest, cât şi pe cel de Est, şi extins asupra teritoriului Reichului. 
Hitler a cerut ca tot ceea ce servea la asigurarea condiţiilor de 
existenţă să fie distrus. Urmau să fie distruse instalaţiile indus- 
triale, sistemele de utilităţi, de canalizare, liniile de cale ferată şi 
cele telefonice; fiecare pod să fie aruncat în aer, fiecare gară să 
fie distrusă; nici măcar monumentele și clădirile cu valoare 
istorică nu trebuiau să rămână în picioare. Câteva luni mai 
târziu, la 19 martie 1945, Hitler a emis aşa-numita „Dispozitie 
Nero), care purta sugestivul titlu „Măsuri de distrugere pe terito- 
riul Reichului”. În acest document este exprimată din nou în 
mod cât se poate de clar intenţia sa de a transforma totul într-un 
„deşert al civilizației”. Hitler dispune: „Toate dispozitivele mili- 
tare, facilităţile de transport, rețelele de comunicaţii şi insta- 
latiile industriale sau destinate alimentării, precum şi bunurile 
de pe teritoriul Reichului, de care duşmanul s-ar putea folosi 
imediat sau într-un viitor apropiat în vederea continuării ostili- 
tätilor, vor fi distruse”. În continuare se dau si detalii legate de 
modul în care urma să se acționeze. 

În numeroase localități s-a început, în virtutea dispoziţiei 
amintite, demolarea fabricilor, a minelor si a depozitelor de 
alimente. De asemenea, s-au luat măsuri pentru a arunca în aer 
linii de cale ferată şi pentru a a face impracticabile canalele 
navigabile, scufundându-se bărci încărcate cu ciment. În același 
timp, odată cu victoriile obținute de către trupele americane în 
vest, a devenit o practică evacuarea de oraşe si aşezări rurale, cu 
toate că masele de oameni care rätäceau dezorientafi nu au 
făcut decât să creeze haos în teatrele de luptă şi să împiedice 
ducerea la bun sfârşit a anumitor operațiuni militare. Atunci 

când unul dintre generalii armatei germane a încercat să îl con- 
vingă pe Hitler să renunţe la evacuări, pentru că sute de mii de 
oameni erau privaţi de mijloace de transport, asistenţă medi- 
cală, adăpost şi în general de tot ceea ce le era necesar pentru 
a-şi asigura traiul, dictatorul s-a îndepărtat fără a rosti un 
singur cuvânt. Conform unui ordin „al steagurilor” toţi bărbaţii 
din clădirile unde se arbora un steag alb, urmau să fie împușcați 
pe loc. Într-o recomandare de la sfârşitul lui martie 1945 se 
spunea că „lupta trebuie să fie dusă cu fanatism şi nu se poate 
ţine cont de populaţia civilă”. 

Nu trebuie să se înţeleagă în mod greşit că aceste ordine ar 
reprezenta un ultim mijloc de a face faţă cu disperare unui 
duşman superior din punct de vedere numeric, care se apropia 
de graniţele țării. Pentru Hitler, ele au reprezentat un mod 
preferat de acţiune. Dispoziţia legată de demoläri ilustrează cel 
mai bine modul său de gândire. Prin ordinele sale se face auzită 
vocea sa. Glasul său se aude si atunci când dă naștere unei 
adevărate mişcări care merge pe ideea „să facem totul ţăndări”. 
După preluarea puterii de către nazişti, această temă a fost 
înlocuită de lozincile în care era vorba despre onoare si pace, iar 
în primii ani de război a fost acoperită de fanfarele prezente la 
manifestările organizate cu diferite ocazii. Opozantii naziștilor 
adaptaseră un vers al unui bine-cunoscut cântec şi declamau: 
„Căci astăzi distrugem Germania şi mâine lumea-ntreagă”. 
Odată cu ordinele legate de tactica „pământului pârjolit; acest 
vers devine realitate. 

Cât de puternică era dorinţa de distrugere, care luase naştere 
deja în anii de dinainte de război, devine clar nu numai din 
reproşurile pe care şi le face Hitler sieşi, afirmând că a cedat 
prea mult. Şi Goebbels îşi exprimă la un moment dat regretul 
că „nu s-a distrus mai mult”. În 27 aprilie 1945, în timpul 

întrunirii în cadrul căreia se discută situaţia din teatrele de 
luptă, se pune întrebarea ce ar fi mai bine să se facă după 
victoria finală. Comandantul „Citadelei”, Grupenführerul SS 
Mohnke spune, privindu-l pe Hitler: „Nu am dus la îndeplinire 
tot ceea ce am vrut să facem în 1933, mein Führer!” 

Mohnke nu era, însă, un cinic şi cu atât mai puţin un om 
care să devină ironic atunci când se află într-o situaţie dificilă. 
Fiind unul dintre apărătorii inversunafi ai regimului nazist, el 
nu exprimase decât ceea ce se ascundea în spatele lozincilor 
legate de salvarea lumii: o nemăsurată dorinţă de distrugere, 
reprezentând adevărata faţă a dictatorului şi a apropiaților săi. 
În timpul ascensiunii şi dominaţiei naziștilor, aceștia au avut 
nevoie de dușmani, şi-au alimentat conştiinţa cu dușmănie, 
s-au definit prin dusmänie şi au făcut totul pentru a avea dus- 
mani, chiar si acolo unde aceştia lipseau initial. Şi trebuie spus 
că au reușit din plin acest lucru. 

În ceea ce îl priveşte pe Hitler, nu avem de-a face doar cu un 
sentiment de amărăciune şi cu o senzaţie de teamă. Este vorba 
despre un amestec complicat de sentimente, care îl aduc pe 
dictator în situaţia de a vedea înfrângerea ca pe un spectacol 
apocaliptic. Încă din martie, Goebbels afirmase în cadrul unei 
conferinţe de presă: „Dacă noi vom pieri, va pieri odată cu noi 
întreg poporul german şi va pieri cu atâta fală, încât chiar si 
după o mie de ani pieirea germanilor va avea un loc de frunte 
în istoria lumii”. 

Hitler si apropiații săi îşi puseseră, de asemenea, în gând să 
rămână în conştiinţa lumii ca un adevărat mit. Prin adevărata 
sărbătoare a morţii pe care o organizează precum conducătorii 
germanici din timpuri străvechi, naziștii nu fac decât să sacrifice 
nenumărate vieți omeneşti. Conform statisticilor, în ultimele 
săptămâni ale celui de-al Doilea Război Mondial au murit 


În buncăr cu Hitler 135 


zilnic zeci de mii de oameni. Armata a 9-a, ai cărei comandanţi 
au cerut permisiunea să ordone retragerea, lucru pe care Hitler 
l-a interzis în mai multe rânduri, şi ai cărei militari şi-au pierdut 
viaţa inutil la finele lui aprilie 1945, reprezintă doar un exemplu 
care ilustrează ideea că extraordinar de mulţi oameni au murit 
fără nici un rost. Un alt exemplu, în care numărul morţilor este 
cu mult mai mare, il reprezintă ofensiva organizată pe Fontul de 
Est, care debutează cu măsuri de exterminare, vizafi fiind re- 
prezentantii aşa-numitelor „rase inferioare”, respectiv persoa- 
nele de origine slavă şi evreii. 


Reprezentanţii regimului nazist au trecut la măsuri din ce 
în ce mai dure, pe măsură ce situaţia trupelor germane devenea 
tot mai dificilă. Ei au încercat să prelungească războiul cât mai 
mult. Chiar şi amiralul Dânitz, care se considera un comandant 
aspru, dar corect, nu s-a sfiit să laude criminali. Printr-un ordin 
de zi secret, din 1945, el îşi exprimă „deplina apreciere” şi îl pre- 
zintă drept exemplu pe un subofițer care le-a ordonat paznicilor 
dintr-un lagăr pentru prizonieri australieni să îi ucidă „în mod 
planificat şi discret, astfel încât să nu bată la ochi” pe prizonierii 
germani din lagărul respectiv care recunoscuseră că erau îm- 
potriva regimului nazist. Acesta nu este un caz singular. Se pare 
că dorinţa lui Hitler ca totul să fie distrus a crescut pe măsura 
trecerii timpului. În nenumărate cuvântări sau discuţii, el a 
vorbit despre cele două variante: „dominație asupra lumii sau 
pieire”. În realitate, această alternativă nu a existat, deoarece 
dictatorul dorea numai să distrugă. 

Numai un observator superficial ar putea fi păcălit de atacu- 
rile de disperare pe care Hitler le are în ultimele săptămâni de 
război. Cel care aruncă în luptă armate care nu mai există şi îşi 
declară din când în când speranţele deşarte legate de victorie 

nu îşi doreşte, de fapt, decât să-şi prelungească viața cu câteva 
zile. Dominante sunt, însă, ura față de toată lumea şi dorinţa de 
a distruge, care devin evidente din ordinele date, din care reiese 
că dictatorul nu a ţinut cont de nimic si de nimeni chiar din 
momentul în care începe războiul. Franz Halder, cel care a fost 
pentru o vreme şeful Statului- Major General al armatei germane, 
a declarat că, în cursul ofensivei împotriva Poloniei, Hitler a in- 
sistat ca Varşovia să fie bombardată, deşi polonezii erau pe 
punctul de a se preda. El nu s-a arătat impresionat de fotogra- 
fiile în care se prezentau distrugerile cauzate de bombarda- 
mente şi şi-a dorit și bombardarea Parisului, a Moscovei și a 
Leningradului, deoarece îi făcea plăcere să distrugă. Mai mult 
chiar, ar fi dorit ca asupra Manhattanului să fie lansat un atac 
cu bombe şi rachete. 

Numeroase planuri de distrugere pe care le pusese la punct 
se soldaseră însă cu eşecuri. Acum, când Reichul era distrus, 
Hitler este cuprins de satisfacţie. Putem fi siguri că apocalipsa 
ultimelor săptămâni ale războiului i-a oferit o satisfacţie mai 
mare decât aceea dată de victoriile armatei germane, obţinute 
cândva. În momentul în care au fost declanșate bombarda- 
mentele asupra orașelor germane, Hitler a spus că Aliaţii nu ar 
fi cunoscut foarte bine planurile mai noi ale oraşelor Reichului, 
dar că „tot reuşiseră să facă ceva”. Aceste lucruri nu fuseseră 
spuse cu ironie, ci într-un mod cât se poate de serios. 

Este cert faptul că Hitler şi-ar fi dorit ca „ultimul act” să fie 
unul grandios, să aibă în sine ceva dintr-o operă, să cuprindă şi 
ceva patos, dar să şi înspăimânte, fiind în cele din urmă un fel 
de salut apocaliptic. A fost, totuşi, un sfârşit de care lumea îşi va 
aminti cu siguranţă. 

Dictatorul îşi dorise toată viaţa să se bucure de faimă, de 
faima pe care o are un om de stat, un conducător care îşi domină 

supuşii cu mână de fier, dar şi de faima pe care o are un mare 
comandant de oşti. Pentru fiecare dintre aceste roluri Hitler era 
influenţat, printre altele, prea mult de Wagner şi purta în suflet 
o dorință mult prea mare de prăbușire. Copil fiind, văzuse la 
Opera din Linz, de la galerie, o reprezentaţie cu „Rienzi”. În 
spectacol se prezintă povestea unui tribun din Evul Mediu care 
nu este înţeles de lume şi care alege în cele din urmă să moară. 
„În ceasul acela a început totul!”, avea să spună Hitler la câteva 
decenii după ce fusese la respectivul spectacol. 'Tot ce pusese el 
în scenă avea să se sfârșească tragic. Nu doar că a luat în calcul 
măsuri împotriva propriului popor, ci şi-a însuşit întru totul 
această idee. Deja la 27 noiembrie 1941, moment în care începe 
catastrofa cauzată de atacul dat asupra Moscovei şi se întrevede 
posibilitatea ca Germania să fie înfrântă, Hitler le mărturisește 
unor străini, care îl vizitează, că „poporul german urmează să 
piară... să fie nimicit” în situaţia în care nu va mai fi „suficient 
de puternic şi gata de sacrificiu”. Hitler susține, de asemenea, că 
poporul german „trebuie să sângereze, dacă doreşte să existe” şi 
că „nu va vărsa nicio lacrimă” pentru el. La 19 martie 1945, i-a 
spus lui Albert Speer „pe un ton glacial”: „Dacă vom pierde 
războiul, va fi pierdut şi poporul. Nu este necesar să luăm în 
calcul lucrurile de bază care îi sunt necesare poporului pentru 
a continua să existe în condiţii dintre cele mai primitive. 
Dimpotrivă, este mai bine să distrugem chiar noi aceste lucruri, 
deoarece poporul s-a dovedit a fi mai slab şi viitorul îi aparține 
exclusiv poporului de la Răsărit. Cei ce vor rămâne în urma 
acestei lupte vor fi cei lipsiţi de valoare, pentru că aceia buni au 
căzut”. 

În toate deciziile pe care le ia, mai ales după înfrângerea 
suferită de germani la Stalingrad şi după ce soarta războiului 
începe să se schimbe, se observă ura sa față de germani. Ela 

stabilit strategia ultimei faze a conflagrației, începând cu repeta- 
tele ezitări în ceea ce priveşte organizarea unui sistem defensiv 
bine pus la punct, până la organizarea ofensivei din Ardeni, în 
decembrie 1944, pentru care a retras un număr mare de militari 
de pe Frontul de Est, dorind ca prin ameninţarea „venirii ruşilor” 
să mobilizeze populaţia, care era oricum sătulă de război. Cu 
doi ani înainte, anunţase că, dacă va fi nevoie, îi va chema la 
arme pe cei care au împlinit vârsta de 14 ani, pentru că „este 
mai bine ca ei să cadă luptând împotriva duşmanilor de la 
Răsărit decât să fie supuşi la tortură sau să ajungă nişte sclavi 
după ce războiul va fi pierdut”. La un moment dat, Hitler este 
scandalizat de faptul că în vest oamenii înlătură tot ceea ce ar 
putea bloca înaintarea tancurilor inamice şi scot steaguri albe 
la ferestre, deşi li s-a interzis acest lucru. Un întreg corp de 
armată a dispărut fără urmă. „Este ruşinos!” Dacă la început se 
concentrase asupra operaţiunilor militare, Hitler ajunge să ia 
măsuri punitive împotriva propriului popor. Așa cum spusese 
el însuși în 1941, „poporul german urmează să piară, să fie 
nimicit”. El însuși era gata să facă tot ce era necesar pentru ca 
lucrurile să se întâmple astfel, dar se arăta dispus să țină cont de 
„regulile eterne” ale luptei pentru supraviețuire. 

Având în vedere toate acțiunile pe care le-a întreprins, Hitler 
a fost animat până în ultima clipă de dorinţa ca totul să se 
sfârșească. Toţi martorii oculari afirmă că degradarea fizică - 
Hitler mergea cocoşat, îşi târa picioarele şi avea o voce care 
trăda epuizarea - se afla în antiteză cu energia si dorința lui de 
a se impune. Una dintre persoanele care au fost prezente în 
buncărul dictatorului îl descrie sugestiv, afirmând că este „o 
ruină care înghite prăjituri”. Numai că această ruină continuă să 
se bucure de autoritate. La jumătatea lui martie, îşi face apariția 
în buncăr Gauleiterul Albert Forster, care vine din Gdansk. 

Acesta este disperat şi spune că rușii au venit cu 1 100 de tancuri 
la porţile oraşului, iar germanii nu dispun decât de patru 
tancuri „Liger”. Forster este hotărât să îi prezinte situaţia dispe- 
rată şi să-l facă pe dictator să ia o hotărâre în acest sens. După 
ce iese din biroul lui Hitler, Forster are o cu totul altă stare de 
spirit, este „complet schimbat” şi spune că „Führerul va salva 
Gdanskul! Nu există nicio îndoială în privinţa asta!” Generalul 
SS Karl Wolff, care vine la Hitler în 18 aprilie pentru a-i raporta 
situaţia disperată din teatrele de luptă, pleacă liniştit, deoarece 
dictatorul i-a prezentat planurile sale grandioase. 

La o apreciere în ansamblu, se observă că Hitler rămăsese 
ancorat în sfera politicului, avându-se în vedere talentul său de 
a pleda pentru ceva, asemeni unui avocat. Se observă, de aseme- 
nea, foarte clar, că Hitler nu avea capacitatea de a trece dincolo 
de obiectivele de ordin militar. În anii 1930 obținuse victorie 
după victorie efectuând operaţiuni-surpriză sau amenințând, 
pentru ca apoi să exprime gânduri paşnice. Într-un timp relativ 
scurt, reuşise să-şi atingă primul obiectiv, acela de a distruge 
sistemul puterilor europene. La finele anului 1937, comporta- 
mentul lui Hitler crea impresia că s-a săturat de victoriile 
obţinute uşor si că doreşte să revină la acel „unic principiu” al 
luptei cu orice preţ, principiu de care finuse cont toată viaţa, 
aşa cum subliniase el însuși într-un discurs. 

Până la declanșarea războiului, dictatorul nu mai are nici un 
fel de iniţiativă politică. Sigur pe sine, la Conferinţa de la 
Minchen din 1938 îi lasă pe reprezentanţii puterilor apusene, 
care dau dovadă de lasitate si au reacţii surprinzătoare, să actio- 
neze cum doresc, fiind nemulțumit doar de faptul că vesticii nu 
îi permit să declanşeze deja războiul, aşa cum şi-ar fi dorit. 
După ce germanii obţin victoria asupra Poloniei şi un an mai 
târziu asupra Franţei, Reichul German şi-ar fi putut asigura 


140 JOACHIM FEST 


hegemonia în Europa. Hitler nu a realizat că exista această posi- 
bilitate şi nici nu s-a gândit vreodată la ea. Aproape că am fi 
tentaţi să credem că succesele militare pe care le obține îi dau 
un sentiment de nemulţumire, deoarece pentru el o victorie 
obţinută fără un război în adevăratul sens al cuvântului nu avea 
nicio valoare. 

Se pare că şi ideea conform căreia o perioadă îndelungată 
de pace „nu face bine |Germaniei)”, idee pe care o împărtășește 
şi generalilor săi în august 1939, stă la baza faptului că, în anii 
care au urmat, Hitler nu s-a implicat în viaţa politică. Dictatorul 
nu ţine seama de sfaturile persoanelor din anturajul său sau de 
cele ale politicienilor străini, cum ar fi Mussolini, Horthy sau 
Laval, care îl îndemnau să recurgă la mijloace diplomatice înainte 
de a declanşa un război. Este drept, în iarna 1942-1943, când se 
schimbă soarta războiului, Hitler a susținut că ostilitățile trebuie 
să continue, venind cu argumentul că „acea coaliție împotriva 
firii între capitalism şi bolşevism se va rupe şi, după ce se va fi 
rupt, va sosi momentul pentru tratative”. Dar, de câte ori i s-a 
ivit ocazia de a rupe coaliția, nu s-a folosit de oportunitate. 
Goebbels notează în jurnalul său, vădit iritat, că a făcut presiuni 
asupra lui Hitler, dar „uneori ai impresia că este cu capul în 
nori”. Pornind de la această afirmaţie a lui Goebbels, Sebastian 
Haffner* a tras concluzia că Hitler nu avea imaginaţia construc- 
tivă a omului de stat si că, de la finele anilor 1930, nu mai dispu- 
nea nici de aşa-numita mobilitate tactică. El susține că „lipsa 
abilităţilor” l-ar fi făcut pe Hitler să eşueze. 

Mergând mai departe, am putea ajunge chiar la concluzia că 
Hitler nu a fost toată viaţa lui decât un fel de şef al unei bande, 
ce-i drept uns cu toate alifiile, având un soi de machiavelism 


* Jurnalist şi istoric german (n. red.). 

de care nu dădea dovadă niciun politician european responsabil. 
Tocmai această nepăsare faţă de mijloacele de care se folosea 
pentru a-şi atinge scopurile l-a ajutat să se bucure de succes cel 
puţin o vreme. Ca orice şef de bandă, el nu are alt scop decât 
acela de a-şi distruge adversarul şi de a pune mâna pe pradă. 
Asa cum aveau să constate cu uimire generalii săi si mai târziu 
cercetătorii şi istoricii, conflictul în care s-a aflat cu aproape 
întreaga lume nu a fost generat pentru că urmărea un anumit 
obiectiv de natură militară. În februarie 1941, când se mai 
întreba încă dacă se cuvine să înceapă un an mai târziu ofensiva 
împotriva Uniunii Sovietice, îngrijorat de perspectiva păcii, 
Hitler îi solicită lui Jodl un „studiu temeinic” legat de posibili- 
tatea iniţierii unei campanii militare împotriva Afganistanului 
şi a Indiei! 

Celor ce voiau să afle de la Hitler la ce anume se va ajunge în 
urma războiului, dictatorul le vorbea despre „întinderi nesfâr- 
şite” şi se lansa în tirade legate de resurse nesfârşite de materii 
prime, popoare inferioare şi „graniţe veşnic scăldate în sânge”. 
Nici chiar în însemnările din februarie şi aprilie 1945, care con- 
stituie un fel de post-scriptum al viziunii sale în ceea ce priveşte 
perioada de dominație nazistă, teritoriile cucerite nu sunt 
altceva decât puncte de pornire către noi teritorii care trebuie 
cucerite. Hitler recunoaşte că este dur şi nesupus, că nu urmă- 
reşte un anumit scop și că vrea să instaureze „străvechea lege” 
a dreptului celui mai puternic de a fi stăpân, lege care, în accep- 
tiunea sa, nu se mai făcea simțită de multă vreme. În toamna 
anului 1943, când ministrul de Externe al Reichului încearcă 
să-l convingă să încheie un acord de pace cu Moscova, Hitler 
ridică din umeri, spunând: „Ştiţi, domnule Ribbentrop, dacă 
închei astăzi un acord de pace cu Rusia, mâine o voi ataca. Nu 
sunt în stare să procedez altfel”. Hitler a afirmat la un moment 

dat că dorea să intre în istorie fiind un bărbat „cum nu a mai 
existat vreodată altul”. Circumstantele în care a murit în acel 
„aşezământ al morţii” despre care vorbea una dintre persoanele 
care a stat în buncărul lui Hitler, dispoziţiile nebuneşti, crizele 
de nervi, incäpäfänarea cu care a vrut să creadă că războiul nu 
era pierdut, toate ne duc la concluzia că intuia de ceva vreme 
faptul că eşuase. Sfârşitul era însă și o eliberare. Ultima dorință 
a lui Hitler a fost una definitorie pentru întreaga perioadă în 
care a condus destinele Reichului, o dispoziţie prin care cerea 
să se distrugă ceva: trupul său. 


CAPITOLUL AL ŞAPTELEA 


Capitularea 


În seara zilei de 30 aprilie, după ce cadavrul lui Hitler şi cel 
al soţiei sale au fost arse, ulterior fiind împrăștiată cenușa, per- 
soanele din anturajul dictatorului, care s-au văzut fără conducă- 
tor, s-au adunat pentru a se sfătui. După ce au fost formulate 
mai multe păreri, Bormann a sugerat o operaţiune de ieşire din 
încercuirea duşmanilor cu ajutorul celor câteva sute de militari 
care erau însărcinaţi cu paza şi apărarea Cancelariei Reichului 
şi făceau parte din ceea ce se numea Leibstandarte. Mohnke le-a 
explicat însă că o asemenea acțiune nu ar avea nicio şansă de 
reușită și ar fi de-a dreptul absurdă. În cele din urmă, s-au decis 
cu toţii să demareze negocierile cu ofiţerii de rang înalt din 
armata societică. În acest sens, generalul Krebs urma să meargă 
la Chuikov, la Tempelhof. 

Către orele două noaptea, Krebs porneşte la drum şi ajunge 
o oră şi jumătate mai târziu la Schulenburgring, unde Chuikov 
rechizitionase o reşedinţă. Surprins de această vizită, generalul 

sovietic nu are timp să-i adune pe membrii statului său major. 
De aceea el ia hotărârea ca persoanele în compania cărora se 
află, mai precis doi scriitori, ordonanța sa si alte câteva persoane, 
să fie prezentaţi drept „consilierii săi de război”. Printre cei care 
se aflau alături de Chuikov se găsea şi compozitorul Matvei I. 
Blanter, care primise de la Stalin dispoziţia de a compune o 
simfonie a cuceririi Berlinului. 

Când s-a constatat, însă, că Blanter nu avea uniformă mili- 
tară şi drept urmare nu putea fi prezentat ca fiind ofiţer al 
Armatei Roşii, Chuikov îl închide într-un dulap si îi cere să nu 
scoată nici măcar un sunet. 

După câteva fraze de complezenţă, Krebs trece la subiect. El 
îi mărturiseşte lui Chuikov că este primul străin care află că 
Hitler şi cea care îi devenise de curând soţie s-au sinucis cu o zi 
în urmă în buncărul aflat sub Cancelaria Reichului. Generalul 
sovietic nu ştie nimic despre existenţa unui buncăr sub Cance- 
laria Reichului, nu are nici un fel de informaţie despre Eva Braun 
şi nu a aflat că Hitler s-a sinucis. Cu toate acestea, el mimează 
nepăsarea şi îi spune lui Krebs că ştia tot! Krebs îi citeşte lui 
Chuikov un înscris redactat de către Goebbels, în care era vorba 
despre dispoziţiile lui Hitler în ceea ce priveşte conducerea 
Germaniei după moartea sa şi despre „tratative de pace între 
cele două state, care au înregistrat pierderi mari în timpul 
războiului”. 

Fără a ezita nici măcar o clipă, generalul sovietic spune în 
câteva cuvinte că propunerea germanilor ar fi o tardivă încercare 
ca, prin negocieri separate, să distrugă alianța existentă între 
sovietici şi puterile din Vest. Apoi, spune el, ar mai fi câteva 
probleme. Mai întâi, ar fi necesar să fie pus la curent mareşalul 
Jukov, apoi să fie trezit din somn şi informat Stalin. Or, niciunul 

dintre cei amintiţi nu dorea negocieri bilaterale. Chuikov a 
respins şi ideea unui acord de încetare a focului, spunând că 
nu se putea lua în discuţie decât o capitulare necondiționată, vala- 
bilă fie pentru Berlin, fie pentru Reichul German în ansamblul 
său. 

Cum se întâmplă în cazul fiecărei tragedii, nici în cea despre 
care discutăm nu au lipsit accentele comice. După ce a stat 
câteva ore nemișcat, Blanter a căzut pur şi simplu din dulapul 
în care era ascuns, întinzându-se cât era de lung pe podeaua 
încăperii în care aveau loc discuţiile dintre generalul sovietic şi 
Krebs! După ce i s-a acordat asistenţa necesară compozitorului 
care leşinase şi după ce acesta a fost dus într-o altă încăpere, 
discuţiile au continuat ca şi când nu s-ar fi întâmplat nimic! 
Sovieticii au ridicat tonul în momentul în care Krebs a afirmat 
că nu putea să fie de acord cu ideea capitulării fără a fi discutat 
în prealabil cu Goebbels sau cu Dönitz. În final, Krebs a obținut 
de la sovietici un înscris în care erau formulate cinci condiţii: 
„1. Berlinul capitulează. 2. Toți cei care capituleazä vor depune 
armele. 3. Tuturor soldaţilor şi ofiţerilor li se garantează faptul 
că vor fi lăsaţi în viaţă. 4. Ränitilor li se va acorda asistenţă. 5. Se 
va putea negocia cu aliaţii, asigurându-se în acest sens un sistem 
de telecomunicaţii”. Chuikov subliniază că, dacă aceste condiţii 
nu vor fi respectate, lupta va fi reluată, apelându-se la toate 
mijloacele disponibile. După ce discutase aproape douăsprezece 
ore cu sovieticii, Krebs se întoarce la Cancelaria Reichului. 

Goebbels era revoltat. Ela afirmat că şi cu ani în urmă apă- 
rase Berlinul împotriva comuniştilor. „Puținele ceasuri pe care 
le mai am de trăit în calitatea mea de Cancelar al Reichului 
German’, spune Goebbels, „nu mi le voi petrece semnând un 
act de capitulare”. Toţi cei prezenţi în jurul lui sunt scandalizati 

se agită şi sunt de acord asupra unui singur lucru: negocierile 
vor fi întrerupte şi nu vor mai fi reluate cu nici un preţ. 

În această atmosferă, Hans Fritzsche, un înalt funcţionar din 
ministerul condus de Goebbels s-a decis să negocieze capitu- 
larea pe cont propriu. S-a dus în biroul său din Wilhelmplatz şi 
a redactat un act adresat mareșalului Jukov. Când actul era gata, 
a năvălit în birou generalul Burgdorf, care se afla în stare de 
ebrietate. Tremurând de furie, ofițerul l-a întrebat pe Fritzsche 
dacă avea într-adevăr de gând să le predea ruşilor oraşul. În 
momentul în care Fritzsche a confirmat că asta urmează să facă, 
generalul a început să urle, spunând că în aceste condiţii se 
vedea nevoit să-l împuște, deoarece ordinul Fiihrerului, prin 
care se interzicea capitularea, era încă în vigoare. Mai mult, 
Fritzsche, care era civil, nu avea nici un drept să negocieze. 
Generalul a scos pistolul cu mişcări nesigure, dar transmisio- 
nistul care îl adusese la Fritzsche şi care aștepta în pragul uşii l-a 
lovit peste mână si arma i-a scăpat. Glonţul, care îi era destinat 
lui Fritzsche, a găurit tavanul încăperii. Puțin mai târziu, 
generalul a fost imobilizat de câţiva funcționari din minister şi 
dus în buncăr. 

Imediat după acest incident, Fritzsche trimite doi subalterni 
de-ai săi la sovietici şi îi urmează el însuși puţin mai târziu. În 
oraş domneşte haosul. Mai au loc lupte în anumite puncte ale 
capitalei, dar Fritzsche reuşeşte într-un timp relativ scurt să 
ajungă la un acord cu ofiţerii de rang înalt din armata sovietică. 
Conform acestuia, deşi nu dispunea de împuternicirea celor 
care rămăseseră la conducerea Reichului, el urma să emită un 
comunicat la radio, în care să anunţe că sovieticii au acceptat 
capitularea germanilor. Mai mult decât atât, el urma să emită un 
„ordin” în baza căruia trupele germane să depună armele şi 
întreaga dotare de care dispuneau, devenind prizonieri. 

Între timp, comandantul militar al orașului, generalul 
Weidling, decisese şi el că vărsarea de sânge trebuia să înceteze. 
Pentru a nu intra în conflict cu cei care se mai aflau încă în bun- 
cărul lui Hitler, generalul le-a mărturisit intenţiile sale doar 
persoanelor, puţine la număr, în care avea deplină încredere. 
Weidling ştia foarte bine care era poziţia lui Goebbels, iar Krebs 
îi spusese că „există doar oameni disperaţi, nu şi situaţii 
disperate.” 

În seara zilei de 1 mai, Weidling a dat ordin trupelor sale să 
înceteze ostilitățile. La câteva minute după miezul nopţii, gene- 
ralul german le-a transmis de cinci ori un mesaj sovieticilor: 
„Aici Corpul German de Armată LVI, Tancuri! Aici Corpul 
German de Armată LVI, Tancuri! Vă rugăm să încetaţi focul! La 
2.50, ora Berlinului, trimitem o delegație pe Potsdamer Briicke. 
Semn de recunoaştere: felinar roșu şi steag alb. Vă rugăm să ne 
daţi un răspuns! Aşteptăm!” 

La scurt timp a sosit mesajul sovieticilor: „Am înțeles! Am 
înţeles! Transmitem mesajul dumneavoastră Șefului Statului- 
Major!” Nu a trecut mult şi Chuikov a anunţat că era de acord cu 
propunerea germanilor. La ora stabilită Weidling s-a prezentat 
la Schulenburgring, însoţit fiind de membrii statului său major. 
În momentul în care Chuikov îl întreabă pe Weidling unde este 
generalul Krebs şi dacă este pus la curent cu tot ceea ce se 
întâmplă, ofițerul german nu ştie ce să răspundă. Chuikov vrea 
să ştie dacă ordinul de încetare a focului le este cunoscut tuturor 
unităţilor germane. Weidling răspunde că nu poate lua legătura 
cu unităţile militare mai mici şi că unităţile SS nu se găsesc în 
subordinea sa. Generalul german susţine că luptele mai con- 
tinuă în anumite puncte din cauză că Goebbels le-a ascuns 
militarilor faptul că Fiihrerul a murit, pentru a nu-i demoraliza. 

În cele din urmă, Chuikov l-a rugat pe Weidling să emită un ordin 
de capitulare, dar acesta a refuzat: dacă devenea prizonier, nu mai 
avea competenţa de a emite ordine. Discuţiile în contradictoriu 
au continuat, iar Weidling a făcut o criză de nervi. După ce şi-a 
revenit, s-a căzut de acord să se emită un apel în punctele în care 
luptele continuau, folosindu-se în acest sens câteva megafoane. 
Weidling scrie textul: 


„Berlin, 2 mai 1945. La 30 aprilie 1945 Führerul s-a sinucis, 
lăsându-i de izbeliste pe toţi cei care i-au jurat credinţă. 
Respectând ordinul emis de către Führer, voi, soldaţii germani, 
ati fost gata să luptafi în continuare pentru apărarea Berlinului, 
Chiar dacă ap rămas fără muniţie şi nu mai avea rost să rezistafi 
pe poziţii. Vă ordon să încetaţi să opunefi rezistenţă! Cu fiecare 
ceas in care luptaţi nu faceți decât să prelungifi cumplitele 
suferinţe ale populaţiei civile din Berlin şi ale răniților noștri. 
De comun acord cu comandamentul suprem al trupelor 
sovietice, vă ordon să încetați imediat lupta. Weidling, fost 
comandant al Zonei Berlin.” 


Abia prin acest ordin au încetat luptele, care se purtau haotic, 
după modelul grupurilor de gherilă. Cu o zi înainte, Goebbels 
şi Bormann îl informaserä în sfârşit şi pe Dönitz cu privire la 
moartea lui Hitler. În seara zilei de 30 aprilie, fusese anunţat în 
mod greșit că a fost numit în funcția de Mareşal al Reichului, 
devenind succesorul Fiihrerului. De fapt, Hitler îl numise pe 
amiral în funcţia de Preşedinte al Reichului și de comandant 
suprem al armatei, dar nu și în aceea de cancelar. Goebbels si 
Bormann nu intentionaserä doar să ascundă pentru cât mai 
mult timp faptul că Hitler murise. Prezentând informaţii ero- 
nate, ei continuau să lupte, de fapt, pentru putere. Amândoi se 
temeau că Himmler, care se afla în Schleswig-Holstein, s-ar 

putea folosi de faptul că Goebbels nu putea întreprinde nimic 
în Berlin şi l-ar putea determina pe Dönitz să-l numească în 
funcţia de cancelar. Cei doi au mizat pe împrejurarea că ami- 
ralul îşi dorea el însuşi funcţia de cancelar. 

După ce a fost transmis comunicatul lui Dönitz, Goebbels a 
preluat puţinele atribuţii ale cancelarului. A purtat câteva 
discuţii, a semnat câteva acte şi apoi s-a retras, pentru a încheia 
jurnalul pe care il ţinea de ani de zile. În final, a făcut un fel de 
bilanţ şi a scris un soi de tratat care se întindea pe şapte pagini 
şi se referea la politica pe care o dusese ani de-a rândul împre- 
ună cu Hitler, politică pentru care a militat cu adevărat. 

După o oră, Goebbels a ieşit din camera sa, a predat manus- 
crisul secretarului de stat Werner Neumann, rugându-l să-l 
scoată din Berlin şi să-l transmită posterității. Această dorință 
a lui Goebbels nu a fost îndeplinită, deoarece, conform pro- 
priilor sale afirmaţii, Neumann a pierdut paginile redactate de 
şeful său ierarhic. Cu toate acestea, nu ne este greu să ne dăm 
seama care a fost „pledoaria” lui Goebbels, dacă avem în vedere 
lucrurile pe care acestea le-a scris în ultimele săptămâni ale 
existenţei sale: Probabil, la început, el a încercat să îşi justifice 
acţiunile, debutând cu dorinţa de a apăra cultura europeană şi 
blestemând Vestul că s-a lăsat pradă urii împotriva Reichului, 
nedându-şi seama care erau adevăratele primejdii şi lăsând 
bătrânul continent pe mâna hoardelor asiatice. Va fi mers până 
la a-i critica pe membrii Partidului Nazist, pentru că au devenit 
victimele trădării conservatorilor, dar şi pentru că nu s-au dove- 
dit capabili să ia parte la războiul total. Toate aceste afirmaţii 
trebuie să fi fost însoțite de imaginea luptei între două lumi, 
de-o parte fiind cea luciferică şi de cealaltă cea a oştirii luptă- 
torilor pentru ordine şi dreptate, în fruntea căreia se afla Hitler, 

care era în acelaşi timp comandant de oști şi Mesia. Goebbels 
va fi apelat la imagini cu tentă religioasă şi la metafore cu 
ajutorul cărora a creat şi a potenfat mitul Führerului. Probabil 
că a încheiat totul aşa cum a făcut-o de atâtea ori, comiţând o 
blasfemie şi susținând că în scurtă vreme Europa va deveni 
bolşevică şi lumea îşi va aminti cu regret de Fiihrerul care a mai 
mers o dată pe drumul Golgotei, sacrificändu-si viața, pentru ca 
lumea să fie mântuită. 

Către seară, Magda Goebbels se duce în vechiul buncăr, unde 
îşi avea locuinţa. Ea se întâlnise de mai multe ori cu medicul 
lui Hitler, doctorul Stumpfegger, şi cu locfiitorul comandan- 
tului corpului medical SS, doctorul Kunz. S-a interesat cum ar 
putea să-şi ucidă copii astfel încât aceştia să moară rapid si fără 
a avea dureri. De asemenea, doamna Goebbels îi dă Hannei 
Reitsch o scrisoare adresată fiului ei din prima căsătorie, Harald 
Quandt, în care încearcă să se justifice. Ea scria că s-a decis să-şi 
încheie viața nafional-socialistä „în unicul mod onorabil” si 
continua: „Lrebuie să ştii că am rămas alături de tăticul împotriva 
voinţei lui, că duminica trecută Führerul a vrut să mă ajute să 
plec de aici. Nu am avut nicio ezitare. Minunatul nostru ideal 
se năruie şi odată cu el piere tot ceea ce a fost frumos, demn de 
admiraţie, nobil şi încântător în viața mea. Nu merită să trăieşti 
în lumea care urmează după moartea Fiihrerului si după 
national-socialism, de aceea am luat copiii cu mine. E păcat să 
trăiască într-o lume care va urma după ce noi nu vom mai fi şi 
Dumnezeu cel milostiv mă va înţelege când eu însămi îi voi 
mântui”. Faptul că ea si familia ei pot să-şi sfärseascä viața odată 
cu aceea a Fiihrerului era „o binecuvântare a sorții” la care ea 
nici nu îndrăznise să spere. 

Într-un P.S., Goebbels afirmă că el şi cei apropiaţi lui vor să 
constituie un exemplu, care să fie un punct de sprijin pentru 

Germania în momentul în care cumplitul război se va fi sfârșit. 
Fiul său vitreg nu trebuia să se lase amägit de „larma lumii”, arată 
Goebbels, pentru ca apoi să continue: „Într-o bună zi, toate 
minciunile se vor pierde şi va triumfa din nou adevărul. Va veni 
ceasul în care ne vom ridica deasupra tuturor, vom fi puri, fără de 
patä...”. 

In seara de 1 mai, Magda Goebbels le-a dat un somnifer 
copiilor ei. Apoi le-a administrat morfină şi, in prezența docto- 
rului Stumpfegger, le-a dat si cianură, deschizându-le gura pe 
rând. Doar Helga, fata cea mai mare a soților Goebbels, care 
întrebase înainte de cumplita zi de 1 mai ce anume se va întâmpla 
cu ei toţi, se apărase. După semnele prezente pe trupul fetei de 
12 ani se poate spune că pentru a i se administra otrava a fost 
necesară intrebuinfarea forței. Având chipul cenușiu, Magda 
Goebbels coboară în buncărul lui Hitler şi spune: „Lucrurile au 
fost duse la bun sfârşit!” ÎI întâlneşte pe soțul ei şi il însoţeşte in 
camera acestuia, unde rosteşte plângând o rugăciune pentru 
iertarea păcatelor. 

Mai târziu vin în buncăr Bormann și Artur Axmann. Magda 
Goebbels îi îndeamnă să mai zăbovească acolo, spunând: „Să 
mai stăm laolaltă, aşa cum stăteam în vremurile în care aveam 
de luptat”. Au stat o vreme în jurul mesei și au depănat amintiri 
din vremuri în care avuseseră adversari slabi și speranţe mari. 
Conversaţia a fost întreruptă din când în când de diferite per- 
soane, care locuiseră în buncăr şi care veneau să-şi ia rämas-bun. 
Goebbels îi ceruse deja aghiotantului său, Hauptsturmfihrerui 
SS Giinter Schwăgermann, să-i promită că se va ocupa de 
arderea cadavrului său și al soției sale. 

Pe la orele opt şi treizeci de minute, Goebbels s-a dus în ves- 
tibul. Și-a pus căciula şi mänusile. Apoi a pornit împreună ct 

soţia lui spre scara care ducea la ieşirea din buncăr. Ajuns in 
capul scării, Goebbels s-a întors spre telefonistul Rochus Misch 
şi i-a spus că nu mai are nevoie de serviciile sale, adăugând: 
„Les jeux sont faits”. 

Când au ajuns sus, soții Goebbels s-au oprit preţ de-o clipă 
şi apoi au ieşit din buncăr, în lumina răspândită de flăcările 
care mistuiau clădirile din preajmă. În momentul în care lui 
Schwăgermann i se pare că aude o impuscäturä, le face un semn 
câtorva militari SS, împreună cu care duce sus, la ieşirea din 
buncăr, mai multe canistre cu benzină. Datorită faptului că 
Goebbels ceruse în mod expres ca înainte de arderea cadavrului 
său şi al soției sale oamenii care se ocupau de această operaţie 
să se asigure că atât el cât şi consoarta lui erau morţi, Schwä- 
germann a chemat un militar din serviciul de pază si acesta a 
tras unul sau două focuri asupra celor două corpuri neînsu- 
fletite, care se aflau la câţiva paşi de ieşirea din buncăr. După 
aceea au venit câteva ordonanţe, care au turnat benzină peste 
cele două cadavre şi le-au dat foc. Un val de flăcări le-a învăluit, 
dar s-au stins după numai câteva minute. Toți erau preocupaţi 
de gândul de a se îndepărta de buncăr și nimeni nu s-a mai 
ocupat de corpurile pe jumătate carbonizate care se găseau în 
grădina Cancelariei Reichului. 

După ce au pus în ordine câteva lucruri şi au ars actele cele 
mai importante, cei rămaşi s-au adunat în vechiul buncăr. Pentru 
ca acele încăperi care constituiseră în ultimele luni centrul de 
comandă al întregului Reich, dar şi reședința lui Hitler, să nu se 
afle la dispoziţia dușmanilor, Mohnke a ordonat să fie incendiat 
noul buncăr. Schwägermann, împreună cu un număr de mili- 
tari SS, au luat alte canistre cu benzină, au vărsat conţinutul 
acestora în biroul lui Hitler şi au dat foc. Dar, din cauză că, 

atunci când au părăsit buncărul dictatorului, oamenii au închis 
ușa metalică şi au scos din funcţiune sistemul de aerisire, focul 
nu s-a putut extinde. 'Tot ce s-a întâmplat a fost că au ars parțial 
câteva piese de mobilier. 

Între timp, Mohnke îi informa asupra ultimelor evenimente 
pe comandanții unităţilor germane staționate în perimetrul 
buncărului. El le-a spus despre trădarea lui Himmler, despre 
faptul că soții Hitler, dar şi soţii Goebbels, s-au sinucis, că Wenck, 
Steiner, Holste şi Busse nu aveau cum să intervină în Berlin, 
precum şi despre negocierile dintre Krebs şi Chuikov, care 
eguaserä. Ofițerii au rămas descumpăniţi. Aflaseră câte ceva, 
dar numai din zvonuri. Mohnke le-a ordonat să se întoarcă la 
unităţile lor, spunându-le că generalul Weidling, comandantul 
orașului Berlin, dăduse dispoziţie ca luptele să înceteze cu o oră 
înainte de miezul nopții. De asemenea, Mohnke le cere ofife- 
rilor să încerce să se deplaseze cu unităţile lor spre nord, astfel 
încât să ajungă în perimetrul de care răspundea Dânitz. 

Cu puţin înainte de orele unsprezece, au început să plece cei 
care se mai aflau încă în buncăr. Krebs şi Burgdorf au rămas 
ultimii. Mohnke îi organizase pe toţi în grupuri de aproximativ 
douăzeci de persoane. La interval de câteva minute, grupurile 
ieşeau pe rând din subsolul situat sub balconul Cancelariei 
Reichului, traversau Wilhelmsplatz în lumina flăcărilor care 
inghiteau clădirile din preajmă și dispăreau în stația de metrou 
Kaiserhof. Mergeau de-a lungul liniilor şi ajungeau la staţia 
Friedrichstrafe. De acolo, conform planului, toată lumea urma 
să treacă prin tunelul de metrou de sub râul Spree, pentru a 
ajunge la stația Stettiner Bahnhof. 

În lumina palidă a lanternelor pe care unii dintre cei plecaţi 
din buncăr le aveau asupra lor, se vedeau morţi, răniți şi oameni 

care doreau să ajungă într-un loc în care să se afle în siguranţă. 
Peste tot era bucăţi de uniformă, măşti de gaze, încărcătoare şi 
grämezi de mizerie. În apropiere de staţia de metrou Stadtmitte 
se amenajase un fel de unitate de urgenţă într-un vagon aban- 
donat, unde medicii îngrijeau răniții şi muribunzii la lumina 
lumânărilor. 

Primul grup, din care făceau parte Günsche, Hewel, Voß si 
secretarele dictatorului, a fost condus chiar de Mohnke. Cel 
de-al doilea - de Rattenhuber. Din cel de-al treilea grup, care 
era condus de Neumann, făceau parte Baur şi Martin Bormann, 
care îmbrăcase o uniformă de general SS. Bormann îi comuni- 
case deja printr-o depesä lui Dönitz că doreşte să ajungă la 
acesta din urmă „cât mai rapid posibil”. Şoferul lui Hitler, Erich 
Kempka, a condus un grup compus în special din militari care 
fuseseră însărcinaţi cu paza buncărului si din personalul care îşi 
desfășurase serviciul în buncăr. Grupul cuprindea aproximativ 
100 de persoane. 

Iniţial, existase intenţia ca între diferitele grupuri să se păs- 
treze legătura. Acest lucru s-a dovedit irealizabil, deoarece, ime- 
diat ce pătrundeau în lumea învăluită în întuneric a tunelurilor 
de metrou, oamenii pierdeau legătura între ei. Câteva persoane 
care s-au desprins de grupul lor au încercat să iasă din subteran, 
dar s-au retras în cele din urmă tot în tunelurile metroului, 
deoarece la suprafaţă se trăgea şi se prăbuşeau clădiri. 

S-a dovedit că planul conform căruia toată lumea urma să 
treacă de poziţiile ruseşti, pentru a ajunge în nordul oraşului și 
apoi mai departe la sau în apropiere de Oranienburg*, unde se 
presupunea că ar mai exista o unitate germană care nu abando- 
nase lupta, nu poate fi dus la bun sfârşit. 


* Oraş aflat la 35 km nord de centrul Berlinului (n. red.). 

Tot rătăcind, unii dintre cei care părăsiseră buncărul se 
reîntâlnesc la un moment dat. În jurul orei două dimineața, 
Bormann a fost văzut stând epuizat şi dezorientat pe treptele 
din piatră ale unei locuinţe de pe Chausseestraße. Câţiva dintre 
ceilalți au luat-o pe strädute läturalnice, pe alei, prin curţi şi 
prin subsoluri, reuşind să ajungă în cele din urmă la Fabrica de 
Bere Schultheiß din Schönhauser Allee, unul din locurile de 
întâlnire asupra cărora conveniserä iniţial. Multe dintre per- 
soanele care lucraseră şi locuiserä în buncărul lui Hitler au 
pierit, fiind prinse în focul confruntărilor care continuau încă, 
pentru că existau situaţii în care pe străzile oraşului se înfruntau 
tancurile sau se lupta pentru cucerirea, respectiv apărarea 
fiecărei clădiri în parte. La Weidendammer Briicke au căzut 
Högel și cel de-al doilea pilot al lui Hitler, Betz. Walter Hewel 
s-a sinucis la Fabrica de Bere Wedding, deoarece se pare că îi 
făcuse lui Hitler o promisiune în acest sens. 

Un grup mai mare, din care făceau parte Mohnke și membrii 
statului său major, Giinsche, Baur, Linge, Rattenhuber, Voß şi 
alții au fost luaţi prizonieri de către ruşi. Axmann, Schwäger- 
mann şi secretarele care au lucrat în buncăr au reuşit să treacă 
de poziţiile ruseşti şi să se îndrepte către vest. În momentul în 
care militarii ruşi au ajuns în Cancelaria Reichului, i-au găsit 
pe generalii Burgdorf si Krebs. Aceştia erau morţi şi aveau in 
faţa lor mai multe sticle pe jumătate goale. S-a crezut multă 
vreme că Martin Bormann a dispărut, dar imediat după sfârşitul 
războiului a existat o informaţie conform căreia s-a sinucis 
împreună cu medicul SS Stumpfegger în apropiere de Lehrter 
Bahnhof. La începutul anilor 1970 această informaţie s-a con- 
firmat, fiind găsite scheletele celor doi. Ulterior, s-a afirmat că 
rămăşiţele pământeşti ale lui Bormann şi Stumpfegger ar fi fost 
arse, cenuşa fiind împrăştiată în Marea Nordului. 

Deşi Weidling a emis o „dispozitie” conform căreia germanii 
urmau să renunţe la a mai rezista, în anumite puncte ale oraşu- 
lui luptele au continuat pe parcursul zilei de 2 mai și nu au 
încetat nici în ziua care a urmat. Incendiile s-au stins si ruinele 
erau învăluite în perdele negre, de fum. Din cauză că legăturile 
telefonice erau distruse, o parte dintre ofiţerii germani nu au aflat 
că Weidling fusese de acord cu capitularea. Alți comandanţi 
ţineau cont de ultimul ordin primit, şi anume acela de a rămâne 
pe poziţii cu orice preţ. Ei erau de părere că apelurile sau zvo- 
nurile sunt lipsite de orice valoare si că, ofiţeri fiind, erau nevoiţi 
să execute ordinele primite. 

Câteva mii de militari germani continuau să lupte cu îndâr- 
jire considerând că tratativele nu insemnau decât „trädare”. 
Chiar în ziua de 2 mai 1945, un grup de militari germani 
a aruncat în aer tunelul de sub Landwehrkanal, în care se 
adăpostiseră nenumărați militari răniţi si civili, care își gäsiserä 
în tunel un refugiu. Cu toate acestea, nu s-a produs o catastrofă, 
pentru că apa s-a scurs rapid. Oamenii au spus atunci că până 
şi natura se săturase de crime, al căror şir părea să nu se mai 
termine. 

Într-un alt punct al oraşului, un grup de militari germani au 
intrat în tunelurile care traversau oraşul şi au tras asupra milita- 
rilor sovietici aflaţi acolo, până când au rămas fără muniţie. Un 
grup de militari SS au intrat într-o cantină, au luat toate sticlele cu 
băuturi alcoolice pe care le-au găsit, s-au îmbătat si s-au aruncat 
„sub şenilele tancurilor”, după cum se arată într-o relatare. 
Într-o dimineaţă, la scurtă vreme după ce întreg perimetrul în 
care se afla Cancelaria Reichului a fost cucerit de către ruși, pe 
toate clădirile din zona respectivă au fost puse steaguri cu 
zvastică. Suspiciunile s-au îndreptat către un grup de rezistență 

format din comuniști, care ar fi vrut să le indice sovieticilor 
clădirile de mare importanţă din Berlin. Nu după multă vreme 
s-a descoperit, însă, că un comandant, mai precis colonelul 
Erich Bärenfänger, care avea 27 de ani si fusese decorat in 
nenumărate rânduri, descoperise o magazie în care se găseau 
steaguri cu zvasticä şi a vrut să le transmită astfel un mesaj celor 
care cuceriseră orașul. „În vremuri bune am luptat sub acest 
steag”, a spus Bärenfänger, omul, pe care Hitler îl inaintase in 
ultimele zile ale lui aprilie la gradul de general-maior. „De ce să 
ne fie ruşine să-l arătăm acum, când ne merge foarte rău?” 

La câteva zile după ce declară aceste lucruri, tânărul ofițer si 
soţia lui au decid să se sinucidă, pentru a scăpa de ruşinea de a 
fi prizonieri. 

Militari SS provenind din mai multe unităţi s-au constituit 
într-un singur grup de luptă şi au încercat să străpungă liniile 
rusești. Printre apărătorii inversunafi ai Berlinului s-au numărat 
şi militarii din Divizia SS Charlemagne din Franţa. Ei au opus 
rezistenţă în perimetrul Ministerului German al Aviației. Au 
existat însă si unități SS alcătuite din olandezi şi scandinavi, 
chiar şi una formată din aproximativ 100 de letoni, care au 
murit luptând sinucigaş, în mare parte pentru că nu luaseră 
niciodată prizonieri şi se aşteptau la o soartă similară. 

Cei mai mulţi oameni evitau zonele în care se mai lupta încă. 
În general, nimeni nu ieşea pe străzi după căderea întuneri- 
cului. În orașul distrus, nopţile erau încărcate de sunete care 
inspirau teama: fulgerele asemănătoare celor care brăzdau cerul 
atunci când ploua, dar erau urmate de bubuitul pieselor de arti- 
lerie, un neîncetat huruit de motoare, impuscäturi răzlețe, fipetele 
femeilor. Soldaţi, dar şi civili, zăceau cu sutele morţi pe străzi, 
dar nimeni nu se îngrijea de ei. 


La 2 mai 1945, în 
vreme ce În mai 
multe puncte din 
oraş luptele 
continuă încă, 
poetul Evgheni 
Dolmatovski le 
vorbeşte unor 
soldaţi sovietici, la 
Poarta 
Brandenburg. 

Mulţi considerau că războiul luase sfârşit. Prin oraş mai 
puteau fi văzuţi militari care făcuseră parte din Wehrmacht si 
care îşi distrugeau pustile, lovindu-le de piatra cubică. Ei aruncau 
la întâmplare grenadele de care dispuneau, în ruinele diferitelor 
clădiri, sau rupeau cablurile sistemelor de aprindere ale autove- 
hiculelor abandonate. Zile în şir s-au prăbuşit fațadele diverselor 
clădiri, de parcă ar fi fost atinse de o mână nevăzută. Treptat, 
treptat anumite zone ale Berlinului au revenit la viață şi s-au 
umplut cu oameni epuizați, care duceau o adevărată luptă pentru 
supravieţuire. Aceşti oameni aveau cu sine câte o valiză sau un 
rucsac, în care reuşiseră să-şi pună câteva lucruri. Insemnele 
Partidului Nazist, portretele Fiihrerului şi steagurile cu zvastică 
au dispărut de peste tot. Puţini au fost cei care au crezut că 
Hitler s-ar fi sinucis. De mai multă credibilitate se bucura ştirea 
conform căreia Führerul căzuse „luptând împotriva bolse- 
vismului”. 

În acele sectoare ale oraşului care fuseseră cucerite de mai 
multă vreme viaţa a început să semene treptat cu aceea care se 
desfăşura în mod normal într-un lagăr. Membrii ai Armatei 
Roşii, îmbrăcaţi în tunici maronii, patrulau pe străzi, trecând pe 
lângă ruine din care se înălța un fum care învăluia ca o perdea 
neagră anumite părți ale oraşului. În multe pieţe erau cantonate 
trupe. Din acele trupe făceau parte şi femei, care se lăsau foto- 
grafiate lângă vehiculele militare avariate. În anumite puncte din 
oraş se vedeau şiruri de prizonieri care aşteptau să fie interogafi, 
chiar dacă în depărtare se mai zăreau sclipirile focurilor de 
armă. Pe măsură ce înaintaseră, venind spre Berlin, sovieticii 
rechizitionaserä cirezi întregi de vaci şi acum animalele stăteau 
înghesuite unele într-altele, urmând să fie sacrificate şi apoi 
prăjite la foc deschis, în timp ce militarii dansau în cerc. Peste 

tot se puteau zări cai de stepă, cu părul zbârlit, care trăgeau 
căruţe mici, încărcate cu lucruri lipsite de valoare: oale, haine, 
stropitori, acordeoane, păpuși și tot felul de alte obiecte. Pre- 
zent peste tot erau şi câini, care trăgeau atelaje mici. Printre ei 
se strecurau curieri pe motociclete, toți cu figuri sobre. În toate 
intersecțiile fuseseră montate plăcuţe pe care era scris câte ceva 
cu litere chirilice. 

Zi şi noapte prizonierii se strângeau laolaltă în locurile de- 
semnate. Slabi și epuizați, purtând de cele mai multe ori 
banderole albe, ei ieseau din subsoluri, din gropi sau din canale. 
Multi dintre ei erau în vârstă şi făcuseră parte din Volkssturm, 
dar puteau fi văzuţi şi tineri de cincisprezece ani, alături de 
răniţi care mergeau in cârje sau aveau bandaje îmbibate de 
sânge. Ei se aliniau în fără a scoate un singur cuvânt şi apoi 
porneau incolonafi, escortafi si uneori împinși de către militarii 
sovietici decoraţi cu diverse ordine şi mândri pentru faptul că erau 
victorioşi. Prizonierii märsäluiau în grupuri uriaşe, toți în haine 
cenușii. Când se lăsa întunericul, erau aprinse proiectoarele. Ve- 
hicule militare pentru transport şi tractare circulau pe străzi cu 
farurile aprinse, scăldând totul într-o lumină puternică, nefi- 
rească. La marginea străzilor, printre ruinele clădirilor, se aflau 
grupuri mici de femei mai în vârstă, care priveau cu resemnare 
masele imense de oameni ce treceau încet si dispăreau in 
depărtare. 

Când ştirea legată de capitularea Germaniei a ajuns la 
Moscova, a-nceput sărbătoarea. Grupuri uriaşe de oameni ies 
pe stradă, îşi aruncă in sus căciulile și se imbräfiseazä. Marea 
conflagrație, în care pieriserä atâția oameni, luase sfârşit. Numai 
în bătălia pentru cucerirea Berlinului își pierduseră viața 
300 000 de membri ai Armatei Roşii. Din rândul germanilor 


Uriaşe grupuri de 
prizonieri de război 
în haine cenuşii au 

pornit către Esi la 

finele războiului. 
Conform datelor 
sovieticilor, este 
vorba de un total 
de aproape o 
jumătate de milion 
de oameni. 

căzuseră 40 000 de militari. Nu există nicio statistică demnă de 
încredere în care să fie amintit şi numărul civililor care au fost 
ucişi. Aproape o jumătate de milion de germani au fost făcuţi 
prizonieri. 

Cu puţin înainte de miezul nopții s-au tras la Moscova 
24 de salve de tun din peste 300 de piese de artilerie. A urmat 
un grandios foc de artificii. În oraş se sărbătorea „cucerirea 
istorică a Berlinului”. Zile-n şir oraşul a fost dominat de un 
zgomot infernal, care s-a auzit şi în Penitenciarul Butyrka, unde 
se găseau Weidling, doi dintre membrii statului său major si 
alte câteva persoane care se aflaseră în buncărul lui Hitler. 
Fuseseră aduşi cu toții cu un prim transport de prizonieri 
germani. Printre deţinuţi se afla şi un subofițer din Volkssturm. 
Spre ghinionul său, stârnise suspiciunea sovieticilor, deoarece 
se numea Trumann, întocmai ca Preşedintele Statelor Unite. 
Germanul nu avea nimic în comun cu preşedintele american. El 
era un simplu comerciant de trabucuri din Potsdam. 


În după-amiaza zilei de 2 mai, imediat după ora 15, militari 
din Armata Roşie au ocupat, fără a întâmpina cine ştie ce rezis- 
tentä, Cancelaria Reichului. Contrar cu ceea ce afirmă multe 
lucrări memorialistice, Cancelaria nu a fost luată cu asalt. 
Sursele oficiale susțin că primul care a pătruns în buncăr a fost 
locotenentul-major Ivan I. Klimenko, ridicat ulterior la rangul 
de „erou al Uniunii Sovietice”, drept recompensă pentru fapta 
lui plină de curaj. Dar, aşa cum se întâmplase şi în cazul cuceririi 
Reichstagului, si în ceea ce priveşte buncărul din Berlin a existat 
o desfăşurare „neoficială” a faptelor, diferită din două puncte 
de vedere de varianta cosmetizată. 

Dimineaţa, în jurul orei nouă, tehnicianul-şef din buncărul 
lui Hitler, Johannes Hentschel, a auzit glasuri de femeie în tunelul 

care făcea legătura dintre vechiul buncăr şi cel nou. Când a ieşit 
din camera din care se coordona sistemul de alimentare cu 
energie electrică, Hentschel s-a văzut, spre marea lui surprindere, 
fatä-n față cu aproximativ douăsprezece rusoaice îmbrăcate în 
uniformă, care făceau parte dintr-o unitate medicală a Armatei 
Roşii. După ce le-a pus câteva întrebări, Hentschel a reuşit să 
înţeleagă că nu avea de ce să se teamă de ele. Una dintre femeile 
acelea, probabil şefa grupului respectiv, vorbea curent germana 
şi l-a întrebat pe tehnician unde se afla Hitler. Aceeaşi femeie l-a 
întrebat apoi pe Hentschel unde se găsea „femeia lui Hitler” şi 
astfel a devenit limpede ce anume căutau rusoaicele acolo. 
Pentru că fusese rugat să facă acest lucru, tehnicianul le-a dus 
pe rusoaice în dressingul Evei Braun, iar ele au pus imediat 
mâna pe tot ce au găsit în dulapul, dar şi în comoda celei ce 
fusese pentru scurtă vreme soţia lui Hitler. Hentschel relatează 
că femeile „urlau de bucurie” şi că aveau asupra lor „cel puţin 
douăsprezece sutiene” şi alte obiecte de lenjerie, pe care le flu- 
turau, în timp ce au părăsit buncărul. 

Când au ieşit, au dat nas în nas cu doi ofiţeri ruşi, care nici 
nu le-au băgat în seamă. Şi ei i-au cerut lui Hentschel să le 
spună unde se afla Hitler. Acesta le-a relatat despre faptul că 
Hitler se căsătorise, că atât el cât şi soția lui şi-au luat viaţa şi că 
trupurile neinsufletite ale celor doi soți au fost arse. Ofițerii ruşi 
au ascultat foarte atenţi şi în acelaşi timp uimiţi ceea ce auzeau. 
Ei au vrut apoi să afle unde se găseau încăperile rezervate fami- 
liei Goebbels. Au fost conduşi la respectivele încăperi, dar când 
au dat cu ochii de copiii soților Goebbels, morţi cu toţii, au 
plecat imediat. Cum avea să se constate mai târziu, cei doi 
ofițeri se aflau în subordinea mareșalului Konev, căruia Stalin 
îi ordonase deja cu câteva zile în urmă să nu mai întreprindă 

nimic, deoarece Berlinul trebuia să fie al lui Jukov. Cele două 
incidente trădează pe de-o parte prea multă slăbiciune ome- 
nească, respectiv prea multă dorinţă de a fi înscrişi în „Istoria 
Marelui Război”. Niciuna dintre aceste relatări nu apare în 
vreun raport al sovieticilor legat de bătălia pentru cucerirea 
Berlinului. 


Imediat ce a fost cucerită Cancelaria Reichului, a început o 
adevărată mascaradă cu tentă burlescă, care nu numai că a 
derutat lumea întreagă, dar şi a si creat impresia că Hitler e încă 
în viaţă. În apropierea ieșirii din buncăr, sovieticii descoperiserä 
printre cei căzuţi aproximativ cincisprezece cadavre care erau 
fie arse parţial, fie mutilate. Ei au găsit unul care se afla într-o 
condiţie acceptabilă şi Lan pregătit, probabil cu ajutorul unui 
specialist în realizarea mästilor, astfel încât să semene cu Hitler. 
Au dispus trupul neînsuflețit între ruine şi pe 4 mai l-au prezentat 
lumii întregi ca pe un trofeu de mare preţ. La puţină vreme după 
aceea, înşişi sovieticii, care fabricaseră ştirea de senzaţie, au 
dezminţit totul şi au făcut referire mai întâi la o „dublură” a 
Führerului şi mai apoi au vorbit despre un „impostor”. O vreme 
s-au făcut eforturi pentru a se găsi un cadavru care să fie pre- 
zentat drept trupul neînsuflețit al dictatorului. S-a si găsit un 
mort care semăna cu Hitler, doar că un specialist chemat la fața 
locului a remarcat faptul că decedatul purta şosete tricotate, lucru 
care ar fi putut stârni suspiciuni în ceea ce priveşte identitatea 
persoanei decedate. La ceva timp după aceea s-a răspândit un nou 
zvon legat de găsirea cadavrului dictatorului. Nu s-a confirmat, 
însă, oficial, din cauza greselilor de până atunci. „Decedatul se 
afla pe o pătură care mai fumega încă”, se arată în raport. „Faţa 
era carbonizată şi craniul era găurit de un glonţ. Deşi chipul 
este schimonosit cumplit, trăsăturile sunt ale lui Hitler”. 

La finele lunii mai, Stalin s-a implicat şi a pus capăt goanei 
după „copii” ale lui Hitler. Când a venit la Kremlin o delegație 
americană, din care făceau parte Averell Harriman, Harry 
Hopkins şi Charles Bohlen, Stalin a declarat că e era convins de 
faptul că Hitler nu murise şi că se afla, împreună cu Bormann şi 
generalul Krebs într-un loc pe care nimeni nu-l detectase. 
Ulterior, Stalin a mai spus că dictatorul german ar fi plecat în 
Japonia cu un submarin, că s-ar afla în Argentina sau că ar fi 
reuşit să ajungă în Spania condusă de Franco. În diferite ocazii, 
în cuvântări sau la finalul unor discuţii, era adoptată câte una 
dintre variantele de mai sus, în funcţie de situaţia existentă pe 
moment. 

Urmare a faptului că în timpul existenţei Uniunii Sovietice 
se făcea simțită credinţa în conspirații, capcane și grupuri care 
acționau din umbră, dispariţia misterioasă a lui Hitler a consti- 
tuit un subiect care a atras după sine tot felul de speculaţii. Nu 
a durat prea mult şi s-au găsit dovezi, de pildă, în legătură cu 
faptul că dictatorul german le-a cerut celor din anturajul său să 
jure că îi vor pune pe un rug pe el şi pe Eva Braun şi îi vor arde. 
La fel, au apărut probe conform cărora Hitler ar fi cerut să se 
procedeze în așa fel încât să i se piardă urma. În acest sens, în 
dimineaţa zilei de 30 aprilie, de pe şoseaua Est-Vest ar fi decolat 
un avion de mici dimensiuni, având la bord trei bărbaţi şi o 
femeie. Acel avion ar fi zburat spre Hamburg. Din surse aparfi- 
nând serviciilor secrete s-ar fi aflat că, înainte de cucerirea 
Hamburgului de către britanici, un submarin misterios ar fi 
plecat într-o direcţie necunoscută. 

Şi presa de senzaţie din Vest a abordat subiectul, care este în 
egală măsură interesant şi inepuizabil, şi a oferit până în anii 
1990 noi amănunte legate de dictatorul german. S-a afirmat că 
Hitler ar fi fost văzut la Dublin la scurtă vreme după presupusa 

lui sinucidere şi că ar fi fost costumat în femeie! În publicaţia 
londoneză Times s-a scris că plecarea dintre cei vii a dictatorului 
german urma să fie o adevărată „lovitură de teatru” si că in 
acest sens Hitler s-ar fi urcat într-un avion plin cu explozibil, 
urmând ca aparatul să sară în aer în momentul în care ar fi 
survolat Marea Nordului. 

Pornind de la afirmaţiile făcute cândva de Stalin, un jurnalist 
inventiv a afirmat că Hitler şi-ar fi petrecut ultimii ani din viaţă 
în „palatul prezidenţial al fascistului Franco” şi şi-ar fi luat 
numele de „Adilupus”. Conform aceluiaşi jurnalist, dictatorul 
german ar fi decedat la 2 noiembrie 1947, în urma unei „afec- 
Hunt cardiace”. 

Adevărul sau fărâmele de adevăr care au putut fi descoperite 
s-au pierdut sub avalanşa de presupuneri şi afirmaţii fanteziste. 
La finele lui aprilie 1946, la ieşirea din buncăr ce dădea spre 
grădina Cancelariei Reichului, şi-au făcut apariția membrii unei 
comisii a Armatei Roşii, care urmau să constate cum se deru- 
laserä de fapt lucrurile acolo, lăsând deoparte orice speculații. 
Printre cei care îi însoțeau se aflau şi câteva persoane care 
locuiserä şi lucraseră în buncăr. Au fost instalate camere de luat 
vederi şi s-a reconstituit momentul în care trupul neînsuflețit al 
lui Hitler şi cel al soţiei sale au ars. Materialul s-a pierdut, însă, 
la fel cum s-au pierdut şi înregistrările nesfârşitelor interogatorii 
la care au fost supuşi Günsche, Linge, Rattenhuber şi alţii. 

Şi presupusele rămăşiţe ale lui Hitler, ale Evei Braun şi ale 
altor persoane care se aflaseră în buncărul din Berlin au dis- 
părut din ordinul lui Stalin. La finele lui mai, ele au fost dispuse 
în lăzi de lemn şi duse iniţial la sediul unităţii de contrain- 
formaţii, care răspundea de sectorul Berlin-Buch. Militarii 
unităţii respective au plecat mai întâi la Finow, apoi la Rathe- 
now și în cele din urmă la Magdeburg. Lăzile au trecut şi ele 

dintr-un loc într-altul odată cu militarii. În martie 1970, mem- 
brii Biroului Politic al PC al URSS au decis să fie dezgropate 
„în cel mai mare secret” şi „să fie distruse definitiv, prin ardere”. 
În raportul final, referitor la „Operaţiunea Arhiva”, se arată: „În 
noaptea de 4 spre 5 aprilie 1970, rămăşiţele au fost arse în 
totalitate. Apoi au fost amestecate cu bucăţi de cărbune şi pisate, 
astfel încât s-au transformat în pulbere. Imediat după aceea, 
pulberea a fost aruncată în râu”. 

Se pune în continuare întrebarea ce anume s-a transportat în 
lăzile din lemn până la Magdeburg. Se poate presupune că, în 
ciuda eforturilor depuse de militarii unităţii de contrainfor- 
mat), aceştia nu au putut găsi nici cadavrul lui Hitler şi nici pe 
cel al Evei Braun. În sprijinul acestei presupuneri vin nu doar 
mărturiile militarilor care au răspuns de paza buncărului în 
ziua de 30 aprilie 1945, care afirmă că au îngropat cenușa 
rezultată în urma arderii cadavrului lui Hitler și al Evei Braun. 
Trebuie să mai ţinem cont și de faptul că, după ce a survenit 
decesul lui Hitler, timp de zece ore s-a tras asupra Cancelariei 
Reichului, respectiv asupra grădinii din imediata apropiere a 
acesteia. Atât grenadele ofensive, care au făcut cratere în pământ, 
cât şi proiectilele cu detonare la impact, din cauza cărora s-au 
produs incendii, au înlăturat rămăşiţele pământești recognos- 
cibile. Singurele obiecte descoperite în pietriş care au putut fi 
sigur identificate, cu concursul stomatologilor, au fost câteva 
fragmente din dantura lui Hitler, precum şi „puntea dentară 
realizată la nivelul maxilarului inferior al Evei Braun”. 

O altă dovadă legată de faptul că trupul lui Hitler şi cadavrul 
soţiei sale nu au fost găsite niciodată constă în aceea că, spre 
deosebire de cadavrele lui Goebbels şi al soţiei sale, comisia 
sovietică de anchetă nu a prezentat niciodată rămăşiţele pămân- 
testi ale dictatorului german şi ale Evei Braun. Tehnicianul 

dentar Fritz Echtmann, care a fost reținut de către sovietici timp 
de mai multi ani în calitate de martor, a declarat că in mai 1945 
membrii comisiei sovietice de anchetă i-ar fi prezentat „o cutie 
de trabucuri” în care, pe lângă dantura lui Hitler şi puntea den- 
tară a Evei Braun, se găsea o Cruce de fier clasa I și insigna din 
aur a Partidului Nazist pe care ar fi purtat-o Magda Goebbels 
până în ultima clipă a vieţii ei. Se pare că insigna a fost găsită în 
pietriș şi a fost declarată ca fiind a lui Hitler. 


CAPITOLUL AL OPTULEA 


Sfârşitul unei lumi 


rintre paradoxurile istoriei se numără şi acela că, prin dis- 
parifia fără urmă a lui Hitler, dictatorul a continuat să 
existe chiar şi după moartea sa. El este prezent în conștiința 
a numeroase generaţii şi imaginea lui pare să devină din ce în 
ca mai vie. 
Hitler reprezintă în istorie o prezenţă cum nu a mai existat 
o alta, şi acest lucru se datorează faptului că a fost lipsit de orice 
idee de civilizație. Toate puterile existente de-a lungul istoriei, 
care au avut tendinţe expansioniste, începând de la Imperiul 
Roman, Imperiul Romano-German, Franța lui Napoleon şi ter- 
minänd cu Imperiul Britanic, şi-au asumat, fie chiar si numai in 
treacăt, un rol civilizator. Chiar si dictatura sângeroasă a lui 
Stalin şi-a propus înfăptuirea, fie şi numai declarativ, a unui 
viitor luminos. Dorinţa de a acapara, precum şi setea de putere, 
care au stat la baza nevoii de a subjuga alte popoare, s-au 
bucurat nu de puţine ori de-a lungul istoriei de o lumină pozi- 
tivă tocmai prin factorul civilizator. 

Dimpotrivă, Hitler a renunţat la toate idealurile în momen- 
tul în care a cucerit noi teritorii şi a considerat inutil să-şi 
mascheze setea de putere. Nici germanii, mândri să identifice o 
cauză sau un principiu în fiecare eveniment istoric, nu au des- 
coperit în regimul nazist vreun țel precis care ar fi fost urmărit. 
În cazul lui Hitler, ei nu au putut identifica nicio rațiune a 
acţiunilor sale. 'Toate încercările de a i se atribui un rol anume 
în epoca sa au rămas fără rezultat. Marea majoritate s-a lăsat 
condusă de Hitler, singur, chiar dacă multora li se părea un per- 
sonaj malefic. Forţa care l-a făcut să meargă înainte de-a lungul 
vieţii nu avea la bază decât principiul dreptului pe care îl are cel 
mai puternic, un principiu care fine de subcultură. În cazul dic- 
tatorului german, acest principiu stă la baza imaginii sale despre 
lume şi reprezintă cauza debutului și sfârşitului său. 

Îzvorâtă din darwinism, concepția lui Hitler se baza pe o 
serie de principii rigide care se rezumau la subjugare, transfor- 
marea în sclavi a membrilor unor populaţii, precum și la „puri- 
ficarea rasială”. Aceste lucruri au dus în final la „pământul 
pârjolit”. Niciodată şi nicăieri, nici măcar atunci când militarii 
săi au fost văzuţi ca nişte eliberatori, el nu a dat de înţeles decât 
că este si va rămâne un duşman. Aproape toți înaintaşii săi 
care au cucerit teritorii şi care au rămas în conştiinţa istoriei 
au încercat în cursul dominaţiei lor să îi facă pe cei cucerifi să 
se întrebe dacă nu cumva rezistenţa şi lupta lor nu reprezen- 
tau o piedică în calea viitorului. După cum arătase deja de la 
bun început, programul lui Hitler era însă „formularea unei 
declaraţii de război... împotriva ordinii existente în lume în 
general”. 

Sensul acestor cuvinte a devenit clar la începutul anilor 1940, 
în Discuţiile de la masă şi Monologurile din Cartierul General al 

Führerului. În cadrul acestora, Hitler a fost foarte deschis si a 
ironizat de fiecare dată când avea ocazia tot ceea ce era legat de 
morală, religie şi omenie. El afirma că în lume, aşa cum era 
aceasta, erau valabile legi mai dure. Pentru Hitler, tradiţia veche 
de secole care îl ajuta pe om să se apere de semenii săi, nu era 
decât „o pălăvrăgeală a porcilor papistasi”. Pentru el, această 
„pälävrägealä” era bazată pe înşelătorie şi lasitate şi avea legă- 
tură mai degrabă cu „păcatul primordial” Dictatorul susținea 
că, la urma urmei, important nu este „să faci abstracţie de lege, 
ci de tine însuţi”. Urmând această „logică de fier”, Hitler a dorit 
să înlăture atât sentimentele de compasiune, cât şi pe cei ce 
„aparțineau altor rase”. La 14 mai 1942, când se afla în cartierul 
său general, el spune: „Maimuţele, de pildă, omoară orice animal 
aparținând altei specii, pentru că el este un dușman al colectivi- 
tätii în ansamblul ei. Ceea ce este valabil pentru maimuțe, 
trebuie să fie valabil si pentru oameni”. Niciodată un om care 
a deţinut puterea nu a avut o aversiune mai mare faţă de tot 
ceea ce înseamnă principiile lumii civilizate. 


De la moartea lui Hitler s-au mai scurs câteva zile până la 
capitularea politică şi militară. Acest lucru s-a datorat nu numai 
faptului că în anumite zone luptele au continuat ci şi faptului că 
Dönitz îşi dorea o capitulare etapizatä, astfel încât un număr cât 
mai mare de militari şi civili să ajungă în acele zone ale Germaniei 
care erau controlate de către puterile occidentale. Capitularea 
totală a avut loc la 7 mai, în cursul nopții, în Cartierul General al 
Comandantului Suprem al Armatei Americane, generalul Eisen- 
hower, la Reims, după o capitulare parţială în prezența militarilor 
britanici conduşi de mareşalul Montgomery. S-a convenit ca 
orice confruntare armată să înceteze la 8 mai, la miezul nopții. 

Din cauza faptului că Stalin insista ca demersurile de capitulare 
să aibă loc în prezenţa comandanților armatei sovietice, întreaga 
ceremonie s-a mai desfășurat încă o dată la Comandamentul 
General al Armatei Sovietice, în Berlin-Kalshorst. În timpul 
desfășurării discuţiilor pe tema capitulării, membrii delegației 
germane s-au văzut nevoiţi să aştepte singuri într-o încăpere care 
le fusese rezervată, ei fiind chemaţi doar să semneze. Keitel şi-a 
făcut apariția având asupra sa bastonul de mareșal şi purtând pe 
piept insigna din aur a Partidului Nazist. Când unul dintre înso- 
titorii săi a oftat, mareşalul a exclamat: „Incetafi!” 

Berlinul pustiit revine treptat la viață, si datorită militarilor 
sovietici care controlau oraşul. Echipe formate în vederea cău- 
tării morţilor, scot morții din mormanele de moloz şi îi duc pe 
tărgi sau pe cärucioare la nenumăratele gropi comune. Geniștii 
caută mine, care fuseseră îngropate în diferite puncte ale oraşu- 
lui la sfârşitul războiului. Grupuri de oameni înlătură bucăţile 
mari de zid care au rezultat în urma prăbușirii clădirilor şi le 
pun în tunelurile dezafectate, astfel încât să se poată circula pe 
străzi în condiţii cât de cât acceptabile. 

Harry L. Hopkins, care a fost consilierul a doi preşedinţi 
americani, vizitează Berlinul în zilele acelea şi afirmă mişcat: 
„Oraşul acesta este o a doua Cartagina.” 

La începutul lui iulie 1945, Aliaţii intră în Berlin, așa cum se 
convenise. La 16 iulie, cu o zi înaintea începerii Conferinţei de la 
Potsdam, Winston Churchill vizitează Berlinul. El priveşte mân- 
dru ruina Cancelariei Reichului, care încă mai este impunătoare. 
Apoi îi cere unui militar sovietic din serviciul de pază să îl ducă 
la ieşirea din buncăr care dădea spre grădină, pentru a vedea 
locul în care a fost ars cadavrul lui Hitler. Vrea să viziteze şi bun- 
cărul în care dictatorul german îşi petrecuse ultimele luni de viață, 

Trofeele învingătorilor: un membru al Armatei Roşii ţine în mână capul lui Hitler turnat în bronz. 
Fotografia a fost realizată la începutul lui mai 1945. 

coboară la un nivel sub pământ, condus de militar, dar când 
aude că trebuia să mai coboare încă două nivele dă din cap şi 
urcă. 

Nu era făcut pentru o viaţă trăită la o adâncime de câţiva 
metri sub pământ si nici măcar nu a vrut să afle vreodată cum a 
fost viaţa în buncăr. Când a ajuns afară și a zărit din nou lumina 
zilei, Churchill a cerut să i se aducă un scaun, s-a aşezat şi a stat 
preț de câteva minute, adâncit în gânduri. Apoi a plecat la 
Potsdam, împreună cu medicul său personal. 


Reichul lui Hitler se năruie după o serie întreagă de eveni- 
mente care se succed cu repeziciune, evenimente pline de con- 
troverse, gesturi de fațadă si dramatism. Cel care observă ceea ce 
se petrece în perioada aceea descoperă destine marcate de 
deznădejde, destine tragice. Actorii principali ai ultimului act au 
acţionat în conformitate cu principiile lor. Pe 12 aprilie 1945, la 
întrunirea în cadrul căreia se discută situaţia din teatrele de luptă, 
niciunul dintre ofiţerii lui Hitler nu îl cred când acesta spune că 
războiul este pierdut. Mai mult decât atât, Keitel, Jodl, Krebs si 
alții îi spun lui Hitler că luptele inutile trebuie să continue. 
Niciunul dintre ofiţerii germani de rang înalt nu s-a arătat dispus 
să pună capăt luptelor după ce Hitler s-a sinucis. Dimpotrivă, ei 
le ascund subordonatilor faptul ca Führerul a murit, astfel încât 
militarii să mai continue să lupte pentru câteva ore. 

Comandanții germani au luat în calcul şi faptul că s-ar putea 
ca Jukov şi Stalin să afle despre moartea lui Hitler chiar mai 
devreme decât Dânitz. 

Această dorinţă de a respecta cu orice preț anumite principii 
depăşeşte orice limită şi frizează iresponsabilitatea. De fapt, nu 
se mai ţinea cont de nimic din ceea ce este uman. Elementele 

care au dus la mersul evenimentelor şi la nenumărate victime 
au fost, pe de-o parte, o voinţă de fier, vecină cu nebunia, şi, 
pe de altă parte, docilitatea. Au existat şi excepţii, dar, din cauza 
modului în care s-au derulat evenimentele, nu au avut decât un 
rol secundar. În lumina rampei se aflau alții, care rosteau textele 
ce îndemnau la obedienfä. În marile tragedii, cei ce joacă un rol 
secundar nu-şi au locul. Ei nu îşi au locul nici pe scena istoriei. 

Examinarea discursurilor şi acţiunilor lui Hitler arată cu 
uşurinţă tenta nihilistă de care era dominată lumea din mintea 
dictatorului german. Cu trei ani înainte de a sfârşi în buncărul 
din Berlin, Hitler le spusese celor care stăteau la masă cu el, în 
cartierul său general, că va face tot ce îi va sta în putere pentru a 
obține victoria, că şansa pe care o avea nu trebuia ratată. După 
aceea a făcut un gest de dispreţ, zicând: „Trebuie să ținem minte 
mereu că în cazul unei înfrângeri totul se duce pe apa sâmbetei!” 
Hitler era conştient de faptul că rupsese toate punfile cu lumea, 
în schimb reușise să-i şocheze pe toţi, şi acest lucru îi dădea 
satisfacție. Dictatorul a mai spus că nu era preocupat de urmările 
acțiunilor sale. 

Se pare că persoanele din anturajul său şi multi dintre con- 
temporanii săi gândeau la fel ca el. Ei au crezut că odată cu 
moartea lui Hitler se terminase totul. În seara zilei de 30 aprilie 
1945, când trupul dictatorului este ars, Hermann Karnau, ofiţer 
care lucra în cadrul Serviciului de Siguranţă, a urcat în foişorul 
situat în dreptul ieşirii din buncăr care dădea spre grădina 
Cancelariei si i-a spus lui Erich Mannsfeld, militarul care era 
de pază în foişorul respectiv, că serviciul lui s-a încheiat şi că 
poate să coboare, subliniind că „totul s-a terminat”. 

În realitate, nu se terminase nimic. Mai mult chiar, lumea a 
început să conştientizeze treptat ce anume se pierduse odată cu 

ascensiunea lui Hitler şi nu se mai putea recupera odată cu 
sfârşitul dictatorului. S-a pierdut, în orice caz, mai mult decât 
ceea ce se observa imediat: morţii, nenumăratele clădiri trans- 
formate în ruine şi locurile numeroase de pe întregul continent 
care fuseseră pustiite. Cumva, se pierduse o lume. Şi, de fiecare 
dată când se sfârşeşte o lume, pierderile sunt cu mult mai mari 
decât ceea ce se vede. 


Bibliografi 


Lucrarea de față nu cuprinde note de subsol. Aceasta 1 
înseamnă în nici un caz că nu există surse pentru fiecare cit: 
pentru fiecare întâmplare relatată. Am decis să nu folosesc nc 
din cauză că în avalanșa de informaţii nu mai este clar ci! 
anume a făcut o declaraţie sau alta. S-a întâmplat de multe c 
să fie necesară o confruntare între diversele declaraţii care 
referă la aceleași evenimente. 

Aşa cum am arătat deja în prefață, există mărturii contradi 
torii chiar si atunci când este vorba despre un eveniment deosel 
de important, care a rămas cu siguranță în memoria martoril 
oculari, cum ar fi, de exemplu, sinuciderea lui Hitler. Nu 
poate şti cu certitudine nici măcar dacă în după-amiaza zilei 
30 aprilie 1945, când valetul lui Hitler, Heinz Linge, Mart 
Bormann si aghiotantul personal al dictatorului, Otto Günsch 
intră în camera Fiihrerului, Hitler se afla pe canapea, lângă E 
Braun, sau pe fotoliul dispus în imediata apropiere a canapel 

Confuzia devine şi mai mare prin faptul că uneori anumite 
persoane relatează în mod diferit aceleaşi evenimente. De 
exemplu, nu se ştie cu certitudine în ce loc s-a sărbătorit ziua de 
naştere a lui Hitler, atunci când acesta a împlinit 56 de ani. De 
asemenea, nu se ştie exact cum s-a desfăşurat întrunirea din 
22 aprilie, încărcată de dramatism. Cronicarul are obligația de 
a lua la cunoștință fiecare amănunt si de a semnala chiar si cele 
mai mici inadvertente. Pentru a nu încărca materialul cu note, 
am ţinut cont de versiunea care provine de la persoana sau de 
la persoanele cu cea mai mare credibilitate, având în vedere însă 
şi varianta cea mai plauzibilă. În momentul în care au existat 
îndoieli asupra unui fapt, acest lucru a fost semnalat în text. 

Având în vedere toate aspectele amintite mai sus, este de 
mirare că, de la publicarea ei, persoanele care au trăit evenimen- 
tele la care se face referire aici nu au avut de făcut prea multe 
observaţii în ceea ce priveşte modul în care au fost prezentate 
lucrurile. Mi s-a semnalat, de pildă, faptul că nu Göring ar fi 
aruncat în aer domeniul său de vânătoare de la Karinhall. De 
acest lucru s-ar fi ocupat la un moment dat niște militari stafio- 
pap în zonă. De asemenea, mi-a parvenit o scrisoare de la unul 
dintre militarii însărcinaţi cu apărarea Reichstagului din Berlin, 
care susține că în interiorul clădirii nu s-ar fi desfăşurat lupte 
crâncene, aşa cum relatează sursele sovietice. Nu este exclus ca 
militarii Armatei Roşii care au luptat pentru cucerirea Reichsta- 
gului să se fi simţit datori să creeze un mit al dramaticei lupte 
pentru cucerirea „Kremlinului Germaniei”. Pe de altă parte, este 
posibil ca militarul în cauză să se fi aflat în acea parte a clădirii 
în care nu au avut loc lupte dure. 

Cititorul, cred, are numai de câștigat dacă se fac unele obser- 
vaţii înainte de a se prezenta sursele bibliografice. 

Prima lucrare referitoare la sfârşitul lui Hitler, Ultimele zile 
ale lui Hitler, a apărut în 1946 şi a fost scrisă de către istoricul 
britanic Hugh R. Trevor-Roper. Această lucrare are la bază 
numeroasele mărturii ale martorilor oculari, culese chiar de el 
în toamna anului 1945. Unele dintre persoanele care fuseseră 
martore la diferitele evenimente care au avut loc în ultimele zile 
ale dictatorului german se aflau deja în prizonierat, la ruşi, altele 
dispăruseră si altele au fost căutate si găsite de Trevor-Roper. 
Lucrarea sa este pe alocuri lacunară şi, deoarece nu era posibilă 
o confruntare a mărturiilor, unele dintre persoanele intervie- 
vate de autor fac declaraţii menite să deruteze. El are însă darul 
de a prezenta o imagine de ansamblu, este imparţial si are un 
stil extraordinar, iar datorită acestui lucru nici nu mai este 
important faptul că există ici-colo unele lacune. 

Aproape douăzeci de ani mai târziu au apărut o serie de 
lucrări care diferă sub aspect cronologic de lucrarea lui 
Trevor-Roper, în sensul că se au în vedere şi faptele petrecute la 
câteva săptămâni înainte de momentul sfârşitului dictatorului, 
pe care îl are în vedere autorul britanic. Se face apel la amintiri 
şi consemnări (G. Boldt, K. Koller. E. Kempka, E.G. Schenck, H. 
Reitsch ş.a.m.d.) la care Trevor-Roper nu avusese acces în 
momentul la care se documentase. Tocmai de aceea, lucrările 
respective conţin anumite detalii interesante. 

Apoi, în anii 1960, au existat jurnalişti pasionaţi de istorie 
care s-au simţit atraşi de dramatismul evenimentelor. In 1965 
Erich Kuby publică initial părți ale lucrării sale in Der Spiegel ş 
apoi apare lucrarea Die Russen in Berlin 1945 (Ruşii în Berlin, îr 
1945) în ansamblul ei. Această carte a constituit în epoca res- 
pectivă un început. A urmat o lucrare de mare succes, referitoare 
la debarcarea în Normandia. Autorul lucrării este americanu 
Cornelius Ryan, iar titlul este Der letzte Kampf (Ultima bătălie) 

Ceva mai târziu a apărut şi lucrarea cunoscutului reporter 
american John Toland, Das Finale. Die letzten hundert Tage 
(Sfârşitul. Ultimele 100 de zile). Toate aceste lucrări, la care s-a 
mai adăugat şi aceea a lui Tony le Tissier, Der Kampf um Berlin 
1945. Von den Seelower Höhen zur Reichskanzlei (Lupta pentru 
Berlin, 1945. De la Inältimile Seelow la Cancelaria Reichului), 
au avut la bază însemnări, amintiri şi mărturii ale celor care au 
asistat efectiv la evenimente. Ele erau ușor de lecturat, dar nu 
cuprindeau date exacte si nu aveau profunzime în plan istoric. 
La jumătatea anilor 1970 a apărut cartea Die Katakombe. Das 
Ende in der Reichskanzlei (Catacomba. Sfârşitul în Cancelaria 
Reichului), de Uwe Bahnsen şi James P. O'Donnell, care are la 
bază mărturii ale unor persoane ce au asistat la evenimentele la 
care se face referire şi care au un plus faţă de lucrările anterior 
amintite, din punct de vedere al plasticitäfii si al cantităţii de 
informaţii. 

Aşa cum se mai întâmplă, în decursul anilor, în legătură cu 
sfârşitul celui de-al Treilea Reich s-au strecurat diferite erori 
care s-au transmis de la o lucrare la alta. De cele mai multe ori 
aceste erori au apărut din cauza afirmațiilor contradictorii făcute 
de către persoanele care au participat efectiv la evenimentele 
avute în vedere. Anton Joachimstaler are un mare merit în sensul 
că în lucrarea sa Hitlers Ende. Legenden und Dokumente (Sfär- 
situl lui Hitler. Legende si documente) a incercat, pe cät posibil, 
sä semnaleze diferitele erori. Dänd dovadä de o oarecare 
pedanterie, el a confruntat märturiile existente si a selectat 
informatiile care sunt corecte. Lucrarea lui Joachimstaler se 
referă exclusiv la buncărul lui Hitler, la moartea acestuia, 
precum şi la locul în care se află cadavrul lui Hitler şi cel al 
soţiei dictatorului, această ultimă problemă nefiind rezolvată 
nici până în prezent. 

Este inutil să menţionez faptul că prezenta lucrare cuprinde, 
mai ales în legătură cu evenimentele din Berlin, numeroase 
fragmente de jurnal şi alte însemnări cu caracter de evocare. 
Unele antologii sunt de cea mai bună calitate şi merită a fi 
amintite. Printre acestea se numără aceea a lui Peter Gosztony 
Der Kampf um Berlin 1945 in Augenzeugenberichten (Lupta 
pentru Berlin, 1945, în mărturii ale martorilor oculari), precum 
şi cea realizată de Bengt von zur Mühlen şi alții, Der Todeskampf 
der Reichshauptstadt (Crâncena luptă din capitala Reichului). În 
plus, am folosit relatări ale unor rude şi prieteni care au trăit 
sfârşitul Reichului german. 


Andreas-Friedrich, Ruth, Schauplatz Berlin. Ein deutsches 
Tagebuch (Locul acțiunii - Berlin. Un jurnal german), 
München, 1962 

Bahnsen, Uwe / O'Donnell, James, Die Katakombe. Das Ende in 
der Reichskanzlei (Catacomba. Sfârșitul în Cancelaria 
Reichului), Stuttgart, 1975 

Baur, Hans, Ich flog Măchtige der Erde (Cu mine au zburat 
mai-marii lumii), Kempten, 1956 

Below, Nicolaus von, Als Hitlers Adjutant 1937-45 (Am fost 
aghiotantul lui Hitler in perioada 1937-45), Mainz, 1980 

Boldt, Gerhardt, Die letzten Tage der Reichskanzlei (Ultimele 
zile ale Cancelariei Reichului), Zürich, 1947 

Bormann, Martin, The Bormann Letters. The Private Corres- 
pondence between Martin Bormann and his Wife from 
January 1943 to Aprilie 1945 (Scrisorile soţilor Bormann. 
Corespondența particulară între Martin Bormann si soția sa 
in perioada ianuarie 1943-aprilie 1945), editor H.R. 
Trevor-Roper, Londra, 1954 

Bormann, Martin, Le testament politique de Hitler (Testamentul 
politic al lui Hitler), editor H.R. Trevor-Roper, Paris, 1959 

Bourke-White, Margaret, Deutschland, Aprilie 1945 (Germania, 
aprilie 1945), Miinchen, 1979 

Boveri, Margaret, Tage des Uberlebens (Zile ale supravieţuirii), 
Miinchen, 1968 

Gosztony, Peter (Editor), Der Kampf um Berlin 1945 in Augen- 
zeugenberichten (Lupta pentru Berlin, 1945, in depozifii ale 
martorilor oculari), Düsseldorf, 1970 

Joachimstaler, Anton, Hitlers Ende. Legenden und Dokumente 
(Sfärsitul lui Hitler. Legende si documente), München, 1999 

Kardorff, Ursula von, Berliner Aufzeichnungen (Insemnäri 
berlineze), München, 1964 

Kempka, Erich, Ich habe Adolf Hitler verbrannt (Eu am ars 
trupul lui Adolf Hitler), München, fără specificarea anului 
de apariţie 

Koller, Karl, Der letzte Monat. Die Tagebuchaufzeichnungen des 
ehemaligen Chefs des Generalstabs der deutschen Luftwaffe 
vom 14. Aprilie bis zum 27. Mai 1945 (Ultima lună. Jurnalul 
fostului Șef al Statului-Major al Aviafiei Germane între 
14 aprilie şi 27 mai 1945), Mannheim, 1949 

Kuby, Erich, Die Russen in Berlin 1945 (Rusii in Berlin, in 1945), 
München, 1965 

Müller, Rudolf-Dieter/Ueberschät, Gerd R., Kriegsende 1945. 

- Die Zerstörung des deutschen Reiches (1945, sfârșitul războ- 

iului. Distrugerea Reichului german), Frankfurt, 1994 

Musmanno, Michael, A, In zehn Tagen kommt der Tod. Augen- 
zeugen über das Ende Hitlers (In zece zile vine moartea. 
Depzitii ale martorilor oculari, în legătură cu sfârşitul lui 
Hitler), Munchen, 1950 

Reitsch, Hanna, Fliegen, mein Leben (Zborul este viața mea 
Stuttgart, 1951 

Ruhl, Klaus-Jörg, Deutschland 1945. Alltag zwischen Krieg un 
Frieden in Berichten, Dokumenten und Bildern (Germani, 
1945. Viaţa cotidiană între război şi pace în relatări, docı 
mente si fotografii), Darmstadt/Neuwied, 1984 

Ryan, Cornelius, Der letzte Kampf (Ultima bătălie), Müncheı 
Zürich, 1966 

Schäfer, Hans Dieter, Berlin im Zweiten Weltkrieg. Der Unte. 
gang der Reichshauptstadt in Augenzeugenberichten (Berlin i 
cel de-al Doilea Război Mondial. Sfârșitul capitalei Reichului ı 
relatări ale martorilor oculari), München, 1985 

Schenk, Ernst-Günther, Ich sah Berlin sterben. Als Arzt în d 
Reichskanzlei (Am väzut Berlinul murind. Am servit ca med 
in Cancelaria Reichului), Herford. 1970 

Schroeder, Christa, Er war mein Chef. Aus dem Nachlaß di 
Sekretärin von Adolf Hitler (El a fost seful meu. Documen 
care ne-au rămas de la secretara lui Adolf Hitler), Müncheı 
1985 

Springer, Hildegard, Es sprach Hans Fritzsche. Nach Gespräche. 
Briefen und Dokumenten (Afirmafii ale lui Hans Fritsch 
selectate pe baza discufiilor pe care le-a avut, a scrisorilor 
documentelor), Stuttgart, 1949 

Steiner, Felix, Die Armee der Geächteten (Armata proscrisilor 
Göttingen, 1943 

wer Höhen zur Reichskanzlei (Lupta pentru Berlin, 194 

În era noastră nu există nimic ce s-ar putea compara cu eveni- 
mentele din primăvara lui 1945. Până la momentul respectiv nu s-a 
mai întâmplat ca la prăbuşirea unui imperiu să se piardă atâtea vieți 
omenești, să fie distruse atâtea oraşe şi să rămână pustii atâtea 
regiuni. Regimul lui Hitler nu s-a sfârșit pur şi simplu. Țara, în 
ansamblul ei, s-a prăbușit literalmente. 

Joachim Fest se apleacă asupra ultimei faze a războiului, pornind 
de la luptele pentru cucerirea Berlinului și sfârșind cu sinuciderea 
lui Hitler în buncărul aflat sub Cancelaria Reichului. 


„Fest dezvoltă în patru capitole reflecţii asupra spectacolului 
apocaliptic de distrugere care era Berlinul în aprilie 1945. 
Avea o teatralitate dementä - spune Fest - în care Hitler 

găsea o jubilaţie şi chiar o împlinire.” © -. 1.1. 


„Joachim Fest este neîndoielnic cel mai distins istoric al celui 
de-al Treilea Reich. Faptul că este de asemenea cel mai mare jurnalist în 
viaţă al Germaniei nu face decât să se adauge la felul incomparabil în 
care spune povestea ultimelor 14 zile ale lui Hitler. O viaţă întreagă de 
reflecţii asupra perioadei naziste este distilată într-o carte scurtă, 
dar elegant scrisă si incisiva.” o% 10:12: 1020, 

AUTORUL CĂRŢII THIRD REICH: A NEW HISTORY 


„Cartea lui Joachim Fest este versiunea adusă la zi a lucrării clasice Trevor- 
Roper, The Last Days of Hitler, şi este ea însăşi, în felul ei, o carte clasică.” 
— PROF. NORMAN STONE, AUTORUL CĂRŢII THE EASTERN FRONT 1914-1917 


laser" — HENRY A, KISSINGER 
Cartea a fost principala sursă de inspiraţie pentru filmul 


Der Untergang (Prăbuşirea), 2004, regizat de Oliver Hirschbiegel. 
Bruno Ganz îl joacă pe Hitler si Juliane Köhler pe Eva Braun. 


